'ഇപ്പോള് എന്റെ സിനിമയുടെ നിര്‍മാതാക്കള്‍ക്കും മനസ്സിലായിത്തുടങ്ങി, ഞാന് നന്നാവില്ലെന്ന്' | fahad faasil| nazriya| fazil| star and style\nMar 21, 2020, 02:58 PM IST\n18 വയസ്സും ആറുമാസവും ഉള്ളപ്പോഴാണ് ഒറ്റയ്ക്ക് മയാമിയിലേക്ക് പോയത്. ആദ്യ ഒന്നരവര്‍ഷം എന്‍ജിനീയറിങ്ങ് പഠിച്ചു. പിന്നീടത് എനിക്ക് ശരിയാവില്ലെന്ന് തോന്നി. മുഴുവന് കണക്കുകളും അളവുകളും ആണ്. അങ്ങനെ എന്‍ജിനീയറിങ് പഠിക്കാനാകില്ലെന്ന് ഞാന് ബാപ്പയോട് വിളിച്ചുപറഞ്ഞു.\nമലയാളസിനിമയിലെ പോയ ദശാബ്ദത്തിന്റെ നടന് ആരെന്ന ചോദ്യത്തിന് ഒറ്റ ഉത്തരമേയുള്ളൂ ഫഹദ് ഫാസില്. സൂക്ഷ്മാഭിനയംകൊണ്ട് അഭിനയത്തിന്റെ കാമ്പ് മലയാളിക്ക് കാണിച്ചുകൊടുക്കുകയാണ് ഫഹദ്. മഹേഷ് ഭാവന, അയ്മനം സിദ്ധാര്‍ഥന്, അലോഷി, തൊണ്ടിമുതലിലെ കള്ളന്, ഷമ്മി... അങ്ങനെ അഭിനയിച്ച ഓരോ കഥാപാത്രവും ചരിത്രത്തിലെ അടയാളപ്പെടുത്തലുകളായി. കള്ളനായിട്ടാണ് ഫഹദ് വരുന്നതെങ്കില് തനി കള്ളനാകും, ചുള്ളനായിട്ടാണ് വരുന്നതെങ്കിലോ തനി ചുള്ളനും. ആദ്യ വരവില് നിലംപൊത്തിവീണ ഷാനു രണ്ടാംവരവില് ഫഹദ് ഫാസിലായി ഫിനീക്സ് പക്ഷിയെപ്പോലെ പറന്നുയര്‍ന്നു. ട്രാന്‍സ്, മാലിക് തുടങ്ങി പുതിയ അഭിനയദൂരങ്ങള് തേടുന്ന ഫഹദ് ഫാസില് ജീവിതത്തെയും സിനിമയെയും കുറിച്ച് മനസ്സുതുറക്കുന്നു.\nഫഹദ് അവതരിപ്പിച്ച കഥാപാത്രങ്ങള് ഒന്നിനൊന്ന് വ്യത്യസ്തങ്ങളാണ്. ഈ കഥാപാത്രങ്ങളെ ഉള്‍ക്കൊള്ളാന് ഏറെ ബുദ്ധിമുട്ടിയിട്ടുണ്ടാവുമെന്ന് തോന്നുന്നു?\nഒരു അഭിനേതാവ് എത്ര വിഷമിച്ചാണ് ഒരു സിനിമ ചെയ്യുന്നത് എന്നത് സിനിമ കാണുന്ന സമയത്ത് പ്രേക്ഷകന് ചിന്തിക്കണമെന്നില്ല. ചെയ്ത എല്ലാ കഥാപാത്രങ്ങളും ഓരോ വെല്ലുവിളിയായാണ് അനുഭവപ്പെട്ടിട്ടുള്ളത്. അനായാസമായി അഭിനയിക്കുക എന്നൊക്കെ വെറുതെ പറയുന്നതാണെന്ന് തോന്നുന്നു. അഭിനേതാവായി ജനിച്ചുവീണ ആളൊന്നുമല്ല ഞാന്. അഭിനയത്തിനുപിന്നില് നല്ല പരിശ്രമം ആവശ്യമാണ്. ചെയ്യുന്ന ഓരോ കഥാപാത്രവും വ്യത്യസ്തമാകാന് പരിശ്രമിക്കാറുണ്ട്. ചെറിയ ശതമാനമെങ്കിലും അത്തരം ശ്രമങ്ങള് വിജയിച്ചിട്ടുണ്ടെന്നാണ് എന്റെ വിശ്വാസം. ട്രാന്‍സിലെ കഥാപാത്രം പ്രത്യക്ഷത്തില്‍തന്നെ ഏറെ വ്യത്യസ്തമായ ഒന്നാണ്. ഞാന് ഇതിനുമുന്‍പ് ഇത്തരമൊരു കഥാപാത്രത്തെ അവതരിപ്പിച്ചിട്ടില്ല. അത് എത്രമാത്രം വിജയിച്ചെന്ന് പറയേണ്ടത് പ്രേക്ഷകരാണ്.\nഫഹദ് സമീപകാലത്ത് ചെയ്ത കഥാപാത്രങ്ങളില് ഭൂരിഭാഗവും വിചിത്രമായ ആന്തരികലോകമുള്ളവയാണ്. കുമ്പളങ്ങി നൈറ്റ്സും അതിരനുമെല്ലാം ഉദാഹരണം. എന്താണ് അത്തരത്തിലുള്ള കഥാപാത്രങ്ങള്‍തിരഞ്ഞെടുക്കാനുള്ള കാരണം?\nവരത്തന്, ഞാന് പ്രകാശന്, കുമ്പളങ്ങി നൈറ്റ്സ്, അതിരന്-സമീപകാലത്ത് ചെയ്ത നാല് ചിത്രങ്ങളിലെ കഥാപാത്രങ്ങളും ഭിന്നമായ മാനസികാവസ്ഥയിലുള്ളവരാണ്. ഇതില് അതിരനില് ഞാന് ഇതുവരെ ചെയ്തിട്ടില്ലാത്ത ഒരു ജോണറാണ് പരീക്ഷിച്ചത്. സൈക്കോട്ടിക്ക് ത്രില്ലറൊന്നും അതുവരെ കരിയറില് ഞാന് ചെയ്തിരുന്നില്ല. ബാക്കി മൂന്ന് സിനിമകളും വളരെ പൊളിറ്റിക്കലാണ്. അതിനുമുന്‍പ് വന്ന കാര്‍ബണും തൊണ്ടിമുതലും ദൃക്സാക്ഷിയും എല്ലാം നന്നായി പൊളിറ്റിക്സ് സംസാരിക്കുന്നുണ്ട്.\nവളരെ നോര്‍മലായ ആളെ അബ്നോര്‍മലായ സിറ്റുവേഷനില് എത്തിക്കുക, അല്ലെങ്കില് അബ്നോര്‍മലായ ഒരാളെ നോര്‍മലായ സ്ഥലത്ത് എത്തിക്കുക... ഇങ്ങനെയൊക്കെയേ എനിക്ക് ഒരു കഥാപാത്രത്തെ സമീപിക്കാന് പറ്റൂ. കുമ്പളങ്ങി നൈറ്റ്സില് വളരെ നോര്‍മലായ സ്ഥലത്തേക്ക് അബ്നോര്‍മലായ ഷമ്മി എന്നൊരാള് വരുന്നതാണ്. തൊണ്ടിമുതലില് ഒരു തിരിച്ചറിയല്‍കാര്‍ഡുപോലുമില്ലാത്ത കഥാപാത്രം മോഷണം നടത്തിയിട്ട് അതില്‍നിന്ന് രക്ഷപ്പെടാന് ശ്രമിക്കുകയാണ്. വളരെ പൊളിറ്റിക്കലായാണ് ആ സിനിമ അവതരിപ്പിച്ചത്. എന്റെ സിനിമകളിലെ കഥകള് ഭൂരിഭാഗവും പത്രത്തില് വായിച്ച വാര്‍ത്തപോലെ ആള്‍ക്കാര്‍ക്ക് എളുപ്പത്തില് പറഞ്ഞുകൊടുക്കാനാവുന്നതാണ്. അത്രയ്ക്ക് ലളിതമാണെന്ന് ഞാന് പറയും.\nഎന്നാല് സ്‌ക്രീനില് അത് ഫലിപ്പിക്കാന് ഏറെ അധ്വാനം വേണമെന്ന് തോന്നിയിട്ടുണ്ട്?\nഇത്തരം കഥകള് തിരഞ്ഞെടുക്കുമ്പോഴുള്ള വെല്ലുവിളിയും അതാണ്. നമ്മള് ജനലിലൂടെ കാഴ്ചകള് കാണുന്ന അത്ര യാഥാര്‍ഥ്യത്തിലായിരിക്കണം അവതരണവും അഭിനയവും. അത്തരമൊരു കാഴ്ച സ്‌ക്രീനില് സൃഷ്ടിക്കുക എന്നതിനനുസരിച്ചിരിക്കും സിനിമയുടെ വിജയം. ഞാന് ഇന്ന് സിനിമയില് ഏറ്റവും ആസ്വദിക്കുന്നതും അതാണ്. ഞാന് വായിച്ചതോ കണ്ടതോ കേട്ടതോ ആയ സംഭവങ്ങള് അതേപടി പുനഃസൃഷ്ടിക്കാന് ശ്രമിക്കുക എന്നതാണ് എന്നെ സംബന്ധിച്ച് ഏറ്റവും വെല്ലുവിളി നിറഞ്ഞ കാര്യം. ശ്യാമിനെപ്പോലുള്ള (ശ്യാംപുഷ്‌കരന്) കഥാകൃത്തുക്കളോടൊപ്പം പ്രവര്‍ത്തിക്കുമ്പോള് കുറച്ചുകൂടി എളുപ്പമാകും. പല താളത്തില് ആ സംഭവത്തെ പുനഃസൃഷ്ടിക്കാനാകും. അത്തരം സിനിമകളുടെ വിജയങ്ങള് എന്റേത് മാത്രമായി കാണുന്നില്ല. മറിച്ച് ടീംവര്‍ക്കിന്റേതാണ്.\nട്രാന്‍സിന് പിന്നാലെ വരുന്നത് ടേക്ക് ഓഫിന് ശേഷം മഹേഷ് നാരായണന് സംവിധാനം ചെയ്യുന്ന മാലിക്കാണ്. വ്യത്യസ്ത ഗെറ്റപ്പുകളിലെത്തുന്ന ചിത്രത്തിനായി ശരീരഭാരം 10 കിലോ കുറച്ചിരുന്നു. അതാണ് പതിവിലധികം ഞാന് മെലിഞ്ഞിരിക്കുന്നത്. അതിന്റെ ഷൂട്ടിങ് പൂര്‍ത്തിയാക്കി. അടുത്തത് സംവിധായകന് സത്യന് അന്തിക്കാടിന്റെ മകന് അഖില് സത്യന് സംവിധാനം ചെയ്യുന്ന ചിത്രത്തിലാണ് അഭിനയിക്കുന്നത്.\nകഥാപാത്രത്തിനായി ഹോംവര്‍ക്ക് ചെയ്യാറുണ്ടോ? അല്ല, ക്യാമറയ്ക്ക് മുന്നിലെത്തുമ്പോള് സംഭവിക്കുന്നതാണോ?\nഅടിസ്ഥാനപരമായി കുറച്ച് മുന്നൊരുക്കങ്ങള് ആവശ്യമാണ്. ഉദാഹരണത്തിന് കുമ്പളങ്ങി നൈറ്റ്സിലെ കഥാപാത്രത്തെക്കുറിച്ച് പറയാം. ട്രാന്‍സ്, മാലിക് തുടങ്ങിയ റിലീസാകാത്ത സിനിമകളെക്കുറിച്ച് പറയാന് ഭയമുണ്ട്. കാരണം പ്രേക്ഷകര് ഞാന് ഇപ്പോള് പറയുന്നത് എങ്ങനെ എടുക്കുമെന്ന് എനിക്കറിയില്ല. കുമ്പളങ്ങിയിലെ ഷമ്മി എന്ന കഥാപാത്രം ബാര്‍ബറാണ്. സ്വന്തം മീശയും താടിയും കട്ട് ചെയ്തിട്ടുണ്ട് എന്നല്ലാതെ ആ ജോലി ചെയ്യുന്നതിനെക്കുറിച്ച് എനിക്ക് വലിയ അറിവൊന്നും ഉണ്ടായിരുന്നില്ല. സിനിമയില് ഞാന് ഷെയ്ന് നിഗം അവതരിപ്പിക്കുന്ന കഥാപാത്രത്തിന്റെ താടി ഷേവ് ചെയ്യുന്നുണ്ട്. നമ്മള് മറ്റൊരാളുടെ മുഖം ഷേവ് ചെയ്യുമ്പോള് നമ്മുടെ ശരീരത്തിലും ഭാവമാറ്റങ്ങളുണ്ടാകും. അതിനായി കുറച്ച് മുന്നൊരുക്കങ്ങള് വേണം. ഞാന് കഥാപാത്രത്തിലേക്കും കഥയിലേക്കും എത്താനായി രണ്ടുദിവസംമുന്‍പേ സെറ്റിലെത്തി ആ സ്ഥലം പരിചിതമാക്കും. അല്ലാതെ തലേന്ന് റൂമിലിരുന്ന് എല്ലാം ചെയ്ത് പഠിക്കുന്ന പരിപാടിയൊന്നുമില്ല.\nശരീരഭാഷയ്ക്കപ്പുറം ഓരോ കഥാപാത്രത്തിന്റെയും മാനസികാവസ്ഥയുണ്ടല്ലോ, അതിലേക്ക് എത്തുന്നത് എങ്ങനെയാണ്?\nതീര്‍ച്ചയായും, ഓരോ കഥാപാത്രത്തിനും വേണ്ടി വിവിധ തരത്തിലുള്ള ടെക്നിക്കുകള് നമ്മള് ഉപയോഗിക്കുമല്ലോ. അത് ഞാന് മാത്രമല്ല എന്റെ കൂടെ അഭിനയിക്കുന്ന ഓരോ അഭിനേതാക്കളും അവരുടെതായ രീതിയില് അത്തരം ടെക്നിക്കുകള് പ്രയോഗിക്കും. പലപ്പോഴും പോസ്റ്റ് പ്രൊഡക്ഷനില് ഇരിക്കുമ്പോള് ചില സീനുകള് കാണുമ്പോള് അയ്യോ അതല്ലായിരുന്നു അവിടെ ചെയ്യേണ്ടതെന്ന് തോന്നും. ഉടന് നമ്മള് എഡിറ്ററോട് ആ സീന് ഒഴിവാക്കാന് പറ്റുമോ എന്ന് ചോദിക്കും. ഒരു രക്ഷയുമില്ലെന്ന് എഡിറ്റര് പറഞ്ഞാല് അടുത്ത ഓപ്ഷന് സംഗീതസംവിധായകനാണ്. എന്തെങ്കിലും രീതിയില് അഭിനയത്തില് ഉണ്ടായ പാളിച്ച സംഗീതംകൊണ്ട് മറികടക്കാനാകുമോ എന്നാണ് സംഗീതസംവിധായകന് നോക്കുക. അങ്ങനെ ഒരു സിനിമയുടെ ഭാഗമായ എല്ലാ ആള്‍ക്കാരുടെയും കഴിവിന്റെ മിക്സ്ച്ചറാണ് പ്രേക്ഷകന് മുന്നിലെത്തുന്ന സിനിമ. അതിരന് എന്ന പടം പൂര്‍ണമായും വിവേക് തോമസ് എന്ന സംവിധായകന്റെ പടമാണ്. ആ സിനിമയുടെ കഥ നടക്കുന്ന കാലഘട്ടംപോലും നമുക്ക് തിരിച്ചറിയാന് പറ്റില്ല. ദേശവും കാലവും ഒന്നും പറയാതെതന്നെ ആ സിനിമ പ്രേക്ഷകനിലേക്ക് എത്തുന്നുണ്ട്. ആ സിനിമയുടെ ടെക്നിക് അതാണ്. അതുപോലെ എന്റെ അഭിനയത്തിലും ഓരോ കഥാപാത്രത്തിലേക്ക് എത്തുമ്പോഴും ഓരോ ടെക്നിക്ക് ഞാന് ഉപയോഗിക്കുന്നു എന്ന് മാത്രം.\nഞങ്ങളുടെത് ഒരു കൂട്ടുകുടുംബമായിരുന്നു. എന്റെ ഉപ്പയും ഉപ്പൂപ്പയുമെല്ലാം അടങ്ങുന്ന കുടുംബം. കൂട്ടുകുടുംബമായതിനാല് തന്നെ അത്യാവശ്യം വലിയ അടുക്കളയായിരുന്നു അന്ന് വീട്ടില്. അടുക്കളയില് പുരുഷന്മാരും സ്ത്രീകളുമെല്ലാം ജോലിക്കാരായി ഉണ്ടായിരുന്നു. ഞാന് ബോര്‍ഡിങ് സ്‌കൂളില് പഠിക്കുന്നതിനാല് ഒഴിവുകാലത്ത് മാത്രമേ വീട്ടിലേക്ക് വരൂ. വീട്ടിലെത്തിയാല് അടുക്കളയില് പുരുഷന്മാര് ഷര്‍ട്ടിടാതെ നില്‍ക്കുന്നത് കാണുമ്പോള് എനിക്കെന്തോ അറപ്പ് തോന്നും. ഞാന് വളരെ അണ്‍കംഫേര്‍ട്ടബിളാകും. എന്തിനാണ് അവര് ഷര്‍ട്ടിടാതെ നില്‍ക്കുന്നതെന്ന് എനിക്കൊരിക്കലും മനസ്സിലായിട്ടില്ല.\nകുമ്പളങ്ങി ഷൂട്ട് ചെയ്യുന്ന സമയത്ത് അതില് ഷര്‍ട്ടിടാതെ നില്‍ക്കുന്ന ഒരു സീന് ഉണ്ടെന്നൊന്നും എനിക്ക് മുന്‍കൂട്ടി ധാരണയുണ്ടായിരുന്നില്ല. കാരണം ശ്യാമുമായി വര്‍ക്ക് ചെയ്യുമ്പോള് അതത് ദിവസം ഷൂട്ടില് മാത്രമേ നമ്മള് ശ്രദ്ധ കേന്ദ്രീകരിക്കൂ. ഒരുദിവസം ഷൂട്ട് ചെയ്തത് കണ്ടുകഴിഞ്ഞിട്ടാണ് അടുത്ത ദിവസം എങ്ങനെ വേണമെന്ന് പദ്ധതി തയ്യാറാക്കുക. അങ്ങനെ ശ്യാം ഒരുദിവസം എന്നോട് പറഞ്ഞു രണ്ട് സഹോദരിന്മാര് അവരുടെ സ്വകാര്യസംഭാഷണം നടത്തിക്കൊണ്ടിരിക്കുകയാണ്. അതിനിടയിലേക്ക് അതിലൊരാളുടെ ഭര്‍ത്താവ് കയറിവരികയാണ്. നിങ്ങള് എന്നെപ്പറ്റിയല്ലേ സംസാരിക്കുന്നതെന്നാണ് അയാള് ചേദിക്കുന്നത്. ആ സീന് ഒരു രസമുള്ള സംഭവമായി എനിക്ക് തോന്നി. അങ്ങനെ ഷൂട്ട് ചെയ്യാന് റെഡിയായി നില്‍ക്കുമ്പോഴാണ് ഫഹദിന് ഷര്‍ട്ടൂരാന് പറ്റുമോ എന്ന് ശ്യാം ചോദിക്കുന്നത്. ആദ്യം എനിക്ക് മനസ്സിലായില്ല. എന്നാലും ഞാന് ഷര്‍ട്ടൂരി അഭിനയിച്ച് നോക്കി. ആദ്യ ടേക്ക് സ്‌ക്രീനില് കണ്ടപ്പോള് തന്നെ എനിക്ക് പണ്ട് വീട്ടിലെ അടുക്കളയില് എനിക്കുണ്ടായ അസ്വസ്ഥത സ്‌ക്രീനിലും കാണാന്‍പറ്റി. അതുകൊണ്ട് അടുത്ത ടേക്കില് എനിക്ക് നന്നായി തന്നെ ആ രംഗം അഭിനയിക്കാനായി. ഇങ്ങനെ ചില രംഗങ്ങളിലെയും മൈന്യൂട്ട് ഡീറ്റെയ്ലിങ് ചിലപ്പോള് നമ്മള്‍പോലും വിചാരിക്കാതെ വന്നുവീഴുന്നതാണ്. അല്ലാതെ ഒരിക്കലും മുന്‍കൂട്ടി പ്ലാന് ചെയ്യുന്നതല്ല. ചിലപ്പോള് സെറ്റിലെ ആരെങ്കിലും ഒരാളുടെ തലയിലാണ് ഇത്തരം ആശയം ഉദിക്കുക. അവരത് പറയുമ്പോള് നമുക്ക് പെട്ടെന്ന് ക്യാച്ച് ചെയ്യാനാകും.\nഇന്ത്യന് പ്രണയകഥയില് ഒരു പാട്ട് രംഗം ചിത്രീകരിക്കുമ്പോള് ഞാനും ഇന്നസെന്റേട്ടനും സമരത്തിന്റെ മുന്‍നിരയില് നടന്നുപോകുകയാണ്. പോലീസ് ലാത്തിവീശാന് വരുമ്പോള് ഞാന് കീശ പൊത്തിപ്പിടിച്ച് ഓടുന്ന ഒരു ഓട്ടമുണ്ട്. ഏറെ അഭിനന്ദനങ്ങള് കിട്ടിയ സീനാണത്. അതും മുന്‍കൂട്ടി പ്ലാന് ചെയ്ത ഒന്നായിരുന്നില്ല. രാവിലെ സത്യേട്ടന് (സത്യന് അന്തിക്കാട്) വേണുച്ചേട്ടനോട് ഫഹദ് ഓടുന്ന സീനാണ് ചിത്രീകരിക്കേണ്ടതെന്ന് പറഞ്ഞു. അപ്പോള് വേണുച്ചേട്ടന് പറഞ്ഞു ''പണ്ട് കോളേജില് പഠിക്കുമ്പോള് ഫാസില് ഓടിയ ഒരു ഓട്ടമുണ്ട്. ഞങ്ങള് ഒന്നിച്ച് പഠിക്കുന്ന സമയം. അന്ന് ഫാസില് ബസ് കൂലി ഇല്ലാതെ വീട്ടില്‍നിന്ന് ഇറങ്ങില്ല. ഷര്‍ട്ടിന്റെ കീശയിലാണ് ഈ കാശ് സൂക്ഷിക്കുക. ഞാനും ഫാസിലും ഇ.സി. തോമസുമെല്ലാം കൂടി ഒരു ദിവസം തിരുവനന്തപുരം കാണാന് പോകാന് പദ്ധതിയിട്ടു. ഫാസിലിന് ആദ്യമേ ഒരു താത്പര്യക്കുറവുണ്ടായിരുന്നു. എന്നാല് ഞങ്ങള് നിര്‍ബന്ധിച്ചപ്പോള് സമ്മതിച്ചു. അങ്ങനെ കാറില് ഞങ്ങള് പുറപ്പെട്ടു. കുറച്ചുദൂരം ചെന്നപ്പോള് തനിക്ക് മൂത്രമൊഴിക്കണമെന്ന് പറഞ്ഞ് ഫാസില് കാര് നിര്‍ത്തിപ്പിച്ചു. കാറില് നിന്നിറങ്ങി മൂത്രമൊഴിക്കാന് പോയ ഫാസിലിനെ കാണാതെ ഇരുന്നപ്പോള് ഞാന് പുറത്തിറങ്ങി നോക്കി. അപ്പോള് നാട്ടിലേക്കുള്ള ബസിന് പിന്നാലെ ഓടുകയാണ്. കാശ് വീഴാതിരിക്കാന് കൈകൊണ്ട് കീശ പൊത്തിപ്പിടിച്ചിട്ടുണ്ട്.'' സത്യേട്ടന് എന്നോട് വന്ന് ഈ സംഭവം പറഞ്ഞു. അങ്ങനെയാണ് കീശ പൊത്തിപ്പിടിച്ച് ഓടാം എന്ന തീരുമാനം വന്നത്.\nചില സിനിമകളില് സീന് ഓര്‍ഡറില്‍തന്നെ ഷൂട്ട് ചെയ്യണമെന്ന് നിര്‍ബന്ധമുണ്ടാകാറുണ്ടോ?\nഇപ്പോള് അങ്ങനെ ഷൂട്ട് ചെയ്യാന് നോക്കാറുണ്ട്. പണ്ട് അങ്ങനെയൊന്നുമല്ലായിരുന്നു. അക്കാര്യത്തില് ഞാനൊരു ഭാഗ്യവാനാണെന്ന് തോന്നുന്നു. മഹേഷിന്റെ പ്രതികാരംമുതല് ട്രാന്‍സ് വരെയുള്ള സിനിമകള് സീന് ഓര്‍ഡറിലാണ് ഷൂട്ട് ചെയ്തത്. അങ്ങനെ ഷൂട്ട് ചെയ്യുമ്പോള് അത് എല്ലാ അഭിനേതാക്കള്‍ക്കും ടെക്നീഷ്യന്‍സിനും ഗുണകരമാണ്. അതുപോലെ ഓര്‍ഡറില് പോകുമ്പോള് കാര്യങ്ങള് ക്ലിയറാണ്. അധികം സംശയങ്ങള് ഉണ്ടാകില്ല. എന്നാല് ഇപ്പോഴും സീന് ഓര്‍ഡറില് ഷൂട്ട് ചെയ്യാതെ സിനിമകള് ഉണ്ടാക്കുന്നുണ്ട്. പിന്നെ ഓരോ കാലത്തും ഓരോ രീതികളുണ്ടെന്നാണ് ഞാന് വിശ്വസിക്കുന്നത്. പുതിയ കഥകള് എന്തായാലും ഉണ്ടാകാന് പോകുന്നില്ല. കാരണം മലയാളസിനിമ പറയാത്ത കഥകളില്ല. അപ്പോള് കഥ പഴയതാണെങ്കിലും പുതിയ രീതിയില് അതിനെ അവതരിപ്പിക്കുക എന്ന് മാത്രം. ഇപ്പോഴത്തെ പ്രതിഭാസമായേ ഞാന് ഈ രീതിയെ കാണുന്നുള്ളൂ. രണ്ടുവര്‍ഷം കഴിഞ്ഞ് പുതിയ സംവിധായകര് വരുമ്പോള് മറ്റൊരു രീതി വരുമെന്നത് തീര്‍ച്ചയാണ്.\nനെടുമുടി വേണു ഒരു അഭിമുഖത്തില് പറഞ്ഞിട്ടുണ്ട് ഫാസില് മികച്ച അഭിനേതാവാണെന്ന്. കോളേജ് കാലഘട്ടത്തില് ഒരുമിച്ച് നാടകത്തില് അഭിനയിക്കുമ്പോള് മികച്ച നടനുള്ള സമ്മാനം ലഭിച്ചിരുന്നത് മിക്കപ്പോഴും ഫാസിലിനായിരുന്നുവെന്ന് അദ്ദേഹം ഓര്‍മിക്കുന്നു. അതുപോലെ സിനിമ ഷൂട്ട് ചെയ്യുമ്പോള് അഭിനേതാക്കള്‍ക്ക് ഫാസില് ഓരോ സീനും അഭിനയിച്ച് കാണിച്ചുകൊടുക്കുമെന്നും കേട്ടിട്ടുണ്ട്. ബാപ്പയുടെ അഭിനയത്തോടുള്ള ഈ പാഷന് ഫഹദിന് പ്രചോദനമായിട്ടുണ്ടോ?\nഅങ്ങനെ പ്രചോദനമായി മാറിയിട്ടൊന്നുമില്ല. എന്നാല് ബാപ്പ നല്ലൊരു അഭിനേതാവാണെന്ന് ഞാന് ചെറുപ്പത്തിലെ മനസ്സിലാക്കിയിട്ടുണ്ട്. കുടുംബത്തിലെ എല്ലാവരും ഒത്തുകൂടുമ്പോള് ബാപ്പ പല കഥകളും പറയും. പലപ്പോഴും ആ കഥയിലെ കാര്യങ്ങള് ബാപ്പ അഭിനയിച്ച് കാണിക്കും. ഞാനടക്കം എല്ലാവരും കൗതുകത്തോടെ ആ അഭിനയവും കഥയും കേട്ടിരിക്കും. അടുത്തിടെ ലൂസിഫറിന്റെ ഷൂട്ട് കഴിഞ്ഞപ്പോള് പൃഥ്വി എന്നെ വിളിച്ചു. അങ്ങനെ എറണാകുളത്ത് ചെന്ന് ഞാന് ബാപ്പ അഭിനയിച്ച ഭാഗം കണ്ടു. ബാപ്പ ഇപ്പോഴും വളരെ മികച്ചൊരു അഭിനേതാവാണെന്ന് അത് കണ്ടപ്പോഴും എനിക്ക് തോന്നി. റിലീസിനൊരുങ്ങുന്ന മരക്കാര്: അറബിക്കടലിന്റെ സിംഹം എന്ന പ്രിയനങ്കിളിന്റെ പടത്തിലും ബാപ്പ ഒരു റോള് ചെയ്തിട്ടുണ്ട്.\nഅഭിനയജീവിതത്തില് ആരുടെയെങ്കിലും സ്വാധീനമുണ്ടായിട്ടുണ്ടോ?\nതീര്‍ച്ചയായും. റോബര്‍ട്ട് നീനോ, അല്‍പച്ചിനോ തുടങ്ങിയ നടന്മാര് ഞാനടങ്ങുന്ന തലന്മുറയെ സ്വാധീനിച്ചവരാണ്. മോഹന്‍ലാലും മമ്മൂട്ടിയും 80-കളിലും 90-കളിലും ചെയ്ത സിനിമകള് എന്നും നമ്മെ അദ്ഭുതപ്പെടുത്തുന്നതാണ്. ന്യൂഡല്‍ഹിപോലൊരു സിനിമ മമ്മൂക്ക അല്ലാതെ മറ്റൊരാള്‍ക്ക് ചെയ്യാന് പറ്റുമോ എന്ന് ഞാന് ആലോചിക്കാറുണ്ട്. തൂവാനത്തുമ്പികളില് ലാലേട്ടനെ അല്ലാതെ മറ്റാരെയുംവെച്ച് നമുക്ക് ചിന്തിക്കാനാവില്ല. ചില കഥകള്‍ക്ക് ചില അഭിനേതാക്കള് അത്യാവശ്യമാണ്. ഒരു സിനിമയെ അസാധ്യമായ പ്രകടനംകൊണ്ട് നടന്റെതാക്കി മാറ്റുക എന്നതാണ്. അത് ഏറ്റവും മികച്ച രീതിയില് ചെയ്തവര് മമ്മൂക്കയും ലാലേട്ടനുമാണ്.\nപൊന്മുട്ടയിടുന്ന താറാവിന്റെ വേറൊരു വേര്‍ഷനാണ് മഹേഷിന്റെ പ്രതികാരം എന്ന് ഞാന് പറയും. കോപ്പിയടിയോ ഇമിറ്റേഷനോ ഒന്നും അല്ലെങ്കിലും രണ്ടിന്റെയും കഥാതന്തു നോക്കിയാല് സാമ്യതകള് കണ്ടെത്താം. ഞാനും ദിലീഷ് പോത്തനും കൂടി മഹേഷിന്റെ പ്രതികാരം, തൊണ്ടിമുതലും ദൃക്സാക്ഷിയും എന്നീ ചിത്രങ്ങള് ചെയ്തിട്ടുണ്ട്. രണ്ടും ഏറെ ശ്രദ്ധിക്കപ്പെട്ട സിനിമകളാണ്. എന്നാല്‍പ്പോലും ഈ സിനിമകള് ചെയ്യുമ്പോള് എന്നെയും ദിലീഷിനെയും സ്വാധീനിച്ച സിനിമകള് ഒന്നായിരിക്കണമെന്നില്ല. നമ്മളെ രണ്ടാളെയും പോലെയായിരിക്കണമെന്നില്ല രാജീവ് രവിയുടെ ചിന്ത. അദ്ദേഹം ഒരു ഇറാനിയന് സിനിമ പോലെയായിരിക്കാം ചിലപ്പോള് മഹേഷിന്റെ പ്രതികാരം ചെയ്യാന് ആഗ്രഹിക്കുന്നത്. ഞാന് ഇത് പെര്‍ഫോം ചെയ്യാന് ആഗ്രഹിക്കുന്നത് കാസര്‍കോട് ബസ്സ്റ്റാന്‍ഡില് കണ്ട ഒരാളെ വെച്ചിട്ടായിരിക്കും. അതേസമയം ദീലിഷ് ആഗ്രഹിക്കുന്നത് നാടോടിക്കാറ്റ് പോലൊരു സിനിമയുണ്ടാക്കാനായിരിക്കും. ഇങ്ങനെ ചിന്തകള് വ്യത്യാസമുണ്ടായിരിക്കാം. എന്നാല് ഇതെല്ലാംകൂടി ഒരുമിച്ച് ചേര്‍ന്ന് അവസാനം ഒരു പുഴയായി മാറുമ്പോഴാണ് പ്രേക്ഷകന് കാണുന്ന സിനിമ ഉണ്ടാകുന്നത്.\nഫഹദ് അഭിനയിക്കുന്ന സമയത്ത് സൂക്ഷ്മമായ കാര്യങ്ങള് വളരെ ശ്രദ്ധയോടെ ചെയ്യുന്നത് കണ്ടിട്ടുണ്ട്. ഉദാഹരണം മഹേഷിന്റെ പ്രതികാരത്തില് ഫിഷറിന്റെ ചെരുപ്പ് ഉരച്ച് കഴുകുന്ന രംഗം. അങ്ങനെ പല സിനിമകളില്. അത്തരം കാര്യങ്ങളില് മനഃപൂര്‍വം ശ്രദ്ധചെലുത്തുന്നത് തന്നെയാണോ?\nഎന്റെ ജീവിതത്തില് ഒരിക്കല്‍പ്പോലും ചെരുപ്പ് അങ്ങനെ ഉരച്ച് കഴുകിയിട്ടില്ല. എന്റെ ചെറുപ്പത്തില് ഇടയ്ക്കിടയ്ക്ക് ഞങ്ങളുടെ പറമ്പ് വൃത്തിയാക്കാന് ഒരു പ്രകാശന് വരുമായിരുന്നു. ദിവസക്കൂലിക്കാണ് പ്രകാശന് പണിക്ക് വരുന്നത്. രാവിലെ പ്രകാശന് വീട്ടില് വന്ന് ഇട്ടുകൊണ്ടുവന്ന വസ്ത്രം മാറ്റി മറ്റൊന്നിട്ട് തോട്ടത്തിലേക്ക് പോകും. വൈകുന്നേരം വരെ പണിയെടുത്ത ശേഷം തിരിച്ചുവന്ന് വീട്ടിനരികില്‍നിന്ന് വെള്ളമെടുത്ത് ആദ്യം ചെരുപ്പ് ഉരച്ചുകഴുകും. അത് വെട്ടിത്തിളങ്ങുന്നപോലെ ആക്കിയശേഷം മാത്രമേ അയാള് കുളിക്കുകയൂള്ളു. കുളിച്ച് വീണ്ടും ഡ്രസ് മാറി പൈസയും വാങ്ങി പ്രകാശന് സ്വന്തം വീട്ടിലേക്ക് തിരിച്ചുപോകും. പ്രകാശന് ചെരുപ്പ് കഴുകുന്ന ആ കാഴ്ച ഇന്നും എന്റെ മനസ്സില് അതുപോലെയുണ്ട്. അങ്ങനെ ജീവിതത്തില് ഞാന് കണ്ട ഒരുപാട് കാഴ്ച ഓര്‍മയിലുണ്ട്. സിനിമയില് അനുയോജ്യമായൊരു സന്ദര്‍ഭം വരുമ്പോള് ആ ഓര്‍മ ഒന്ന് പൊടിതട്ടിയെടുത്ത് ഉപയോഗിക്കും.\nചെറുപ്പകാലത്ത് നടനാകണം എന്നൊരു കാര്യം ഫഹദിന്റെ സ്വപ്‌നങ്ങളില് ഉണ്ടായിരുന്നോ?\nഒരിക്കലുമില്ല, മറ്റൊരു ജോലിയും കിട്ടാത്തതുകൊണ്ടാണ് ഞാന് നടനായത്. തമാശയായി തോന്നാമെങ്കിലും അതാണ് സത്യം. ഡിഗ്രിപോലും ഞാന് പൂര്‍ത്തിയാക്കിയിട്ടില്ല. പഠിക്കാന് മോശമായത് കൊണ്ടല്ല, മറിച്ച് ഒന്നിലും എനിക്ക് ശ്രദ്ധകേന്ദ്രീകരിക്കാന് പറ്റിയില്ല. ചാപ്പാകുരിശില് അഭിനയിക്കുമ്പോള്‍പോലും സിനിമയില് ഞാന് തുടരണോ എന്ന് ഉറപ്പിച്ചിരുന്നില്ല. എന്നാല് ആ സിനിമ ഇറങ്ങിയശേഷം കിട്ടിയ അഭിനന്ദനങ്ങള് ഇത് തന്നെയാണ് എന്റെ വഴിയെന്ന് ഉറപ്പിച്ചു. എന്ന് കരുതി ഒട്ടും കഷ്ടപ്പെടാതെ സ്വര്‍ണത്താലത്തില് സിനിമ കൈവന്ന് ചേര്‍ന്ന ഒരാളൊന്നുമല്ല. ഒരുപാട് കഷ്ടപ്പെട്ടിട്ടുണ്ട്. പിന്നെ ജീവിതകാലം മുഴുവന് സിനിമയില് അഭിനയിക്കണമെന്ന് നിര്‍ബന്ധമൊന്നുമില്ല. ഈ ജോലി ചെയ്യാനാകുന്ന അത്രയും കാലം ചെയ്യും. അല്ലെങ്കില് വേറെന്തെങ്കിലും ജോലി നോക്കും.\nഅമേരിക്കയിലെ പഠനകാലം ഒന്ന് പറയാമോ?\nകൈയെത്തും ദൂരത്ത് എന്ന സിനിമ ചെയ്യുന്നതിന് മുന്നേ അമേരിക്കയില് പഠിക്കാന് പോകാന് തീരുമാനിച്ചതാണ്. സിനിമ ചെയ്തിട്ട് പോകാം എന്നുപറഞ്ഞപ്പോള് ഒരുവര്‍ഷം യാത്ര നീട്ടിയതാണ്. അമേരിക്കയില് മയാമിയിലാണ് ഞാന് പഠിച്ചത്. മയാമിയിലെ ജീവിതമാണ് ഇന്ന് കാണുന്ന ഞാന്. മറിച്ച് ഞാന് ദുബായിലോ മറ്റോ ആണ് പോയിരുന്നെങ്കില് സിനിമയിലേക്ക് തിരിച്ചുവരവ് ഉണ്ടാകില്ലായിരുന്നു. 18 വയസ്സും ആറുമാസവും ഉള്ളപ്പോഴാണ് ഒറ്റയ്ക്ക് മയാമിയിലേക്ക് പോയത്. ആദ്യ ഒന്നരവര്‍ഷം എന്‍ജിനീയറിങ്ങ് പഠിച്ചു. പിന്നീടത് എനിക്ക് ശരിയാവില്ലെന്ന് തോന്നി. മുഴുവന് കണക്കുകളും അളവുകളും ആണ്. അങ്ങനെ എന്‍ജിനീയറിങ് പഠിക്കാനാകില്ലെന്ന് ഞാന് ബാപ്പയോട് വിളിച്ചുപറഞ്ഞു. നിനക്ക് ഇഷ്ടമുള്ള കോഴ്സ് ചെയ്തോളൂ എന്ന മറുപടി കിട്ടി. അങ്ങനെ അവിടെ തന്നെ ഫിലോസഫിക്ക് ചേര്‍ന്നു. അവസാന സെമസ്റ്റര് സമയത്ത് ഞാന് നാട്ടിലേക്ക് വന്നു.\nസ്വാധീനിച്ച ഫിലോസഫമാര് ആരൊക്കെയാണ് ?\nഒരു മിസ്റ്റേക്കിന്റെ അല്ല ഒരുപാട് മിസ്റ്റേക്സിന്റെ ഉത്പന്നമാണ് ഞാന്. ഒരാളോ, ഒരു സ്ഥലമോ അങ്ങനെ പ്രത്യേകിച്ച് എന്നെ സ്വാധീനിച്ചിട്ടില്ല. മറിച്ച് ഒരുപാട് പേരും സ്ഥലങ്ങളും എന്നെ സ്വാധീനിച്ചിട്ടുമുണ്ട്. റൂമി, ജീന്‍പോള് തുടങ്ങിയവരുടെ ഫിലോസഫി എനിക്ക് ഇഷ്ടമാണ്. പക്ഷേ, അതൊരിക്കലും ജീവിതത്തിലേക്ക് കൊണ്ടുവരാന് നോക്കിയിട്ടില്ല.\nഫഹദ് ശരിക്കും ഒരു 'അണ്‍മലയാളി'ആണെന്ന് തോന്നിയിട്ടുണ്ട്?\n(ചിരിക്കുന്നു) അത് എന്നോട് പലരും പറഞ്ഞിട്ടുണ്ട്. സത്യത്തില് മലയാളിയായതിനാലാണ് ഇത്രയധികം വ്യത്യസ്തമായ സിനിമകള് എനിക്ക് ചെയ്യാന് പറ്റുന്നത്. ഡയമണ്ട് നെക്ലേസ്, തൊണ്ടിമുതലും ദൃക്സാക്ഷിയും, ഞാന് പ്രകാശന് എന്നീ സിനിമകളൊന്നും വേറൊരു ഭാഷയിലാണെങ്കിലും എനിക്ക് ചെയ്യാന് പറ്റില്ല. ഈ സിനിമകളൊന്നും മറ്റൊരു ഭാഷയിലേക്കും റീമേക്ക് ചെയ്യപ്പെട്ടിട്ടുമില്ല. മലയാളികള്‍ക്ക് മാത്രം ആസ്വദിക്കാന് പറ്റുന്ന സിനിമയാണിവയെന്ന് എനിക്ക് തോന്നിയിട്ടുണ്ട്. പിന്നെ, ലോകത്ത് എല്ലായിടത്തും സംഭവിക്കാവുന്ന ഒരു കഥ പറഞ്ഞതുകൊണ്ടാണ് തൊണ്ടിമുതലൊക്കെ ഒരു പാന് ഇന്ത്യന് സിനിമയായത്. എനിക്ക് മലയാളത്തിനായി എന്തെങ്കിലും ചെയ്യാന് പറ്റിയിട്ടുണ്ടോ എന്നൊന്നും അറിയില്ല. എന്നാല് മലയാളത്തിലായതുകൊണ്ട് മാത്രമാണ് എനിക്ക് സിനിമ ചെയ്യാന് പറ്റുന്നത്. മറ്റ് ഭാഷകളില് പോയി അഭിനയിക്കണമെന്ന് പോലും എനിക്ക് ആഗ്രഹമില്ല. അങ്ങനെ ചെയ്യുന്ന സിനിമകള് ഞാന് ആസ്വദിക്കുന്നില്ല എന്നതാണ് വാസ്തവം. ഞാന് സിനിമ ചെയ്യുന്നിടത്തോളം കാലം എനിക്ക് മലയാളം വളരെ പ്രധാനമാണ്.\nആക്ടര്, സ്റ്റാര് ഈ രണ്ടുകാര്യങ്ങളില് ആക്ടര് എന്ന പദവിയാണ് ഫഹദ് കൂടുതല് ഇഷ്ടപ്പെടുന്നതെന്ന് തോന്നുന്നു. ഫാന്‍സ് അസോസിയേഷനുകള്, ഫോട്ടോഷൂട്ടുകള് ഒന്നിലും ഫഹദ് താത്പര്യം കാണിക്കാറില്ല. ഒരിക്കലും ഒരു താരപദവി ഫഹദ് ആഗ്രഹിക്കുന്നില്ല എന്ന് തോന്നിയിട്ടുണ്ട്. എന്താണ് അത്തരമൊരു തീരുമാനത്തിന് പിറകില്?\nഒരുപാട് ഉത്തരങ്ങളുള്ള ചോദ്യമാണത്. പ്രാഥമികമായി നടനാണെന്നുള്ള ഒരു പരിഗണനയും എനിക്ക് വേണ്ട. എനിക്ക് ആകെ വേണ്ടത് ഈ കാലഘട്ടത്തില് ജീവിക്കുന്ന ഒരാളാണ്, എന്റെ ജോലി ഇന്നതാണ് എന്ന ഐഡന്റിറ്റി മാത്രമാണ്. ഞാന് അഭിനയിക്കുന്ന സിനിമകള് നല്ലതാണെങ്കില് എല്ലാവരും കാണുക. അല്ലാതെ ഞാന് നടനായതുകൊണ്ട് ഞാനഭിനയിക്കുന്ന എല്ലാ സിനിമകളും എല്ലാവരും കാണണമെന്ന അവകാശവാദമോ നിര്‍ബന്ധമോ എനിക്കില്ല. നല്ല സിനിമയാണെങ്കില് മാത്രം കണ്ടാല് മതി. നിങ്ങള് ജീവിക്കുന്ന കാലഘട്ടത്തില് ജീവിക്കുന്ന സഹജീവി എന്നൊരു പരിഗണന മാത്രം എനിക്ക് തന്നാല്‍മതി. അല്ലാതെ ഞാന് സിനിമയ്ക്കായി എടുക്കുന്ന കഷ്ടപ്പാടുകള് പ്രേക്ഷകര് അറിയണം എന്ന ഒരു നിര്‍ബന്ധവും എനിക്കില്ല. എഡിറ്റ് ടേബിളില് ചെല്ലുമ്പോള് ഞാന് പോലും അത് മറക്കും. ഒരു സീന് ഒരു ദിവസം വളരെ കഷ്ടപ്പെട്ട് ഷൂട്ട് ചെയ്തതായിരിക്കും. എന്നാല് എഡിറ്റ് ടേബിളില് പ്രേക്ഷകന് ആ സീന് ആസ്വദിക്കുമോ ഇല്ലയോ എന്ന് മാത്രമാണ് നോക്കുക. അല്ലാതെ നമ്മള് കഷ്ടപ്പെട്ടു എന്നതുകൊണ്ട് മാത്രം സിനിമയില് ആ സീന് ഉള്‍പ്പെടുത്തില്ല. വളരെ സത്യസന്ധമായിട്ടും ആത്മാര്‍ഥമായിട്ടുമാണ് ഞാന് ഓരോ സിനിമയും ചെയ്യുന്നത്. അതുകൊണ്ട് തന്നെ ഇതില്‍നിന്ന് വേറൊന്നും വേണ്ട എന്ന് ഞാന് വിശ്വസിക്കുന്നു. എനിക്ക് സിനിമകള് ചെയ്യാന് പറ്റിയാല് മാത്രം മതി. പിന്നെ എന്റെ സംതൃപ്തി എന്ന് പറയുന്നത് ഞാന് അഭിനയിച്ച സിനിമകള് തിയേറ്ററില് വിജയകരമായി പ്രദര്‍ശിപ്പിച്ച് നിര്‍മാതാവിന് പൈസ കിട്ടുക എന്നുള്ളത് തന്നെയാണ്. അതിനപ്പുറം ഒന്നും ഇല്ല. അവാര്‍ഡുകളൊന്നും ഒരിക്കലും എന്നെ എക്സൈറ്റ് ചെയ്തിട്ടില്ല. കമേഴ്സ്യല് സിനിമകള് ചെയ്യാന് തന്നെയാണ് ശ്രമിക്കുന്നത്. എന്റെ സിനിമകള് ജനകീയമായപ്പോള് തന്നെയാണ് ഏറ്റവും വലിയ സംതൃപ്തിയും സന്തോഷവും എനിക്ക് കിട്ടിയത്.\nകള്ളന്, മനോരോഗി എന്നീ റോളുകള് പല നടന്മാരും താരപദവിക്ക് യോജിക്കില്ല എന്നുപറഞ്ഞ് ഒഴിവാക്കാറുണ്ട്. എന്നാല് ഫഹദ് അത്തരം കാര്യങ്ങളൊന്നും പരിഗണിക്കാറില്ല അല്ലേ?\nതാരപദവി എന്ന സംഭവമൊന്നും ഇപ്പോഴില്ല എന്നാണ് എനിക്ക് തോന്നുന്നത്. ഒരുപരിധിവരെ അതെല്ലാം നാടുനീങ്ങി. എല്ലാവരും എല്ലാത്തരം റോളുകളും ചെയ്യാന് ശ്രമിക്കുന്നുണ്ട്. ഒരു സ്റ്റാര് അത്തരം റോളുകള് ചെയ്യുമ്പോഴാണ് അത് മറ്റൊരുതലത്തിലേക്ക് എത്തുന്നതെന്ന് എനിക്ക് തോന്നുന്നു. ഇപ്പോള് ഞാന് ചെയ്ത ചില സിനിമകള് ബോളിവുഡില് റീമേക്ക് ചെയ്യാനുള്ള ശ്രമം നടക്കുകയാണ്. അവിടത്തെ സൂപ്പര്‍സ്റ്റാറുകളാണ് അതില് അഭിനയിക്കാന് പോകുന്നത്.\nനായകവേഷമായിരിക്കണമെന്ന നിര്‍ബന്ധവും ഇല്ല അല്ലേ?\nഒരിക്കലുമില്ല. കുമ്പളങ്ങി നൈറ്റ്സില് ഞാന് നായകനല്ലല്ലോ. കഥയുടെ അടിസ്ഥാനത്തിലാണ് ഞാന് സിനിമകളെയും കഥാപാത്രങ്ങളെയും വിലയിരുത്തുന്നത്. നടന് മാത്രം നല്ലതായതുകൊണ്ട് സിനിമ നന്നാകില്ലല്ലോ. അതൊരു കൂട്ടായ അധ്വാനമാണ്. എന്നെ എക്സൈറ്റ് ചെയ്യിപ്പിക്കുന്ന ഏത് സിനിമയും ചെയ്യും.\nഫഹദ് ഉറ്റുനോക്കുന്ന സംവിധായകരുണ്ടോ?\nഒപ്പം ജോലിചെയ്യണമെന്ന് ആഗ്രഹിക്കുന്ന ഒരുപാട് സംവിധായകരുണ്ട്. അവരില് പലരും എന്നെ സിനിമ ചെയ്യാന് വിളിച്ചിട്ടുമുണ്ട്. അവരോടെല്ലാം ഞാന് മലയാളത്തില് സിനിമ ചെയ്യാമോ എന്നാണ് ചോദിച്ചത്. അനുരാഗ് കശ്യപ്, വെട്രിമാരന് തുടങ്ങി ഞാന് ഇഷ്ടപ്പെടുന്ന സംവിധായകര് വിളിച്ചിട്ടുണ്ട്.\nഅതെന്താ മലയാളത്തില് മാത്രം സിനിമ ചെയ്യണമെന്ന് നിര്‍ബന്ധം?\nഞാന് ചിന്തിക്കുന്നത് മലയാളത്തിലാണ്. അതുതന്നെയാണ് കാരണം. ഞാന് സൂപ്പര് ഡീലക്സ് എന്ന തമിഴ് സിനിമ അടുത്തിടെ ചെയ്തിട്ടുണ്ട്. എന്റെ സുഹൃത്തായ കുമാര്‍രാജയുടെ കൂടെയാണ് പടം ചെയ്തത്. എല്ലാം ഓക്കെയാണ്. പക്ഷേ, എന്റെ പ്രശ്‌നം എന്നുപറയുന്നത് ഞാന് ആ സിനിമ മലയാളത്തില് മനസ്സിലാക്കി, പിന്നെ അത് ഇംഗ്ലീഷിലാക്കി, പിന്നെ അത് തമിഴിലാക്കി വേണം ഉള്‍ക്കൊള്ളാന്. ഓരോരുത്തര്‍ക്കും സിനിമ ചെയ്യാന് ഓരോ രീതിയുണ്ടല്ലോ. ഞാന് സിനിമ മനസ്സിലാക്കുന്നതും അഭിനയിക്കുന്നതുമായ രീതി വളരെ ലളിതമാണ്. എന്നാല് തമിഴില് ചെന്നപ്പോള് ഞാന് കുറേ പണിയെടുക്കുന്നത് പോലെ തോന്നി. പണിയെടുക്കുന്നതുപോലെ തോന്നുമ്പോള് സിനിമ നിര്‍ത്തണമെന്നാണ് എന്റെ ആഗ്രഹം.\nഫഹദിന്റെ ഭാര്യ നസ്രിയ ഒരു അഭിനേത്രിയാണ്. അതുകൊണ്ട് നടന് എന്ന നിലയില് എന്തെങ്കിലും നേട്ടമുണ്ടോ?\nഇല്ല, ഉദാഹരണത്തിന് നസ്രിയ ഡോക്ടറായതുകൊണ്ട് എനിക്ക് പനി വരാതിരിക്കണം എന്നില്ലല്ലോ. അതിലൊന്നും ഒരുകാര്യമുള്ളതായി എനിക്ക് തോന്നിയിട്ടില്ല. വീട്ടില് ഒരിക്കലും നസ്രിയയുമായി ഞാന് സിനിമ ചര്‍ച്ച ചെയ്യാറില്ല. ട്രാന്‍സില് ഞങ്ങള് ഒന്നിച്ചാണ് അഭിനയിച്ചത്. അപ്പോള്‍പോലും വീട്ടിലെത്തിയാല് സിനിമയെക്കുറിച്ച് ചര്‍ച്ച ചെയ്യാറില്ല. ഞാന് അഭിനയിക്കുന്ന ചില സിനിമകളുടെ സെറ്റില് ചിലപ്പോള് നസ്രിയയ്ക്ക് വരാന് സാധിക്കാറില്ല. അപ്പോള് ഞാന് വീട്ടിലെത്തുന്ന സമയത്ത് എന്താണ് ആ സിനിമയുടെ കഥ എന്നൊക്കെ അവള് ചോദിക്കുമ്പോള് പറഞ്ഞുകൊടുക്കും. അല്ലാതെ അതിനപ്പുറം സീരിയസ് സിനിമ ചര്‍ച്ചകളൊന്നുമില്ല. സിനിമകള് ഒരുമിച്ച് കാണാറുണ്ട്.\nPhoto : Instagram/ Nazriya\nഫഹദ് ഒരു സിനിമ ചെയ്യുമ്പോള് ആദ്യ പരിഗണന എന്തിനാണ്?\nകഥയ്ക്കുതന്നെയാണ് ആദ്യ പരിഗണന. കേള്‍ക്കുമ്പോള് എനിക്ക് ചെയ്യാന് പറ്റുന്ന ഒന്നാണോ എന്ന് നോക്കും. ചില കഥകള് കേള്‍ക്കുമ്പോള് ഞാന് തന്നെ പറയാറുണ്ട് ഇത് എന്നെക്കാളും യോജിക്കുന്നത് വേറൊരു നടനാണെന്ന്. കഥാപാത്രത്തിന് വേണ്ടിയല്ല ഞാന് സിനിമ ചെയ്യുന്നത്. മറിച്ച് ടോട്ടലി ആ സിനിമ ഉണ്ടാക്കുന്ന പ്രതികരണമുണ്ടല്ലോ അതിനുവേണ്ടിയാണ്.\nഒരു കഥാപാത്രത്തിലേക്ക് എത്താന് കുറച്ചധികം സമയം എടുക്കുന്നുണ്ടോ?\nകുറച്ച് സമയം എടുക്കും. അതുകൊണ്ടാണല്ലോ മൊത്തം കേസും ബഹളവും. ഒരു ടൈംലൈനിലും എനിക്ക് സിനിമ ചെയ്ത് തീര്‍ക്കാനോ റിലീസ് ചെയ്യാനോ പറ്റില്ല. അത് ഇപ്പോള് എന്റെ സിനിമയുടെ നിര്‍മാതാക്കള്‍ക്കും മനസ്സിലായിത്തുടങ്ങി, ഞാന് നന്നാവില്ലെന്ന് (ചിരി). ഇപ്പോള് അതുകൊണ്ട് വലിയ പ്രശ്‌നങ്ങളില്ല. മുമ്പ് അതല്ലായിരുന്നു അവസ്ഥ.\nസിനിമ ഫഹദിനെ തിരഞ്ഞെടുക്കുകയാണ് എന്ന് തോന്നിയിട്ടുണ്ടോ?\nഅതാണ് സത്യം, ഞാനല്ല സിനിമ തിരഞ്ഞെടുക്കുന്നത്. സിനിമ എന്നെ തിരഞ്ഞെടുക്കുകയാണ്. അതുകൊണ്ട് ഒരു പ്രോജക്ട് ഉണ്ടാക്കാനോ ഒന്നും എനിക്കറിയില്ല. ഒരു സിനിമയില് ഒരാളെ ആവശ്യമുണ്ടെങ്കില് സിനിമ തന്നെ പോയി അയാളെ കണ്ടെത്തും എന്നാണ് ഞാന് വിചാരിക്കുന്നത്. അല്ലാതെ അടുത്തതായി ഒരു വക്കീല് കഥാപാത്രം ചെയ്യാം എന്നുപറഞ്ഞ് ഒരു സിനിമ ഉണ്ടാക്കാന് എനിക്കറിയില്ല.\nകൈയില് കിട്ടുന്നതെല്ലാം ഞാന് വായിക്കും. അതിന് പ്രത്യേക ജോണറുകളൊന്നുമില്ല. അവസാനമായി വായിച്ച് കഴിഞ്ഞത് ജോസി ജോസഫിന്റെ ഫീസ്റ്റ് ഓഫ് വള്‍ച്ചേഴ്സ് എന്നൊരു പുസ്തകമാണ്. ആരെങ്കിലും നല്ല പുസ്തകമാണെന്ന് നിര്‍ദേശിക്കുന്നവ തേടിപ്പിടിച്ച് വായിക്കാറുണ്ട്. എന്തുകിട്ടിയാലും വായിക്കും എന്നതാണ് തത്ത്വം.\nനമ്മുടെ ചിന്തകളെ രൂപപ്പെടുത്തുന്നതില് വായനയ്ക്ക് നല്ലൊരു പങ്കുണ്ടെന്നാണ് എന്റെ വിശ്വാസം. അഭിനയമടക്കം ഞാന് ചെയ്യുന്ന എല്ലാ കാര്യങ്ങളെയും എന്റെ വായന സ്വാധീനിക്കുന്നുണ്ട്. സഹോദരിമാരുടെ കുട്ടികളോട് ഞാന് പറയാറുണ്ട് സ്‌കൂളില് പോയി പരീക്ഷ എഴുതിയില്ലെങ്കിലും എപ്പോഴും എന്തെങ്കിലുമൊക്കെ വായിക്കണമെന്ന്. കുട്ടികള് അങ്ങനെ വായിച്ചാല് തന്നെ നല്ല ചിന്തകള് രൂപപ്പെട്ടോളും. അല്ലാതെ പരീക്ഷ എന്നുപറയുന്നതൊക്കെ വെറുതയാണെന്ന് എനിക്ക് തോന്നാറുണ്ട്.\nധാരാളം യാത്രചെയ്യാറുണ്ടെന്ന് കേട്ടിട്ടുണ്ട്?\nപതിനേഴ് വയസ്സുമുതല് ഒറ്റയ്ക്ക് യാത്ര ചെയ്യാന് തുടങ്ങിയ ആളാണ്. അതുകൊണ്ട് യാത്രകള് എന്നും ഇഷ്ടപ്പെടുന്നു. കെനിയ, നയ്റോബി എന്നിവിടങ്ങളിലൊക്കെ പഠിക്കുന്ന സമയത്തുതന്നെ പോയിട്ടുണ്ട്. ഞാന് നസ്രിയയുടെ അടുത്ത് ഇപ്പോള് തമാശയ്ക്ക് പറയും ടെക്സസിലൊക്കെ പോയാല് മലയാളം അറിയില്ലെങ്കില് കഷ്ടപ്പെട്ടുപോകും കാരണം അവിടെ അത്രയും മലയാളികളാണ്. ഡള്ളാസ് എന്ന സ്ഥലത്തെ റോഡില് കൂടിയൊക്കെ നടന്നിട്ടുണ്ടെങ്കില് ദേ, ഫഹദ് ഫാസില് പോകുന്നു എന്ന് പറയുന്നത് നമുക്ക് കേള്‍ക്കാം. അവിടെയൊക്കെ അത്രമാത്രം മലയാളികളുണ്ട്.\nസംഭാഷണം അവസാനിപ്പിക്കുമ്പോള് ഞാന് തമാശയായി പറഞ്ഞു, ഫഹദ് ഒരു ഫാന്‍സ് അസോസിയേഷന് എന്നെങ്കിലും ഉണ്ടാക്കുന്നുവെങ്കില് പ്രസിഡന്റ് ആയി എന്നെ പരിഗണിക്കണമെന്ന്. അപ്പോള് എന്നെ നോക്കി ഒരു ചിരി ചിരിച്ചു. നര്‍മമോ അസ്വസ്ഥതയോ വിരക്തിയോ സ്‌നേഹമോ എന്തായിരുന്നു ആ ചിരിയില്‍നിന്ന് എനിക്ക് തിരിച്ചറിയാനായില്ല. പിന്നീട് എനിക്ക് തോന്നി കുമ്പളങ്ങി നൈറ്റ്സിലെ ഷമ്മി ചിരിച്ച ചിരിയാണതെന്ന്.\nഫെബ്രുവരി ലക്കം സ്റ്റാര് ആന്‍ഡ് സ്‌റ്റൈലില് പ്രസിദ്ധീകരിച്ചത്\nContent Highlights : Fahad Faasil Interview On New Movies Nazriya Fazil Star And Style


നിര്‍ബന്ധ ദാനം | Kerala Nadvathul Mujahideen\nനമസ്കാരം കഴിഞ്ഞാല് പിന്നെ ഇസ്ലാമില് ഏറ്റവും പ്രധാന പ്പെട്ട കര്‍മമാണ് സകാത്ത് അഥവാ നിര്‍ബന്ധദാനം. വിശുദ്ധ ഖുര് ആനില് നമസ്കാരത്തോടൊപ്പം തന്നെ പരാമര്‍ശിക്കപ്പെട്ട ഒരു കര്‍മ മാണ് സകാത്ത്. നമസ്കാരം നിലനിര്‍ത്തുവാന് കല്‍പിക്കുന്ന മിക്ക ഖുര്‍ആനിക സൂക്തങ്ങളിലും സകാത്ത് കൊടുക്കുവാന് കല്‍പിച്ച തായി കാണാന് കഴിയും. ‘ആകയാല് നിങ്ങള് നമസ്കാരം മുറപോ ലെ നിര്‍വഹിക്കുകയും സകാത്ത് നല്‍കുകയും അല്ലാഹുവെ മുറു കെ പിടിക്കുകയും ചെയ്യുക.’\nഭൂമിയിലെ വിഭവങ്ങള് മനുഷ്യനുവേണ്ടി സൃഷ്ടിക്കപ്പെട്ടിട്ടു ള്ളതാണ്. അല്ലാഹുവിന്റെ അനുഗ്രഹങ്ങള് തേടിക്കൊണ്ട് ഭൂമിയി ല് വ്യാപരിക്കുവാന് ഖുര്‍ആന് മനുഷ്യരോട് ആവശ്യപ്പെടുന്നു. പ്രകൃതിവിഭവങ്ങളെ ഉപയോഗിക്കുവാനും ദൈവികാനുഗ്രഹങ്ങളെ തേടുവാനുമുള്ള അവകാശം എല്ലാ മനുഷ്യരുടേതുമാണ്. ഏതെങ്കി ലും ഒരു വിഭാഗത്തിനു മാത്രം പ്രപഞ്ചത്തിലെ വസ്തുക്കള് ആസ്വദി ക്കുവാനുള്ള അവകാശം ഇസ്ലാം നല്‍കുന്നില്ല. പ്രകൃതിയെ ഉപ യോഗിക്കുവാനുള്ള ഓരോ മനുഷ്യന്റെയും അവകാശത്തെ നിഷേ ധിക്കുവാനുള്ള അധികാരവും ആര്‍ക്കുമില്ല. അധ്വാനിക്കുവാനും ധനം സമ്പാദിക്കുവാനുമുള്ള അവകാശം എല്ലാവര്‍ക്കും തുല്യമാണ്.\nപരമാവധി ഉല്‍പാദിപ്പിക്കണെമെന്നാണ് ഇസ്ലാം പഠിപ്പിക്കുന്ന ത്. ഉല്‍പാദിപ്പിക്കുവാനും സമ്പാദിക്കുവാനുമുള്ള അവകാശം വ്യക് തിക്കുണ്ട്. ധാര്‍മിക നിയമങ്ങള് പാലിച്ചുകൊണ്ട് വ്യക്തി നടത്തുന്ന സമ്പാദ്യം അവന്റേതുതന്നെയാണ്്, രാഷ്ട്രത്തിന്റെയോ സമൂഹ ത്തിന്റെയോ അല്ല. പക്ഷേ, ഈ സമ്പാദ്യത്തില് നിന്ന് രാഷ്ട്രത്തി ന്റെയൂം സമൂഹത്തിന്റെയും ആവശ്യത്തിനുവേണ്ടി ചെലവഴിക്കാ ന് അവന് തയാറാവണം. അതു വ്യക്തിയുടെ ബാധ്യതയാണ്. താന് സമ്പാദിക്കുന്നതൊന്നും തനിക്കുള്ളതല്ലെന്ന ബോധമാണ് കമ്യൂണി സ്റ്റ് രാഷ്ട്രങ്ങളിലെ ഉല്‍പാദനത്തോത് കുറയാനുണ്ടായ കാരണം. തന്റെ സമ്പാദ്യം തനിക്ക് ഇഷ്ടമുള്ളതുപോലെ ചെലവഴിക്കാമെന്ന വിചാരമാണ് മുതലാളിത്ത ലോകത്തിന്റെ പാളിച്ച. ഈ രണ്ട് ആത്യ ന്തികതകളെയും നിഷേധിക്കുന്ന ഇസ്ലാം സമ്പാദിക്കുവാനുള്ള വ്യക്തിയുടെ അവകാശം അംഗീകരിച്ചുകൊടുക്കുകയും അതില്‍നി ന്ന് നിര്‍ദിഷ്ട രീതിയില് ചെലവഴിക്കേണ്ടത് അവന്റെ ബാധ്യതയാ ണെന്ന് പഠിപ്പിക്കുകയും ചെയ്യുന്നു.\nശാരീരികമോ മറ്റോ ആയ കഴിവുകേടുകളാല് സാമ്പത്തിക രംഗ ത്ത് വിഷമമനുഭവിക്കുന്ന വ്യക്തികളെ സംരക്ഷിക്കേണ്ട ബാധ്യത സമൂഹത്തിനാണുള്ളത്്. അതിന്നായാണ് ഇസ്ലാം സക്കാത്ത് വ്യവ സ്ഥ നടപ്പിലാക്കിയിരിക്കുന്നത്. മുതലാളി തന്റെ സമ്പാദ്യത്തിന്റെ രണ്ടര ശതമാനം നിര്‍ബന്ധമായും ചെലവഴിക്കണമെന്നാണ് ഇസ് ലാമിന്റെ ശാസന. കാര്‍ഷിക വിളകള്‍ക്കാണെങ്കില് നനച്ചുണ്ടാക്കി യതിന് അഞ്ചു ശതമാനവും നനക്കാതെ ഉണ്ടായതിന് പത്തു ശതമാ നവും സക്കാത്ത് നല്‍കണം. കന്നുകാലിസമ്പത്തിനും ആഭരണങ്ങ ള്‍ക്കുമെല്ലാം അവയുടെ തോതനുസരിച്ച് സക്കാത്ത് നല്‍കണമെ ന്നാണ് പ്രവാചകന്റെ ശാസന. ഇത് ധനികന് ഐച്ഛികമായി ചെയ്യേണ്ട കാര്യമല്ല. സകാത്ത് നിര്‍ബന്ധദാനമാണ്. അത് നല്‍കേ ണ്ടത് ധനികന്റെ ബാധ്യതയാണ്.\nസകാത്ത് ധനികന്റെ ഔദാര്യമല്ല. ദരിദ്രന്റെ അവകാശമത്രെ. മുസ്ലിമിന്റെ സ്വഭാവങ്ങളെക്കുറിച്ച് പറയുന്നിടത്ത് വിശുദ്ധഖുര് ആന് ഇക്കാര്യം സൂചിപ്പിക്കുന്നത് കാണുക. ‘തങ്ങളുടെ സ്വത്തുക്ക ളില് ചോദിച്ചുവരുന്നവനും ഉപജീവനമാര്‍ഗം തടയപ്പെട്ടവനും നിര് ണിതമായ അവകാശം നല്‍കുന്നവര്.’ വ്യത്യസ്ത തരം കായ്കനിക ളെക്കുറിച്ചു വിവരിച്ചുകൊണ്ട് വിശുദ്ധ ഖുര്‍ആന് ‘അതിന്റെ വിളവെ ടുപ്പ് ദിവസം അതിലുള്ള ബാധ്യത നിങ്ങള് കൊടുത്തുവീട്ടുകയും ചെയ്യുക’ എന്ന് നിഷ്കര്‍ഷിച്ചതില് നിന്ന് കാര്‍ഷികവിളകള് പറി ച്ചെടുക്കുന്നവരുടെ ബാധ്യതയാണ് അവയുടെ നിശ്ചിതമായ സകാ ത്ത് നല്‍കുകയെന്ന കാര്യം വ്യക്തമാകുന്നു.\nമുതലാളി പാവപ്പെട്ടവന്നു നല്‍കുന്ന നാണയത്തുട്ടുകളല്ല സകാ ത്ത്. സമ്പന്നന്റെ അടുത്തുനിന്ന് രാഷ്ട്രമോ സമൂഹം ഉത്തരവാദ പ്പെടുത്തിയ സ്ഥാപനങ്ങളോ പിരിച്ചെടുക്കുകയും അര്‍ഹതപ്പെട്ടവര് ക്ക് വിതരണം ചെയ്യുകയുമാണ് സകാത്തിന്റെ രൂപം.\nനിര്‍ബന്ധമായും ചിലവഴിക്കേണ്ടത് ഏഴു വകുപ്പുകളിലായിക്കൊ ണ്ടാകണമെന്നാണ് ഖുര്‍ആനിന്റെ ശാസന. ‘ദാനധര്‍മങ്ങള് ദരിദ്ര ന്മാര്‍ക്കും അഗതികള്‍ക്കും അതിന്റെ കാര്യത്തില് പ്രവര്‍ത്തിക്കുന്ന വര്‍ക്കും (ഇസ്ലാമുമായി) മനസ്സുകള് ഇണക്കപ്പെട്ടവര്‍ക്കും അടിമക ളുടെ (മോചനത്തിന്റെ) മാര്‍ഗത്തിലും വഴിപോക്കന്നും മാത്രമാണ്. അല്ലാഹുവിങ്കല് നിന്നു നിശ്ചയിക്കപ്പെട്ടതത്രെ ഇത്. അല്ലാഹു എല്ലാം അറിയുന്നവനും യുക്തിമാനുമാണ്.\nഅലസമായ ജീവിതം ഇസ്ലാം നിരുല്‍സാഹപ്പെടുത്തുന്നു. അന ന്തരസ്വത്ത് ധൂര്‍ത്തടിച്ച് ജീവിക്കുന്നവര് കൊള്ളരുതാത്തവരാണ്. ഇസ്ലാമിലെ സകാത്ത് വ്യവസ്ഥ ഇത്തരമാളുകളുടെ അലസത അകറ്റുന്നു. എത്ര വലിയ സമ്പത്തായിരുന്നാലും വര്‍ഷം തോറും രണ്ടര ശതമാനം ചെലവഴിക്കുകയാണെങ്കില് നാല്‍പതു വര്‍ഷത്തി നുള്ളില് ആ സമ്പത്ത് തീര്‍ന്നുപോകുമെന്ന ചിന്ത അലസത അകറ്റു കയും സമ്പത്തിനെ ഉല്‍പാദനരംഗത്തിറക്കാന് പ്രേരിപ്പിക്കുകയും ചെയ്യുന്നു.\n‘സകാത്ത്’ എന്ന പദത്തിന് വളര്‍ച്ചയെന്നും സംസ്കരണമെന്നും അര്‍ഥമുണ്ട്. സമ്പത്തിന്റെ സംസ്കരണമാണ് സക്കാത്ത്. ഈ സംസ്കരണമാകട്ടെ സാമ്പത്തികസന്തുലിതത്വത്തിനും സാമൂഹ്യ പുരോഗതിക്കും നിമിത്തമാകുന്നതുവഴി വ്യക്തിയുടെയും സമൂഹ ത്തിന്റെയും വളര്‍ച്ചക്ക് കാരണമാവുകയും ചെയ്യുന്നു. സാമ്പത്തിക മായ അത്യാര്‍ത്തിയാണ് പലപ്പോഴും മനുഷ്യരെ മഹാപാപങ്ങളിലേ ക്ക് നയിക്കുന്നത്. സകാത്ത് സാമ്പത്തികമായ ത്യാഗമാണല്ലോ. അതുകൊണ്ടുതന്നെ സകാത്ത് വ്യവസ്ഥ ധനപൂജയെയും സ്വാര് ഥതയെയും ദൂരീകരിച്ചു കളയുകയും ത്യാഗസന്നദ്ധതയും പരോപ കാരേച്ഛയും വളര്‍ത്തുകയും ചെയ്യുന്നു. മനുഷ്യരെ ശുചീകരിക്കു കയും സംസ്കരിക്കുകയും ചെയ്യുന്ന കര്‍മമായി സക്കാത്തിനെ പരിചയപ്പെടുത്തുന്ന ഒരു ഖുര്‍ആന് സൂക്തം കാണുക. ‘അവരെ ശുചീകരിക്കുകയും അവരെ സംസ്കരിക്കുകയും ചെയ്യാനുതകുന്ന ദാനം അവരുടെ സ്വത്തുക്കളില് നിന്ന് നീ വാങ്ങുകയും അവര്‍ക്ക് (അനുഗ്രഹത്തിന്) വേണ്ടി പ്രാര്‍ഥിക്കുകയും ചെയ്യുക’\nസകാത്ത് ദൈവികമായ ശാസനകളുടെ അടിസ്ഥാനത്തില് സംഘടിപ്പിച്ച് വിതരണം ചെയ്യാന് സമൂഹം സന്നദ്ധമായാല് ലോക ത്തുനിന്ന് ദാരിദ്യ്രമെന്ന പ്രശ്നം ഏതാണ്ട് പൂര്‍ണമായിത്തന്നെ ഒഴിവാക്കാന് ഒഴിവാക്കാന് കഴിയും. ഇസ്ലാമിക രാഷ്ട്രത്തില് സകാത്ത് വാങ്ങുവാന് ആരുമില്ലാതിരുന്ന അവസ്ഥയുണ്ടായിട്ട് അടുത്ത രാഷ്ട്രത്തിലേക്ക് അവ വിതരണം ചെയ്ത സംഭവം ചരിത്രത്തിലു ണ്ടായിട്ടുണ്ട്.\nസകാത്ത് പോലെത്തന്നെയുള്ള മറ്റൊരു നിര്‍ബന്ധ ദാനമാണ് ഫിത്വ്ര് സകാത്ത്. റമദാന് മാസത്തിലെ വ്രതാനുഷ്ടാനത്തിന്റെ സമാപ്തികുറിച്ചുകൊണ്ട് ആഘോഷിക്കപ്പെടുന്ന ഈദുല് ഫിത്വ്റി നോടനുബന്ധിച്ച് വിതരണം ചെയ്യപ്പെടുന്ന ദാനമത്രെ ഇത്. ഈദു ല് ഫിത്വ്ര് സുദിനത്തില് ആരും പട്ടിണികിടക്കാതിരിക്കുന്നതിനു വേണ്ടി സംവിധാനിക്കപ്പെട്ട ദാനമാണിത്. പെരുന്നാള് ദിവസത്തെ ഭക്ഷണാവശ്യങ്ങള്‍ക്കുള്ള സമ്പത്തൊഴിച്ച് മിച്ചമുള്ളവരെല്ലാം ഈ ദാനം നല്‍കാന് നിര്‍ബന്ധിതരാണ്.\nനമസ്കാരത്തോടൊപ്പം സകാത്തു നല്‍കുവാനും ഒരാള് സന്ന ദ്ധനാവുന്നതോടെ അയാള് ഇസ്ലാമിക സമൂഹത്തില് അംഗമാ കുന്നു; മുസ്ലിംകളുടെ സഹോദരനായി മാറുന്നു. ഖുര്‍ആന് പറയു ന്നു: ‘എന്നാല് അവര് പശ്ചാത്തപിക്കുകയും നമസ്കാരം മുറപോ ലെ നിര്‍വഹിക്കുകയും സകാത്ത് നല്‍കുകയും ചെയ്യുന്നപക്ഷം അവര് മതത്തില് നിങ്ങളുടെ സഹോദരങ്ങളാകുന്നു.’


India Vs WestIndies: താളം വീണ്ടെടുത്ത് ഇന്ത്യ; ശിവം ദുബെയ്ക്ക് അർധസെഞ്ച്വറി; 12 ഓവറിൽ മൂന്നിന് 112 India vs West Indies 2nd T20I Match at Thiruvananthapuram Dube Smashes 27 Ball 50 – News18 Malayalam\nHome » photogallery » sports » INDIA VS WEST INDIES 2ND T20I MATCH AT THIRUVANANTHAPURAM DUBE SMASHES 27 BALL 50\nIndia Vs WestIndies: താളം വീണ്ടെടുത്ത് ഇന്ത്യ; ശിവം ദുബെയ്ക്ക് അർധസെഞ്ച്വറി; 12 ഓവറിൽ മൂന്നിന് 112\nഅർധസെഞ്ച്വറി നേടിയ ശിവം ദുബെയുടെ ഇന്നിംഗ്സാണ് ഇന്ത്യൻ ഇന്നിംഗ്സിന് താളം വീണ്ടെടുക്കാൻ സഹായിച്ചത്. 30 പന്തിൽ 54 റൺസെടുത്താൻ ശിവം ദുബെ പുറത്തായത്\n| December 08, 2019, 20:06 IST\nതിരുവനന്തപുരം: തുടക്കത്തിൽ മന്ദഗതിയിലായിരുന്ന സ്കോറിങിന് വേഗം കൂടി. വിൻഡീസിനെതിരായ രണ്ടാം ടി20യിൽ ഇന്ത്യ ഒടുവിൽ വിവരം ലഭിക്കുമ്പോൾ 12 ഓവറിൽ മൂന്നിന് 112 റൺസ് എന്ന നിലയിലാണ്. കെ.എൽ രാഹുൽ(11), രോഹിത് ശർമ്മ(15) എന്നിവരുടെ വിക്കറ്റാണ് ഇന്ത്യയ്ക്ക് ആദ്യം നഷ്ടമായത്. അർധസെഞ്ച്വറി നേടിയ ശിവം ദുബെയുടെ ഇന്നിംഗ്സാണ് ഇന്ത്യൻ ഇന്നിംഗ്സിന് താളം വീണ്ടെടുക്കാൻ സഹായിച്ചത്. 30 പന്തിൽ 54 റൺസെടുത്താൻ ശിവം ദുബെ പുറത്തായത്. 27 പന്തിലാണ് ദുബെ ഫിഫ്റ്റി തികച്ചത് 13 റൺസോടെ നായകൻ വിരാട് കോഹ്ലിയും ഏഴ് റൺസോടെ ആണ് ക്രിസിലുള്ളത്.\nനേരത്തെ ടോസ് നേടിയ വെസ്റ്റിൻഡീസ് ഫീൽഡിങ് തെരഞ്ഞെടുക്കുകയായിരുന്നു. ഹൈദരാബാദിൽ നടന്ന ആദ്യ ടി20 ജയിച്ച ടീമിനെ നിലനിർത്താൻ ഇന്ത്യ തീരുമാനിച്ചതോടെ സ്വന്തം നാട്ടുകാരുടെ മുന്നിൽ കളിക്കാൻ സഞ്ജു വി സാംസണ് അവസരം ലഭിച്ചില്ല. ടീമിൽ ഒരു മാറ്റവുമായാണ് വിൻഡീസ് കാര്യവട്ടത്ത് കളിക്കുന്നത്. ദിനേഷ് രാംദിന് പകരം പുരാൻ ടീമിലെത്തി.


പത്തനംതിട്ടയിൽ കൈക്കൂലി വാങ്ങുന്നതിനിടയിൽ വില്ലേജ് ഓഫീസറും അസിസ്റ്റൻ്റും അറസ്റ്റിൽ » Newsthen\nചെറുകോൽ: പത്തനംതിട്ടയിൽ കൈക്കൂലി വാങ്ങുന്നതിനിടയിൽ വില്ലേജ് ഓഫീസറും വില്ലേജ് അസിസ്റ്റന്റും വിജിലൻസ് പിടിയിൽ. ചെറുകോൽ വില്ലേജ് ഓഫീസിലെത്തിയാണ് ഇരുവരെയും വിജിലൻസ് അറസ്റ്റ് ചെയ്തത്. സ്ഥലം പോക്കുവരവിനായി അയ്യായിരം രൂപ കൈക്കൂലി ആവശ്യപ്പെട്ട കേസിലാണ് അറസ്റ്റ്\nവയലത്തല സ്വദേശി നൽകിയ പരാതിയാണ് ചെറുകോൽ വില്ലേജ് ഓഫീസർ എസ് രാജീവനേയും വില്ലേജ് അസിസ്റ്റന്റ് ജിനു തോമസിനേയും കുരുക്കിയത്. സ്ഥലം പോക്ക് വരവ് ചെയ്യാൻ ഒരു മാസം മുന്പ് ചെറുകോൽ വില്ലേജ് ഓഫിസിൽ അപേക്ഷ നൽകിയതാണ് പരാതിക്കാരൻ. പല തവണ പല കാരണങ്ങൾ പറഞ്ഞ് വില്ലേജ് ഓഫീസർ നടപടി ക്രമങ്ങൾ വൈകിപ്പിച്ചു.\nഒടുവിൽ 5000 രൂപ കൈക്കൂലി ആവശ്യപ്പെട്ടു. പണം ആവശ്യപ്പെട്ടതിന് പിന്നാലെയാണ് പരാതിക്കാരൻ വിജിലൻസിനെ സമീപിച്ചത്. തുടർന്ന് വിജിലൻസ് ഉദ്യോഗസ്ഥർ നിർദേശിച്ച പ്രകാരം അയ്യായിരം രൂപയുമായി വില്ലേജ് ഓഫീസിലെത്തി. പണം കൈമാറിയതിന് പിന്നാലെ വിജിലൻസ് ഡിവൈഎസ്പി ഹരിവിദ്യാധരന്റെ നേതൃത്വത്തിലുള്ള സംഘം ഓഫീസിനകത്ത് കയറി വില്ലേജ് ഓഫീസറേയും വില്ലേജ് അസിസ്റ്റന്റിനേയും കുരുക്കി. മുന്പും പലരുടെ കയ്യിൽ നിന്നും വില്ലേജ് ഓഫീസർ പണം ആവശ്യപ്പട്ടിട്ടുണ്ട്\nവിജിലൻസ് സംഘത്തെ കണ്ട് വില്ലേജ് ഓഫീസിലെ ഫീൽഡ് അസിസ്റ്റന്റ് സുധീർ ഇറങ്ങി ഓടി. ഇയാൾ പണം ആവശ്യപ്പെട്ടില്ലെന്നാണ് പരാതിക്കാരൻ വിജിലൻസിന് നൽകിയ മൊഴി. പിന്നെ എന്തിനാണ് സുധീര് ഇറങ്ങി ഓടിയതെന്ന് വിജിലിൻസ് ഉദ്യോഗസ്ഥര്‍ക്കും പിടിയില്ല.


ഇന്ത്യയുമായുള്ള അതിര്‍ത്തികള് അടച്ച് ബംഗ്ലാദേശ് | Metro Journal Online\nഇന്ത്യയുമായുള്ള അതിര്‍ത്തികള് അടച്ച് ബംഗ്ലാദേശ്\n26th April 2021 MJ Desk\nധാക്ക: ഇന്ത്യയില് കോവിഡ് വ്യാപനം രൂക്ഷമായ സാഹചര്യത്തില് ഇന്ത്യയുമായുള്ള അതിര്‍ത്തികള് അടച്ച് ബംഗ്ലാദേശ്. അതിര്‍ത്തികള് 14 ദിവസത്തേക്ക് ബംഗ്ലാദേശ് പൂര്‍ണമായും അടച്ചിടും. വാര്‍ത്താ ഏജന്‍സിയായ എഎന്‍ഐയാണ് ഇക്കാര്യം റിപ്പോര്‍ട്ട് ചെയ്തത്. ഇന്ത്യയില് നിന്നുള്ളവര്‍ക്ക് രാജ്യം വിലക്കേര്‍പ്പെടുത്തിയതായി ബംഗ്ലാദേശ് ആഭ്യന്തര മന്ത്രി അസാദുസമാന് ഖാന് കമല് അറിയിച്ചു.\nവ്യാഴാഴ്ച നടന്ന മന്ത്രിതല ചര്‍ച്ചയില് ഇന്ത്യന് അതിര്‍ത്തികള് അടയ്ക്കാനുള്ള നിര്‍ദേശം തള്ളിയിരുന്നു. എന്നാല് ഇന്ത്യയില് കോവിഡ് രൂക്ഷമാകുന്ന സാഹചര്യത്തിലാണ് നടപടിയെന്നാണ് റിപ്പോര്‍ട്ട്. കോവിഡ് വ്യാപനം രൂക്ഷമായ സാഹചര്യത്തില് ജര്‍മനി, ഇറാന്, യുകെ, കാനഡ, യുഎഇ എന്നീ രാജ്യങ്ങള് ഇന്ത്യയില് നിന്നുള്ള വിമാന സര്‍വീസ് നിര്‍ത്തിയിരുന്നു.\n← പ്ലസ്ടു പരീക്ഷ കഴിഞ്ഞത് ആഘോഷമാക്കാൻ നിയന്ത്രണങ്ങൾ കാറ്റിൽപ്പറത്തി വാഹന റാലി; മലപ്പുറത്ത് 20 വിദ്യാർത്ഥികൾക്കെതിരെ കേസ്\nകോവിഡ് കേസുകളിൽ വർധനവ്; രാജ്യത്ത് കര്‍ശന നിയന്ത്രണങ്ങള് ഏര്‍പ്പെടുത്തണമെന്ന് ആരോഗ്യ വിദഗ്ദർ →\nകോവിഡ് വാക്‌സിനുള്ള ആഗോള ടെണ്ടർ നടപടി ഇന്ന് ആരംഭിക്കും; കേരളം മൂന്ന് കോടി വാക്‌സിൻ വാങ്ങുമെന്ന് മുഖ്യമന്ത്രി\nShare with your friendsതിരുവനന്തപുരം: കൊവിഡ് വാക്‌സിനുള്ള ആഗോള ടെണ്ടർ നടപടി ഇന്ന് ആരംഭിക്കും. മുഖ്യമന്ത്രി പിണറായി വിജയൻ വാർത്താ സമ്മേളനത്തിലാണ് ഇക്കാര്യം അറിയിച്ചത്. കേരളം മൂന്ന്\n17th May 2021 17th May 2021 MJ NEWSDESK


ജയലളിതയുടെ മരണശേഷം അണ്ണാ ഡി.എം.കെ ബി.ജെ.പിയുടെ നിയന്ത്രണത്തില്; കനിമൊഴി..!! - FUTURELINE\nതമിഴ്‌നാട് മുന് മുഖ്യമന്ത്രി ജയലളിതയുടെ മരണശേഷം അവരുടെ പാര്‍ട്ടിയായ എ.ഐ.എ.ഡി.എം.കെ ബി.ജെ.പിയുടെ നിയന്ത്രണത്തിലാണെന്ന് ഡി.എം.കെ നേതാവ് കനിമൊഴി. ഈ തെരഞ്ഞെടുപ്പ് ഭരണഘടനയേയും ജനാധിപത്യത്തേയും സംരക്ഷിക്കാനുള്ളതാണെന്നും കനിമൊഴി പറഞ്ഞു.\n‘ഈ റെയ്ഡുകള്‍ക്ക് യാതൊരു അര്‍ത്ഥവുമില്ല. ജനങ്ങള്‍ക്ക് എ.ഐ.എ.ഡി.എം.കെയിലുള്ള വിശ്വാസം നഷ്ടപ്പെട്ടു.’ കനിമൊഴി പറഞ്ഞു. പ്രതിപക്ഷത്തെ വേട്ടയാടുകയെന്ന ലക്ഷ്യമാണ് ഐ.ടി റെയ്ഡുകള്‍ക്ക് പിന്നിലെന്നും കനിമൊഴി ആരോപിച്ചു.\n‘രാജ്യം മുഴുവനുമുള്ള പ്രതിപക്ഷ കക്ഷികളെ റെയ്ഡുകള് നടത്തി ദ്രോഹിക്കുകയാണ്. പ്രതിപക്ഷ പാര്‍ട്ടി അംഗങ്ങള് മാത്രമാണ് ടാര്‍ഗറ്റ് ചെയ്യപ്പെടുന്നത്. സ്വതന്ത്രവും നീതിയുക്തവുമായ രീതിയില് തെരഞ്ഞെടുപ്പ് നടത്താത്തത് ദൗര്‍ഭാഗ്യകരമാണ്. ഇത് ടാര്‍ഗറ്റ് ചെയ്തുള്ള റെയ്ഡുകളാണ്.’ എന്നാണ് കനിമൊഴി പറഞ്ഞത്.\nതൂത്തുക്കുടിയില് നിന്നുള്ള ഡി.എം.കെ സ്ഥാനാര്‍ത്ഥിയാണ് കനിമൊഴി. ചെന്നൈയിലെ അല്‍വാര്‍പേട്ടില് വോട്ടു ചെയ്യാനെത്തിയ കനിമൊഴി മാധ്യമങ്ങളോട് സംസാരിക്കുകയായിരുന്നു.\nPrevious: തെരഞ്ഞെടുപ്പ് പ്രചാരണം അവസാന ഘട്ടത്തിലേക്ക്; പ്രധാനമന്ത്രി ഇന്ന് കേരളത്തില്..!!\nNext: മൂന്ന് വയസുകാരന്‍റെ നില അതീവ ഗുരുതരം; മാതാപിതാക്കള്‍ക്കെതിരെ കേസെടുത്തു..!!\nശ്രീശാന്തിന്‍റെ വീട്ടില് തീപ്പിടുത്തം..!!\nകെവിന് വധക്കേസിലെ ശിക്ഷാ വിധിയിന്മേലുള്ള വാദം ഇന്ന്; പ്രതികള്‍ക്ക് പരമാവധി ശിക്ഷ നല്‍കണമെന്ന് പ്രോസിക്യൂഷന്..!!\nനാലുനില കെട്ടിടം തകർന്ന് വീണ് രണ്ട് പേർ മരിച്ചു..!!\nസുരേഷ് ഗോപിയുടെ ഓഫീസിന് നേരെ ആക്രമണം..!!\nഹെയര്‍ഡൈ ഉപയോഗിക്കുന്നവര് ശ്രദ്ധിക്കുക; 19 കാരിയുടെ തല തടിച്ചു വീര്‍ത്തു..!!\nകഞ്ചാവുമായി തമിഴ്നാട് സ്വദേശി അറസ്റ്റില്..!!


മലയാളത്തിൽ ശക്തമായ കുറെയേറെ കഥാപാത്രങ്ങൾ അവതരിപ്പിച്ച് പ്രേക്ഷക പ്രീതി നേടിയ താരമാണ് നൈല ഉഷ. താരത്തിന്റെ കഥാപാത്രങ്ങളൊക്കെ വളരെ പെട്ടെന്ന് തന്നെ ആളുകൾ ഏറ്റെടുത്തിട്ടുണ്ട്. മഴവിൽ മനോരമയിൽ സംപ്രേക്ഷണം ചെയ്തിരുന്ന സ്റ്റിൽ സ്റ്റാൻഡിങ് എന്ന പ്രോഗ്രാമിലൂടെ ആണ് നൈല ആളുകൾക്കിടയിൽ കൂടുതൽ ശ്രദ്ധേയയായി തീർന്നത്. ദുബായിൽ ഒരു സ്വകാര്യ മാധ്യമത്തിൽ റേഡിയോ ജോക്കിയായി പ്രവർത്തിക്കുന്ന\nതാരം ഇന്നും അഭിനയരംഗത്ത് സജീവമാണ്. സമൂഹമാധ്യമങ്ങളിൽ സജീവമായ താരം തൻറെ വിശേഷങ്ങൾ ഒക്കെയും ആരാധകർക്കായി പങ്കുവയ്ക്കാറുണ്ട്. ഈ അടുത്ത് താരം സോഷ്യൽ മീഡിയയിൽ പങ്കുവെച്ച ഒരു പാർട്ടിയുടെ വീഡിയോയാണ് ആരാധകർ ഏറ്റെടുത്തിരിക്കുന്നത്. പാർട്ടിക്കിടയിൽ സുഹൃത്തുക്കളോടൊപ്പം പാത്രങ്ങൾ എറിഞ്ഞു പൊട്ടിക്കുന്ന താരത്തെയാണ് ആരാധകർ കണ്ടത്. ഇതിന് വിശദീകരണവുമായി ഇപ്പോൾ രംഗത്ത്\nഎത്തിയിരിക്കുകയാണ് താരം. നിരവധിപേർ മെസ്സേജുകളയച്ചും മറ്റും തന്നെ വിമർശിച്ചതിന്റെ പിന്നാലെയാണ് ഇപ്പോൾ താരം വിശദീകരണം നടത്തിയിരിക്കുന്നത്. താൻ എറിഞ്ഞുടച്ചത് ആഹാരം കഴിക്കുന്ന പാത്രമല്ല തങ്ങൾ എറിഞ്ഞ് പൊട്ടിക്കുന്നത്. അവിടെയുള്ളവരുടെ ഒരു ഫെസ്റ്റിവലിന്റെ ഭാഗമായി നടത്തുന്നതാണെന്നും ആ പാത്രങ്ങൾ പൊട്ടിക്കാൻ വേണ്ടി നിർമ്മിക്കുന്നയാണെന്നുമാണ് താരം പറഞ്ഞിരിക്കുന്നത്.\nഇങ്ങനെ പൊട്ടിക്കുന്ന പാത്രങ്ങൾ ശേഖരിച്ച് അവർ വീണ്ടും റീസൈക്കിൾ ചെയ്ത് ആഘോഷത്തിന്റെ ഭാഗമാകാൻ ഉപയോഗിക്കുന്നു എന്നതാണ് താരം പറഞ്ഞിരിക്കുന്നത്. നിരവധി പേരാണ് വീഡിയോ കണ്ടിട്ട് തന്നോട് എന്തിനാണിങ്ങനെ പാത്രങ്ങൾ എറിഞ്ഞു പൊട്ടിക്കുന്നത് എന്ന് ചോദിച്ചത് എന്നും താരം വ്യക്തമാക്കിയിരിക്കുന്നു. എന്തുതന്നെയായാലും താരം പങ്കുവെച്ച രണ്ടു വീഡിയോയും ഇപ്പോൾ സോഷ്യൽ മീഡിയ ഏറ്റെടുത്തു കഴിഞ്ഞു.\nമണി പ്ലാന്റ് തഴച്ചു വളരാൻ ചെയ്യേണ്ട കാര്യങ്ങൾ.!! മണി പ്ലാന്റ് പെട്ടന്ന് വേര് പിടിപ്പിച്ച് കുറ്റിയാക്കി വളർത്താം.!!


എല്ലാവരുടെയും വീട്ടിൽ ഉള്ള ഒന്നാണ് തുളസി. എന്നാൽ തുളസി യിൽ നിന്നും കസ്കസ് നേടാം എന്ന് പലർക്കും അറിയില്ല. വളരെ എളുപ്പത്തിൽ തന്നെ ചെയ്യാൻ പറ്റുന്ന ഒരു രീതിയാണ് ഇവിടെ പറയുന്നത്. തുളസി യിൽ നിന്നും നല്ല രീതിയിൽ കസ്കസ് നമുക്ക് വേർതിരിച്ചെടുക്കാൻ സാധിക്കും. വളരെ എളുപ്പത്തിൽ തന്നെ ചെയ്തെടുക്കാൻ പറ്റുന്നതും എന്നാൽ എങ്ങനെയാണ് ഇത് ചെയ്തെടുക്കുന്നത് നമുക്ക് നോക്കാം.\nനമ്മുടെ വീടുകളിൽ എല്ലാം നട്ടുവന്ന വളർത്തുന ഒരു പ്രധാന ചെടി കൃഷ്ണതുളസി ആണ് ഇത് നമ്മുടെ ഹൈന്ദവാചാരപ്രകാരം എല്ലാത്തരം പൂജകൾക്കും അനുയോജ്യമായ ഒന്നാണ്. എന്നാൽ പലരും kaskus ലഭിക്കുന്നത് ഇതിൽ നിന്നാണ് എന്നോർത്താണ് ഇരിക്കുന്നത്. എന്നാൽ cuscus ലഭിക്കുന്നത് രാമതുളസി നിന്നാണ്. രാമതുളസി എല്ലാവരുടെയും വീടുകളിലും ഉണ്ടാകും എന്നാൽ പിന്നെ എങ്ങനെയാണ് കസ്കസ് വേർതിരിച്ചെടുക്കുന്നത് എന്ന് പലർക്കും അറിയില്ല.\nരാമ തുളസിയില വിത്തുകൾ ഒന്നും വെറുതെ കൈകൾ വച്ച് തിരഞ്ഞെടുത്താൽ അതിൽ നിന്നും കസ്കസ് ലഭ്യമാണ്. വലിയ വില കൊടുത്ത് പുറത്തൊന്നും വാങ്ങുന്നതിനേക്കാൾ വളരെ എളുപ്പത്തിൽ നമുക്ക് വീട്ടിൽ എടുക്കാവുന്ന ഒന്നാണിത്. രാമതുളസി യിൽ നിന്ന് കസ്കസ് വളരെ എളുപ്പത്തിൽ എടുക്കാൻ സാധിക്കും. വളരെ എളുപ്പത്തിൽ ചെയ്തെടുക്കാൻ പറ്റുന്ന ഈ രീതി തരത്തിലുള്ള ചിലവും വരുന്നില്ല.\nഇത് കസ്കസ് ആണെന്ന് അറിയാനായി കുറച്ചു നേരം വെള്ളത്തിൽ ഇട്ടു കൊടുത്താൽ മതി. വളരെ എളുപ്പത്തിൽ തന്നെ ഇതിനു ചുറ്റും വെള്ള നിറം വരുന്നതും അതോടൊപ്പം ഇത് പൊങ്ങി വരുന്നത് കാണാൻ സാധിക്കും. ഏരിയ ഉപയോഗിക്കുന്നത് വഴി കസ്കസ് വളരെ എളുപ്പത്തിൽ ലഭിക്കുകയും ചെയ്യുന്നു. കൂടുതൽ വിവരങ്ങൾ അറിയുന്നതിനായി ഈ വീഡിയോ കണ്ടു നോക്കുക.\nവളരെയെളുപ്പത്തിൽ കൊതുകിനെ തുരത്താൻ ഉള്ള ഒരു മാർഗം


ഏത് വേഷത്തിലും അതീവ സുന്ദരിയാകാൻ രഞ്ജിനി ഹരിദാസ്; 38 വയസ്സിലെ താരത്തിന്റെ സൗന്ദര്യം ആസ്വദിച്ചു ആരാധകരും..!! – Malayali Live\nഏത് വേഷത്തിലും അതീവ സുന്ദരിയാകാൻ രഞ്ജിനി ഹരിദാസ്; 38 വയസ്സിലെ താരത്തിന്റെ സൗന്ദര്യം ആസ്വദിച്ചു ആരാധകരും..!!\nമലയാളത്തിലെ പ്രിയ നടിയും അവതാരകയും ആണ് രഞ്ജിനി ഹരിദാസ്. ടെലിവിഷൻ അവതാരക എന്ന് പറയുമ്പോൾ തന്നെ മലയാളികളുടെ മനസ്സിൽ തെളിയുന്ന മുഖം ആണ് രഞ്ജിനി ഹരിദാസിന്റേത്. ഐഡിയ സ്റ്റാർ സിങ്ങർ എന്ന പ്രോഗ്രാമിൽ കൂടി ഏഷ്യാനെറ്റിന്റെ അവതാരക ആയി എത്തിയ രഞ്ജിനിക്ക് ഒട്ടേറെ ആരാധകർ ഉണ്ടായിരുന്നു.\nമണിക്കൂറുകളോളം ആരെക്കുറിച്ചും പറഞ്ഞു കൊണ്ട് രഞ്ജിനിക്ക് സ്റ്റേജിൽ നിൽക്കാൻ കഴിയും എന്നും അതൊരു സിദ്ധി തന്നെ ആണെന്ന് ആയിരുന്നു ഒരിക്കൽ രമേഷ് പിഷാരടി പറഞ്ഞത്. പ്രായം 38 കഴിയുമ്പോഴും അവിവാഹിതയായി തുടരുന്ന രഞ്ജിനി ഈ പ്രായത്തിലും അതീവ സുന്ദരി ആണെന്ന് ഉള്ളതാണ് മറ്റൊരു സത്യം.\nസാരിയിൽ വന്നാലും ഗൗണിൽ വന്നാലും അതുപോലെ നിക്കറിൽ നിൽക്കുന്ന ചിത്രങ്ങൾ ആയാലും വല്ലാത്തൊരു സൗന്ദര്യം തന്നെ ആണ് രഞ്ജിനിക്ക്. കൃത്യമായി ചെയ്യുന്ന വർക്ക് ഔട്ട് തന്നെ ആണ് രഞ്ജിനിയുടെ അഴകിന്റെ രഹസ്യം.\nശിവതാണ്ഡവത്തിൽ ഞെട്ടി സാവിത്രിയും ജയന്തിയും; സാന്ത്വനത്തിൽ ഇനി ശിവന്റെയും അഞ്ജലിയുടെയും പ്രണയ നിമിഷങ്ങൾ..!!\nഇപ്പോഴും മോഹൻലാലിന്റെ പുലിമുരുകൻ കാണുമ്പോൾ സങ്കടം വരും; ആ തീരുമാനം തെറ്റായി പോയി; അനുശ്രീ വേദനയോടെ ഓർക്കുന്നു..!!\nമലയാളത്തിൽ ഞങ്ങളുമായി കിടക്ക പങ്കിടാതെ ഒരു നടിയും…\nശ്രീനിഷിന്റെ ശബ്ദം കേൾക്കുമ്പോൾ കുഞ്ഞു തുള്ളി ചാടുന്നു;…\nഅലൻസിയറെ ഉമ്മവെക്കുന്ന രംഗം ഞാൻ പറഞ്ഞിട്ട് സംവിധായകൻ…\nപ്രിയ വിമർശകരെ നിങ്ങളെ ഭ്രാന്ത് പിടിപ്പിക്കുന്ന കാര്യങ്ങൾ…


മലപ്പുറത്തെ സര്‍ക്കാര് ഓഫീസുകളില് ഇനി മഷിപ്പേന – Newsletter\nമലപ്പുറം ജില്ലയിലെ സര്‍ക്കാര് ഓഫീസുകളില് ജൂണ്5മുതല് തുണി സഞ്ചിയും മഷിപ്പേനയും. ഭക്ഷണം കഴിക്കാനും ചായ കുടിക്കാനും സ്റ്റീല്, ചില്ല് പ്ലേറ്റുകളും കപ്പുകളും മാത്രമേ ഉപയോഗിക്കാവൂ. ഡിസ്‌പോസിബിള് കപ്പ്, പ്ലേറ്റ്, സ്‌ട്രോ, ഗ്ലാസ്, സ്പൂണ്, പ്ലാസ്‌ററിക് ബോട്ടില്, ടിഫിന് ബോക്‌സ്, സഞ്ചികള് തുടങ്ങിയവയൊക്കെ പടിക്ക് പുറത്ത്. പരിസ്ഥിതി ദിനത്തോടനുബന്ധിച്ച് ഹരിത പെരുമാറ്റചട്ടം കര്‍ശനമാക്കുന്നതിന്റെ ഭാഗമായാണിത്.\n‘എന്റെ മാലിന്യം എന്റെ ഉത്തരവാദിത്തം’ എന്ന സന്ദേശവുമായി ഹരിതകേരളം മിഷനാണ് സര്‍ക്കാര് ഓഫീസുകളില് ഹരിത പെരുമാറ്റചട്ടം നടപ്പാക്കുന്നത്. ‘ഗ്രീന് പ്രോട്ടോക്കോള് പാലിക്കൂ മാലിന്യം ഉണ്ടാകുന്നത് കുറയ്ക്കൂ’ എന്ന തലക്കെട്ടില് പ്രത്യേക നിര്‍ദ്ദേശങ്ങളും ഓഫീസുകള്‍ക്ക് നല്‍കി. ജീവനക്കാര് പ്ലാസ്റ്റിക് ക്യാരി ബാഗുകള് പൂര്‍ണമായും ഒഴിവാക്കണം. പൊതു ചടങ്ങുകള്‍ക്കും പ്രചാരണങ്ങള്‍ക്കും തുണി ബാനറുകള്, ബോര്‍ഡുകള് എന്നിവയേ ഉപയോഗിക്കാവൂ. ഓഫീസുകളില് ശൗചാലയങ്ങളില് ആവശ്യത്തിന് വെള്ളവും വെളിച്ചവും വൃത്തിയും ഉറപ്പാക്കണം. കമ്പോസ്റ്റിംഗ് തുടങ്ങണം. പുനരുപയോഗിക്കാവുന്ന പാത്രങ്ങളിലേ ഭക്ഷണം എത്തിക്കാവൂ. അഴുകുന്നതും അഴുകാത്തതുമായ മാലിന്യം ശേഖരിക്കാനായി ഓഫീസുകളില് പ്രത്യേക സംവിധാനം ഒരുക്കണം. ഓഫീസിനെ ഹരിത ഓഫീസായി നിലനിര്‍ത്താന് പരിശ്രമിക്കും എന്ന് പ്രഖ്യാപിക്കുന്ന പ്രതിജ്ഞയും ഹരിതകേരളം മിഷന് നല്‍കിയിട്ടുണ്ട്.\nപ്ലാസ്റ്റിക് നിയന്ത്രണത്തിന്റേയും മാലിന്യ നിര്‍മ്മാര്‍ജ്ജനത്തിന്റെയും സന്ദേശം വിദ്യാലയങ്ങളിലൂടെ പൊതു സമൂഹത്തിലേക്ക് എത്തിക്കാനാകുമെന്നാണ് പ്രതീക്ഷ. ഇതിനായി സര്‍ക്കാര് സ്‌കൂളുകളിലും കോളേജുകളിലും, സര്‍വ്വകലാശാലകളിലും ഹരിത പെരുമാറ്റചട്ടം നിര്‍ബന്ധമാക്കും. പരിസ്ഥിതി ദിനത്തില് മലപ്പുറത്തെ 2500 ല് പരം സര്‍ക്കാര് ഓഫീസുകളില് ഹരിത നിയമാവലി നിലവില് വരും.\nPrevious Post സംസ്ഥാനത്തെ പോലീസ് സ്റ്റേഷനുകള് ഗ്രീന് പ്രോട്ടോക്കോള് പാലിക്കും\nNext Post തദ്ദേശ സ്വയംഭരണ സ്ഥാപനങ്ങളിലെ ഹരിതകേരളം മിഷന് പ്രവര്‍ത്തനങ്ങളുടെ ഏകോപനം സംസ്ഥാനതല ഫാക്കല്‍റ്റി പരിശീലനം സംഘടിപ്പിച്ചു


Aluva Thanthra Vidya Peedam | അബ്രാഹ്മണരെ പൂജാവിധികൾ പഠിപ്പിക്കുന്ന തന്ത്ര വിദ്യാപീഠത്തിൽ ജാതി- മതഭേദമന്യേ പൂജാ വിധികൾ പഠിക്കുന്നത് നിരവധി വിദ്യാർത്ഥികൾ; ഗുരുകുല മാതൃകയിൽ പ്രവർത്തിക്കുന്ന തന്ത്ര വിദ്യാപീഠത്തിൽ ഏഴ് വർഷം നീണ്ട് നിൽക്കുന്ന തന്ത്ര രത്നം കോഴ്‌സ് ഠിക്കാനെത്തുന്നത് കേരളത്തിൽ അങ്ങോളമിങ്ങോളമുള്ളവർ: കേന്ദ്ര സർക്കാരിന്റെ ഗ്രാന്റിൽ പ്രവർത്തിക്കുന്ന ആലുവയിലെ തന്ത്ര വിദ്യാപീഠത്തിന്റെ വിശേഷങ്ങൾ - MarunadanMalayali.com\nNovember 03, 2018 | 03:25 PM IST | Permalink\nകൊച്ചി: ദേവസ്വം ബോർഡുകൾ അബ്രാഹ്മണരെ പൂജാരിമാരായി നിയമിക്കുമ്പോൾ, ഈ ദൗത്യത്തിന് പിന്നിൽ ആദ്യമായി പ്രവർത്തിച്ചത് ആരാണെന്നും എവിടുന്ന് ഇവർ പൂജ വിദ്യകൾ പഠിച്ചു എന്ന ചോദ്യവും പ്രസക്തമാവുകയാണ്. ആലുവയ്ക്ക് സമീപം വെളിയത്ത് നാട്ടിലെ ചെറിയത്ത് നരസിംഹസ്വാമി ക്ഷേത്രത്തിനോട് ചേർന്ന് പ്രവർത്തിക്കുന്ന തന്ത്ര വിദ്യാപീഠത്തിൽ എത്തിയാൽ ഇത്തരം ചോദ്യങ്ങൾക്കുള്ള ഉത്തരമാവും. 1972ൽ സ്ഥാപിക്കപ്പെട്ട തന്ത്ര വിദ്യാപീഠത്തിൽ നിന്ന് ഏഴ് വർഷം നീണ്ട് നിൽക്കുന്ന തന്ത്ര രത്‌നം കോഴ്‌സാണ് ജാതി-മത ബോധമന്യേ ഉപനയനവും സമാവർത്തനവും കഴിഞ്ഞവർക്ക് നൽകുന്നത്. ഒരു വർഷം 10 പേർക്ക് മാത്രം അഡ്‌മിഷൻ നൽകുന്ന ഈ സ്ഥാപനം ഗുരുകുലം രീതിയിലാണ് പൂർണ്ണമായും പ്രവർത്തിക്കുന്നത്.\nതന്ത്രശാസ്ത്രത്തിന് പുറമേ, വേദം, സംസ്‌കൃതം, ഇംഗ്ലീഷ്, വാസ്തു ശാസ്ത്രം, പഞ്ചാംഗ പരിചയം എന്നിവയും ഏഴ് വർഷത്തെ കോഴ്‌സിൽ ഉണ്ട്. കൂടാതെ യോഗ, ധ്യാനം, മന്ത്ര സിദ്ധി എന്നിവ നേടാനും കഴിയും. ഒപ്പം സംസ്‌കൃതത്തിൽ 12-ാം ക്ലാസും, ഡിഗ്രിയും പി ജിയും പൂജ - തന്ത്രവിദ്യകൾ അഭ്യസിക്കുന്നതിന് ഒപ്പം നേടാൻ സാധിക്കും. വിദ്യാർത്ഥികൾക്കിടയിൽ ജാതീയ-മത ചിന്തകൾ കടന്ന് വരാത്ത നിലയിലാണ് ഈ സ്ഥാപനം പ്രവർത്തിക്കുന്നത്. അതു കൊണ്ട് മാത്രമാണ് പൂജകൾ പഠിക്കാനും താന്ത്രിക വിദ്യകൾ പഠിക്കാനുമായി ഇത്രയധികം അബ്രാഹ്മണർ എത്തുന്നതെന്നും സ്ഥാപനത്തിന്റെ കോർഡിനേറ്റർ സോഹൻലാൽ പറയുന്നു. നിലവിൽ 10 അബ്രാഹ്മണ വിദ്യാർത്ഥികൾ പഠിക്കുന്നുണ്ട്. പക്ഷെ ഓഫീസിലെ റെക്കോർഡുകളിൽ അല്ലാതെ മറ്റെവിടെയും അവരുടെ ജാതിയോ മതമോ ഇവിടെ കാണാൻ ആകില്ല.\nസിസ്സയുടെ ആഭിമുഖ്യത്തിൽ ലോക ഭൗമ ദിനം 2018 ആചരിച്ചു\nതൃപ്പൂണിത്തുറ ശ്രീനാരായണ വിദ്യാപീഠം സ്‌കൂളിൽ അദ്ധ്യാപകസമരം; ആറുദിവസമായി സമരം തുടർന്നിട്ടും സർക്കാർ ഇടപെടുന്നില്ല\nജോലികിട്ടാൻ കൊടുത്തത് അഞ്ച് മുതൽ ഏഴ് ലക്ഷം വരെ; ശമ്പളം കിട്ടുന്നത് പതിനായിരവും; തൃപ്പൂണിത്തുറ ശ്രീനാരായണ വിദ്യാപീഠം പബ്ലിക് സ്‌ക്കൂളിൽ ശമ്പള വർദ്ധനവിനായി അദ്ധ്യാപകരുടെ സമരം; വർഷങ്ങളായി പ്രവർത്തിക്കുന്ന ആയമാർക്കും ഡോർ ചെക്കർമാർക്കും കിട്ടുന്നത് നാമമാത്ര ശമ്പളം; പ്രക്ഷോഭത്തിന് പിൻതുണ നൽകി വിദ്യാർത്ഥികളും രക്ഷിതാക്കളും\nഏഴ് വർഷത്തെ കോഴ്‌സിലും അബ്രാഹ്മണർ ഉണ്ട്. പക്ഷെ അവരെ മാധ്യമങ്ങൾക്ക് മുന്നിൽ പ്രദർശന വസ്തുവാക്കി, അവരിൽ ജാതി ചിന്ത വളർത്തുന്നതിനോട് സ്ഥാപനത്തിന് താൽപര്യമില്ല. ജന്മം കൊണ്ട് മാത്രമല്ല, ആ വ്യക്തി ചെയ്യുന്ന കർമ്മം കൊണ്ടാവണം ബ്രാഹ്മണൻ ആ വേണ്ടതെന്ന് വിശ്വസിക്കുന്നത്. സോഹൻലാൽ പറയുന്നു. ഓരോ വർഷം വിവിധ പരീക്ഷകൾക്ക് ശേഷം പത്താം ക്ലാസ് കഴിഞ്ഞ, 16 വയസിൽ താഴെ പ്രായം ഉള്ളവർക്ക് മാത്രമാണ് പ്രവേശനം ലഭിക്കുക. കേരളത്തിലെ ആദ്യത്തെ തന്ത്രവിദ്യ പഠിപ്പിക്കുന്ന സ്ഥാപനവും ഇത് തന്നെയാണ്. കേന്ദ്ര സർക്കാരിന്റെ ഗ്രാന്റിലാണ് സ്ഥാപനം പ്രവർത്തിക്കുന്നത്. എങ്കിലും 20 ലക്ഷത്തോളം രൂപയെങ്കിലും സ്വന്തമായി കണ്ടെത്തിയിലെ സ്ഥാപനം നടന്ന് പോകു. പഠിക്കുന്ന കുട്ടികൾക്കും സർക്കാരിൽ നിന്ന് ധനസഹായം ലഭിക്കുന്നുണ്ട്. വർഷം 20,000 രൂപയാണ് താമസം, ഭക്ഷണം, പഠന ചെലവ് ഉൾപ്പടെ ഒരു കുട്ടി അടയ്‌ക്കേണ്ടത്.\nവളരെ കർശ്ശനമായ ചിട്ടകളാണ് സ്ഥാപനത്തെ മുന്നോട്ട് നയിക്കുന്നത്. അതിനാൽ തന്നെ അഡ്‌മിഷൻ എടുക്കുന്ന വിദ്യാർത്ഥികളിൽ 50% ത്തിൽ താഴെ മാത്രം ആളുകൾ ആണ് കോഴ്‌സ് പൂർത്തിയാക്കുക. രാവിലെ 4.45 മുതൽ രാത്രി 10 മണി വരെ നീളുന്നതാണ് തന്ത്ര വിദ്യാപീഠത്തിലെ ഒരു ദിവസത്തെ ടൈം ടേബിൾ. മിക്കവർക്കും പുലർച്ചെ എഴുനേൽക്കാനാണ് മടി. രാത്രി ഒരു മണിക്കൂർ മാത്രമാണ് സാധാരണ മൊബൈൽ ഉപയോഗിക്കാൻ അനുമതി നൽകുക. ഗുരുകുലം ആയതിനാൽ വിദ്യാർത്ഥികൾക്ക് തന്നെയാണ് ഇവിടുത്തെ ഓരോ ചുമതലയും നൽകിയിരിക്കുന്നത്. ഒന്നാം വർഷ വിദ്യാർത്ഥികൾക്കാണ് ശുചിത്വ പരിപാലന ചുമതല. രണ്ടാം വർഷം - ഗോശാല, പച്ചക്കറി കൃഷി. മുന്നാം വർഷം - ക്ഷേത്രപരിപാലനം. നാലാം വർഷം - ഭോജന ശാലയിൽ ഭക്ഷണം വിളമ്പുക. അഞ്ചാം വർഷ കാർക്കാണ് ഭക്ഷണം തയ്യാറാക്കുന്നതിന് സഹായിക്കാനുള്ള ചുമതല. ആറും ഏഴും വർഷക്കാർക്ക് എല്ലാ ജോലികളും ഏകോപിപ്പിക്കേണ്ട ചുമതല. നിരവധി പ്രഗൽഭരായ അദ്ധ്യാപകരാണ് പെരിയാർ നന്ദീ തീരത്തെ ഈ ഗുരുകുലത്തിൽ ഉള്ളത്.\nക്ഷേത്ര സംരക്ഷണ സമിതി നേതാവും ആദ്ധ്യാത്മിക ഗുരുവുമായ പി.മാധവാണ്\nതന്ത്ര- പുജാ രീതികളുടെ ഏകീകരണത്തിനായി സ്ഥാപനം സ്ഥാപിക്കുന്നത്. 1982 ൽ മാധവ് ആചാര്യന്റെ നേതൃത്വത്തിൽ ആലുവയിലെ അദ്വൈതാശ്രമത്തിൽ വെച്ച് പൂജ പഠനശിബിരം നടത്തി. 26 അബ്രാഹ്മണരെയാണ് അന്ന് പൂജ വിധികൾ പഠിപ്പിക്കുന്നതിന് തുടക്കമിട്ടത്. തന്ത്ര വിദ്യാപീഠത്തിലെ പൂർവ്വ വിദ്യാർത്ഥിയായിരുന്ന അഴകത്ത് ശാസ്ത്ര ശർമ്മൻ നമ്പൂരിപ്പാടാണ് അന്ന് പൂജകൾ അബ്രാഹ്മണരെ പഠിപ്പിച്ച് തുടങ്ങിയതെന്നും സ്ഥാപനത്തിന്റെ ചരിത്രം പറയുന്നു. ഈ സ്ഥാപനത്തിൽ നിന്ന് പഠിച്ചിറങ്ങിയവരാണ് ഇന്ന് കേരളത്തിലെ വിവിധയിടങ്ങളിലായി സ്ഥാപിച്ചിട്ടുള്ള വിവിധ സ്ഥാപനങ്ങൾ വഴി അബ്രാഹ്മണരെ പൂജകൾ അഭ്യസിപ്പിക്കുന്നത്.


nivin pauly-haneef adeni movie is coming - Malayalam Filmibeat\n| Updated: Sunday, August 12, 2018, 13:25 [IST]\nദി ഗ്രേറ്റ് ഫാദര് എന്ന ചിത്രത്തിലൂടെ മലയാളത്തില് തുടക്കം കുറിച്ച സംവിധായകനാണ് ഹനീഫ് അദേനി. മമ്മൂക്ക നായകനായ ചിത്രം തിയ്യേറ്ററുകളില് വലിയ വിജയം നേടിയിരുന്നു. വ്യത്യസ്ഥമാര്‍ന്നൊരു പ്രമേയം പറഞ്ഞ ചിത്രത്തിന് മികച്ച പ്രേക്ഷക സ്വീകാര്യതയായിരുന്നു ലഭിച്ചിരുന്നത്. ഗ്രേറ്റ് ഫാദറില് മമ്മൂക്കയുടെ പ്രകടനത്തോടൊപ്പം ഹനീഫിന്റെ സംവിധാനവും മികച്ചുനിന്നിരുന്നു.\nഗ്രേറ്റ് ഫാദറിനു ശേഷം അബ്രഹാമിന്റെ സന്തതികളിലും ഇവര് ഒന്നിച്ചിരുന്നു. ഹനീഫ് അദേനിയുടെ തിരക്കഥയില് ഷാജുര് പാടുരായിരുന്നു അബ്രഹാമിന്റെ സന്തതികള് സംവിധാനം ചെയ്തിരുന്നത്. അബ്രഹാമിന്റെ സന്തതികള്‍ക്കു ശേഷം യുവനടന് നിവിന് പോളിക്കൊപ്പമാണ് ഹനീഫ് അദേനി ഒന്നിക്കുന്നത്. മിഖായേല് എന്ന് പേരിട്ടിരിക്കുന്ന ചിത്രത്തെക്കുറിച്ചുളള കൂടുതല് വിവരങ്ങള് പുറത്തുവന്നിരിക്കുകയാണ്.\nമിഖായേല് എന്ന ചിത്രം\nദി ഗ്രേറ്റ് ഫാദര് എന്ന ചിത്രത്തിനു ശേഷം ഹനീഫ് അദേനിയുടെ സംവിധാനത്തില് പുറത്തിറങ്ങുന്ന രണ്ടാമത്തെ ചിത്രമാണ് മിഖായേല്. ഇത്തവണയും വ്യത്യസ്തമാര്‍ന്നൊരു പ്രമേയം പറയുന്ന ചിത്രവുമായാണ് ഹനീഫ് അദേനി എത്തുന്നത്. ഫാമിലി ക്രൈം ഡ്രാമ വിഭാഗത്തില്‍പ്പെടുന്ന ഒരു ചിത്രമായിരിക്കും മിഖായേല് എന്നാണ് അറിയുന്നത്. എല്ലാതരം പ്രേക്ഷകര്‍ക്കും ഇഷ്ടപ്പെടുന്ന രീതിയിലുളള മാസ് ഘടകങ്ങള് ഉള്‍പ്പെടുത്തിയായിരിക്കും ചിത്രമൊരുക്കുക. സംവിധാനത്തിനു പുറമെ ഹനീഫ് അദേനി തന്നെയാണ് സിനിമയുടെ തിരക്കഥയും എഴുതിയിരിക്കുന്നത്. അബ്രഹാമിന്റെ സന്തതികള്‍ക്കു ശേഷം മികച്ചൊരു ചിത്രം തന്നെയാണ് എല്ലാവരും ഹനീഫില് നിന്നും പ്രതീക്ഷിക്കുന്നത്.\nനിവിനും ഹനീഫ് അദേനിയും\nആദ്യ രണ്ടു ചിത്രങ്ങള് മമ്മൂക്കയ്‌ക്കൊപ്പമായിരുന്നെങ്കില് ഇത്തവണ നിവിന് പോളിയുടെ കൂടെയാണ് ഹനീഫ് എത്തുന്നത്. ചിത്രത്തില് വ്യത്യസ്തമാര്‍ന്നൊരു കഥാപാത്രത്തെയായിരിക്കും നിവിന് അവതരിപ്പിക്കുക. കായംകുളം കൊച്ചുണ്ണി, ലവ് ആക്ഷന് ഡ്രാമ, മൂത്തോന് തുടങ്ങിയ ചിത്രങ്ങള്‍ക്കും ശേഷം നിവിന്റെതായി പുറത്തിറങ്ങുന്ന സിനിമയായിരിക്കും മിഖായേല്. ചിത്രത്തിന്റെ ടൈറ്റിലില് തന്നെ കൗതുകം നിറച്ചുകൊണ്ടാണ് ഹനീഫ് അദേനി പുതിയ സിനിമയുമായി എത്തുന്നത്.\nനിവിന് പോളിക്കൊപ്പം വമ്പന് താര ചിത്രത്തില് അണിനിരക്കുന്നുണ്ടെന്നാണ് അറിയുന്നത്. ചിത്രത്തിന്റെതായി പുറത്തിറങ്ങിയ ടൈറ്റില് പോസ്റ്ററിന് മികച്ച സ്വീകാര്യതയായിരുന്നു സമൂഹമാധ്യമങ്ങളില് ലഭിച്ചിരുന്നത്. നിവിന് പോളി തന്നെയായിരുന്നു മിഖായേലിന്റെ ടൈറ്റില് പോസ്റ്റര് സിനിമാ പ്രേമികള്‍ക്കായി പങ്കുവെച്ചിരുന്നത്. ഹനീഫ് അദേനിക്കൊപ്പം ആദ്യമായി ഒന്നിക്കുന്നതിന്റെ സന്തോഷവും നിവിന് തന്റെ ഫേസ്ബുക്ക് പോസ്റ്റില് കുറിച്ചിരുന്നു.\nമലയാളത്തില് ശ്രദ്ധേയ നിര്‍മ്മാതാവായ ആന്റോ ജോസഫാണ് നിവിന് പോളിയുടെ മിഖായേല് നിര്‍മ്മിക്കുന്നത്. ബിഗ് ബഡ്ജറ്റിലാണ് ആന്റോ ജോസഫ് ഈ ചിത്രം നിര്‍മ്മിക്കുന്നത്. ഹേയ് ജൂഡ് എന്ന ചിത്രത്തിലൂടെ ഈ വര്‍ഷം തുടങ്ങിയ നിവിന് ഏറെ പ്രതീക്ഷ നല്‍കുന്ന ചിത്രം കൂടിയായിരിക്കും മിഖായേല്. ഗാര്‍ഡിയന് എയ്ഞ്ചല് എന്നായിരുന്നു ചിത്രത്തിന്റെ ടൈറ്റിലിന് സംവിധായകന് നല്‍കിയിരുന്ന ടാഗ് ലൈന്.\nആഗസ്റ്റ് 22നാണ് ചിത്രത്തിന്റെ ഷൂട്ടിംഗ് ആരംഭിക്കുന്നത്. എറണാകുളം,കോഴിക്കോട് , ആഫ്രിക്ക തുടങ്ങിയ സ്ഥലങ്ങളാണ് ചിത്രത്തിന്റെ പ്രധാന ലൊക്കേഷനുകള്. മിഖായേലിന്റെ ആദ്യ ഷെഡ്യൂള് കൊച്ചിയിലായിരിക്കും ചിത്രീകരിക്കുക. പത്ത് ദിവസത്തെ ഷൂട്ടിംഗായിരിക്കും കൊച്ചിയില് നടക്കുക. ഫാമിലി ക്രൈം ഡ്രാമ വിഭാഗത്തില്‍പ്പെടുന്ന മിഖായേല് മാസ് ഘടകങ്ങളും ഉള്‍പ്പെടുത്തികൊണ്ടായിരിക്കും സംവിധായകന് ഒരുക്കുക.\nRead more about: nivin pauly haneef adeni mikhael cinema malayalam നിവിന് പോളി മിഖായേല് ഹനീഫ് അദേനി\nnivin pauly-haneef adeni movie is coming


ധര്‍മ്മനിഷ്ഠനായ ചക്രവര്‍ത്തി രാമന് അധര്‍മ്മത്തിലൂടെ തന്നെ നിഗ്രഹിച്ചു എന്നു പറഞ്ഞുകൊണ്ടാണ് ശ്രീരാമനെതിരെയുള്ള കുറ്റപത്രം ബാലി സംഗ്രഹിക്കുന്നത്. ബാലി അതിബലവാനാണ്. ഏഴ് കരിമ്പനകളെ ഒരുമിച്ചുലയ്ക്കാനുള്ള കരുത്തുള്ളവന്. ദുന്ദുഭി എന്ന മുഷ്‌കനും കരുത്തനുമായ അസുരനെ അനായാസം വധിച്ചവന്. ദുന്ദുഭി ഒരിക്കല് കൈത്തരിപ്പു മാറ്റുന്നതിനു മാത്രമായി മഹാസാഗരത്തെ യുദ്ധത്തിനു വെല്ലുവിളിച്ചു. താന് അശക്തനാണെന്നും തന്നേക്കാള് ശക്തന് ഹിമവാനാണെന്നും അതുകൊണ്ട് ഹിമാവാനെ പോരിനു വിളിക്കുന്നതാണ് ഉത്തമമെന്നും പറഞ്ഞ് സാഗരം ഒഴിഞ്ഞു. ദുന്ദുഭി ഉടന് ഹിമവാനെ പോരിനു വിളിച്ചു. ഹിമവാനും തന്ത്രപൂര്‍വ്വം ഒഴിഞ്ഞുകൊണ്ട് കിഷ്‌കിന്ധയിലെ രാജാവായ ബാലിയെ പോരിന് വിളിക്കുന്നതാകും ഉത്തമം എന്നു പറഞ്ഞു. അങ്ങനെയാണ് ദുന്ദുഭി ബാലിയെ പോരിനു വിളിച്ചതും ആ പോരില് ബാലി ദുന്ദുഭിയെ നിലത്തിട്ട് അരച്ചുരുട്ടി കൊന്നതും. അതുകൊണ്ടും അരിശം തീരാതെ ദുന്ദുഭിയുടെ മൃതശരീരം പൊക്കിയെറിഞ്ഞു. ആ ശരീരം ഒരു യോജന അപ്പുറത്തുള്ള മാതംഗാശ്രമത്തില് ചെന്നു വീണു. ആശ്രമം രക്തപങ്കിലമായതില് ക്ഷുഭിതനായ മുനി ശപിച്ചു. അതുകൊണ്ടാണ് ഋശ്യമൂകാചലം ബാലികേറാ മലയായത്.\nആ ബാലിയാണ് രാമസായകമേറ്റ് മരിച്ചു കൊണ്ടിരിക്കുമ്പോള് രാമനെതിരെ കുറ്റപത്രം നല്‍കിയത്. നേരിട്ട് രാമനോട് യുദ്ധം ചെയ്യാത്ത തന്നെ മറഞ്ഞുനിന്നു അസ്ത്രമെയ്തു കൊന്നത് അധര്‍മ്മം തന്നെ. രാമനോടോ രാജ്യത്തോടെ താന് ഒരു തെറ്റും ചെയ്തിട്ടില്ല. തനിക്ക് രാമനോട് വൈരവുമില്ല. നിരപരാധിയായ തന്നെ കൊന്നത് അധര്‍മ്മം. ശാഖാമൃഗമെന്ന നിലയില് താന് സജ്ജനങ്ങള്‍ക്ക് ഭക്ഷ്യവസ്തുവല്ല. ഭക്ഷ്യവസ്തു അല്ലാത്ത തന്നെ കൊന്നത് ആ നിലയ്ക്കും അധര്‍മ്മം. ഒരു രാജാവിനും തന്നിഷ്ടം കാണിക്കാന് അധികാരമില്ല. രാജാവും രാജധര്‍മ്മശാസനം അനുസരിച്ചു മാത്രമെ ദണ്ഡനാധികാരം പ്രയോഗിക്കാന് പാടുള്ളൂ. അതുകൊണ്ട് തന്നെ അസ്ത്രം ചെയ്തു കൊന്നത് അധര്‍മ്മം. ആയതിനാല് രാജാവായ രാമന് മഹാപാപിയും കപടനാട്യക്കാരനുമാണെന്നും ബാലി പറഞ്ഞു. സീതയെ കണ്ടെത്തുന്നതിനുവേണ്ടിയാണ് സുഗ്രീവനുമായുണ്ടാക്കിയ സൗഹൃദയ സഖ്യം അനുസരിച്ചാണ് തന്നെ വധിച്ചതെങ്കില് രാമന് ആവശ്യപ്പെട്ടിരുന്നെങ്കില് രാവണനെ താന് തന്നെ നിഗ്രഹിച്ചു സീതയെ വീണ്ടെടുത്തു രാമപാദങ്ങളില് സമര്‍പ്പിക്കുമായിരുന്നല്ലോ, എന്നും ബാലി പറഞ്ഞു.\nബാലിയെ രണ്ടാംവട്ടം പോരിന് വിളിച്ചപ്പോള് ബാലിയുടെ പത്‌നിയായ താരയ്ക്ക് സംശയം ഉണ്ടായി. ആദ്യം പോര് വിളിക്കുകയും അതില് ക്ഷീണിതനായി തോറ്റു പോകുകയും ചെയ്ത സുഗ്രീവന് രണ്ടാമതും യുദ്ധത്തിനു വിളിക്കണമെങ്കില് കരുത്തനായ ആരോ സഹായികളായി അയാള്‍ക്കുണ്ട് എന്ന് സംശയിക്കണെന്നും താര പറഞ്ഞു. രാമസുഗ്രീവ സഖ്യത്തെക്കുറിച്ചും താര സൂചിപ്പിച്ചു. മാത്രമല്ല, സുഗ്രീവനുമായുള്ള വൈരം ഉപേക്ഷിക്കണമെന്നും സുഗ്രീവനെ യുവരാജാവായി അഭിഷേകം ചെയ്തു പ്രശ്‌നം രമ്യമായി പരിഹരിക്കണമെന്നും സുഗ്രീവന് അപരാധിയോ അധര്‍മ്മികനോ അല്ലെന്നും താര സൂചിപ്പിച്ചു. പക്ഷേ, താര പറഞ്ഞതൊന്നും ബാലിക്ക് തൃപ്തിയായില്ല. താന് അനുജനെ വധിക്കില്ലെന്നും എന്നാല് ഒതുക്കുമെന്നും പറഞ്ഞുകൊണ്ടാണ് ബാലി പോരിനിറങ്ങിയത്. പക്ഷേ, കാര്യങ്ങള് ബാലി വിചാരിച്ച രീതിയില് നടന്നില്ല. സുഗ്രീവനാകട്ടെ ബാലിയോട് യാതൊരു തെറ്റും ചെയ്തിരുന്നുമില്ല.\nദുന്ദുഭിയുടെ മൂത്തപുത്രനായ മായാവിയുമായി സ്ത്രീസംബന്ധമായ ശത്രുത ബാലിക്കുണ്ടായിരുന്നു. അങ്ങനെയാണ് മായാവി പോരിനു വിളിച്ചപ്പോള് രാത്രിയുദ്ധത്തിനുതന്നെ ബാലി ഇറങ്ങിത്തിരിച്ചത്. സുഗ്രീവന് നിഴല് പോലെ ബാലിയെ പിന്തുടര്‍ന്നു. ബാലിസുഗ്രീവന്മാരെ കണ്ട മായാവി പേടിച്ചൊരു ഗുഹയില് ഒളിച്ചു. അനുജനെ കാവല് നിര്‍ത്തി ബാലി ഗുഹയില് ഇറങ്ങി. ഒരു വര്‍ഷം കഴിഞ്ഞിട്ടും ബാലി തിരിച്ചുവന്നില്ല. അവസാനം ബാലിയുടെ കരിച്ചില് കേള്‍ക്കുകയും ചോര കാണുകയും ചെയ്തതോടെ ബാലി മരിച്ചു എന്നു കരുതി ഒരു പാറക്കല്ല് എടുത്ത് ഗുഹാമുഖം അടച്ചു സുഗ്രീവന് തിരിച്ചുചെന്നു രാജാവായി അഭിഷിക്തനായി. പാറമാറ്റി ഗുഹ തുറന്ന് തിരിച്ച് രാജധാനിയിലെത്തിയ ബാലി കണ്ടത് സിംഹാസനത്തില് ഇരിക്കുന്ന സുഗ്രീവനെയാണ്. രാജ്യം മോഹിച്ച് സുഗ്രീവന് മനപ്പൂര്‍വ്വം ഗുഹ അടച്ചതാണെന്നാണ് ബാലി വിശ്വസിച്ചത്. എത്ര പറഞ്ഞിട്ടും സുഗ്രീവന്റെ നിരപരാധിത്വം ബാലിക്ക് ബോദ്ധ്യമായില്ല. സുഗ്രീവനെ നാട്ടില് നിന്നും ആട്ടിപ്പായിച്ചു. സുഗ്രീവന്റെ ഭാര്യയെ തട്ടിയെടുത്തു സ്വന്തമാക്കി. സുഗ്രീവ സുഹൃത്തുക്കളെ ജയിലില് അടച്ചു. എന്നിട്ടും അരിശം തീരാതെ സുഗ്രീവനെ വധിക്കാനായി പലരെയും നിയോഗിച്ചു. ഋശ്യമൂകാചലത്തില് ബാലി വരില്ലെങ്കിലും ബാലിയുടെ ചാവേര്‍സംഘം വന്ന് എപ്പോള് വേണമെങ്കിലും തന്നെ വധിക്കുമെന്ന ഭീതിയിലാണ് സുഗ്രീവന് കഴിഞ്ഞുകൂടിയിരുന്നത്. അതുകൊണ്ട് സുഗ്രീവന് ബാലിയോട് ശത്രുത ഉണ്ടായിരുന്നു.\nഇതിന്റെ പേരിലാണ് ബാലിവധം വേണമെന്ന് സുഗ്രീവന് ആവശ്യപ്പെട്ടതും ബാലിയെ വധിക്കാമെന്നു രാമന് സമ്മതിച്ചതും. അതുപ്രകാരമാണ് സുഗ്രീവന് ബാലിയെ വെല്ലുവിളിച്ചത്. ആദ്യശ്രമത്തില് രാമന് ബാലിയെ വധിക്കാനായില്ല. കാരണം ബാലി സുഗ്രീവന്‍മാരുടെ അസാമാന്യമായ രൂപസാദൃശ്യം മൂലം ബാലിയേയും സുഗ്രീവനെയും തിരിച്ചറിയാന് കഴിഞ്ഞില്ല. വധിക്കപ്പേടണ്ടവനെ നിശ്ചയിക്കാന് കഴിയായ്ക കൊണ്ട് രാമന് അസ്ത്രം പ്രയോഗിച്ചില്ല. സുഗ്രീവനാകട്ടെ ഇടികൊണ്ട് ചമ്മന്തിയായി തിരിച്ചുപോരേണ്ടിയും വന്നു. അതുകൊണ്ട് രണ്ടാംവട്ടം സുഗ്രീവനെ വിടുമ്പോള് അടയാളമാല്യം അണിയിച്ചായിരുന്നു. അതിന്റെ അടിസ്ഥാനത്തിലാണ് ബാലിയെ തിരിച്ചറിഞ്ഞതും വധിച്ചതും.\nബാലിവധത്തിനും രാമന് നീതീകരണമുണ്ട്. പര്‍വ്വതവും കാനനവും ഉള്‍പ്പെടുന്ന ആ പ്രദേശം മുഴുവന് ഇക്ഷ്വാകുരാജവംശത്തിന്റെ അധികാരപരിധിയില് വരും. രാജവംശത്തിന്റെ അധികാരപരിധിയില് വരുന്ന പ്രദേശത്തെ പക്ഷിമൃഗാദികളും മനുഷ്യരും രാജാധികാര പരിധിയില് വരുന്നതുകൊണ്ട് അവരെ നിഗ്രഹിക്കാനും അനുഗ്രഹിക്കാനും രാജാവിന് അദികാരമുണ്ട്. അപ്പോള് അയോധ്യ ഭരിക്കുന്ന ധര്‍മ്മനിഷ്ഠനായ ഭരത ചക്രവര്‍ത്തിയുടെ ആജ്ഞ അനുസരിക്കാന് എല്ലാവര്‍ക്കും ബാധ്യതയുണ്ട്. അതുപ്രകാരം അധര്‍മ്മം ചെയ്യുന്നവരെ ശിക്ഷിക്കാന് ഭരത ചക്രവര്‍ത്തിയുടെ കിങ്കരന്മാര്‍ക്ക് അധികാരമുണ്ട്. ബാലി അമര്‍ഷിക്കും അധര്‍മ്മിക്കും ദുഷ്‌കര്‍മ്മങ്ങള് ചെയ്യുന്നവനും രാജനീതി അറിയാത്തവനുമാണ്. അനുജന്റെ ഭാര്യ പുത്രവധുവിന് തുല്യമാണ്. അനുജന്റെ ഭാര്യയെ അപഹരിച്ച് സ്വന്തം ഭാര്യയാക്കിയത് കടുത്ത അപരാധമാണ്. ധര്‍മ്മാധര്‍മ്മങ്ങള് പത്‌നിയെ ബലപ്രയോഗത്തിലൂടെ അപഹരിച്ച് അനുഭവിക്കുന്നത് കുറ്റ കൃത്യമാണ്. ഇവ്വിധം അധര്‍മ്മം ചെയ്യുന്ന ഭരണാധികാരി വധശിക്ഷ അര്‍ഹിക്കുന്നു. ധര്‍മ്മനിഷ്ഠനായ ഭരത ചക്രവര്‍ത്തിയുടെ അനുചരന്മാരാണെങ്കിലും വധിക്കുക തന്നെ ചെയ്യും. അധര്‍മ്മിയായ ഒരാളെ ശിക്ഷിക്കാതിരുന്നാല് അതിന്റെ പാപം രാജാവിലും രാജ്യത്തിലും പതിക്കുമെന്നാണ് ധര്‍മ്മശാസ്ത്രം പറയുന്നത്.\nരാമന്റെ ന്യായവാദം ബാലിക്ക് സ്വീകാര്യമാവുകയും താന് ചെയ്ത തെറ്റുകള് ബോദ്ധ്യപ്പെടുകയും ചെയ്തു. അതുപ്രകാരം തനിക്ക് ലഭിച്ച ശിക്ഷ ന്യായയുക്തമാണെന്നു ബാലിക്ക് ബോദ്ധ്യപ്പെടുകയും ചെയ്തു എന്നാണ് വാല്മീകി എഴുതുന്നത്. രാജാവാണെങ്കിലും തന്നിഷ്ടപ്രകാരം പ്രവര്‍ത്തിക്കാന് അവകാശമില്ലെന്ന ബാലിയുടെ വാദം ശരിയാണ്. ഏതൊരു ഭരണാധികാരിയായാലും അയാളെ ഭരിക്കേണ്ടത് നിയമവും ചട്ടവുമാണ്. ആ നിയമങ്ങള്‍ക്ക് അപ്പുറത്തേക്ക് പോകാന് ഒരു ഭരണാധികാരിക്കും അധികാരവും ഇല്ല. ഈ തത്ത്വം പക്ഷേ, ബാലിക്കും ബാധകമായിരുന്നു. നിരപരാധിയായ ഒരുവനെ വസ്തുതകള് യുക്തിപൂര്‍വ്വം പരിശോധിക്കാതെ വികാരവിക്ഷോഭത്തോടെ ശിക്ഷിക്കുന്നത് കൊടിയ ക്രൂതതയാണ്. സുഗ്രീവന് പറയുന്ന കാര്യങ്ങള് ഭരണാധികാരി എന് നിലയില് ബാലി പരിശോധിക്കേണ്ടതായിരുന്നു. ബാലി തിരിച്ചെത്തിയപ്പോള് ഇക്കാര്യങ്ങള് എല്ലാം സുഗ്രീവന് തുറന്നു പറയുകയും കിരീടം ബാലിയുടെ കാല്‍ക്കല് സമര്‍പ്പിക്കുകയും ചെയ്തു. രാജ്യം നേടുക എന്നതായിരുന്നു ലക്ഷ്യമെങ്കില് രാജാധികാരം ഉണ്ടായിരുന്ന സുഗ്രീവന് ബാലിയെ വധിക്കുകയോ തടവിലാക്കുകയോ ചെയ്യാമായിരുന്നു. പക്ഷേ, സുഗ്രീവന് അതു ചെയ്യാതെ രാജാധികാരം ബാലിക്ക് തന്നെ നല്കുകയായിരുന്നു. സുഗ്രീവന് അപരാധിയല്ലെന്ന് ബാലിയുടെ പത്‌നിക്കും അറിയാമായിരുന്നു.\nഎന്നിട്ടും സുഗ്രീവന് കഠിനശിക്ഷ നല്‍കി. അത് തന്നിഷ്ടം പോലെ രാജാധികാരം പ്രയോഗിച്ചതിന്റെ ഉദാഹരണം തന്നെ. അതായത് ധര്‍മ്മതത്ത്വം പ്രസംഗിക്കുന്ന ബാലി തന്നെ ആ തത്ത്വത്തെ ലംഘിച്ചവനാണെന്നു സാരം. സുഗ്രീവനോടുള്ള അനിഷ്ടം മൂലം അയാളുടെ മുഴുവന് സുഹൃത്തുക്കളെയും നാടുകടത്തുകയോ തടവിലിടുകയോ ചെയ്തു. സുഗ്രീവന്റെ സുഹൃത്തുക്കളാണ് എന്നല്ലാതെ രാജ്യത്തെ നിയമവ്യവസ്ഥകള് ഒന്നും ലംഘിക്കാതെ ജീവിക്കുന്നവരായിരുന്നു അവര്. നിയമം അനുസരിച്ചു ജീവിക്കുന്ന നിരപരാധികളായവരെ ശിക്ഷിക്കുന്ന അധികാരി ശിക്ഷാര്‍ഹന് തന്നെയാണ്. അതുകൊണ്ട് ബാലി നിരപരാധിയും ധര്‍മ്മനിഷ്ഠനുമാണെന്ന വാദം നില്ക്കില്ല. തെറ്റ് രാജാവ് ചെയ്യുമ്പോള് കഠിനശിക്ഷ നല്കുക തന്നെ വേണം. അല്ലെങ്കില് രാജ്യത്ത് അരാജകത്വം നിലവില് വരും. ആയതിനാല് അക്കാലത്തെ നിയമവ്യവസ്ഥ അനുസരിച്ച് അധര്‍മ്മചാരിയായ രാജാവ് വധശിക്ഷ അര്‍ഹിക്കുന്നതുകൊണ്ട് ബാലിവധത്തില് തെറ്റില്ല എന്നും പറയാം. പക്ഷേ, ഒളിഞ്ഞുനിന്ന ബാലിയെ തളച്ച അമ്പുകൊള്ളുന്നത് രാമന്റെ യശസ്സിന് കളങ്കമേല്പിച്ചു എന്നു തന്നെയാണ് മഹാഭാരത കര്‍ത്താവായ വേദവ്യാസന് വിശ്വസിക്കുന്നത്.


റൊണാള്‍ഡോ റയൽ വിട്ടു; 903 കോടിക്ക് ഇറ്റാലിയൻ ക്ലബ് യുവന്റസിൽ - themediasyndicate\nമാഡ്രിഡ് :സ്പാനിഷ് വമ്പന്‍മാരായ റയല് മാഡ്രിഡുമായുള്ള 10 വര്‍ഷം നീണ്ട കരാര് അവസാനിപ്പിച്ച് പോര്‍ച്ചുഗീസ് സൂപ്പര്‍താരം ക്രിസ്റ്റ്യാനോ റൊണാള്‍ഡോ ഇറ്റാലിയന് ക്ലബ് യുവന്റസ് എഫ്‌സിയുമായി കരാര് ഒപ്പിട്ടു. ഇതുമായി ബന്ധപ്പെട്ട ഔദ്യോഗിക പ്രഖ്യാപനം ഉടനുണ്ടാകും. 112 മില്യന് യൂറോയ്ക്കാണ് (903 കോടിയിലേറെ രൂപ) റൊണാള്‍ഡോ യുവന്റസിലെത്തുന്നത്. ബ്രസീല് താരം നെയ്മറിനായി ഫ്രഞ്ച് ക്ലബ് പാരിസ് സെന്റ് ജെര്‍മെയ്ന് (പിഎസ്ജി) മുടക്കിയ 222 മില്യന് യൂറോയാണ് (1790 കോടിയോളം രൂപ) ക്ലബ് ട്രാന്‍സ്ഫറില് നിലവിലെ റെക്കോഡ്.\nനിലവില് ഗ്രീസിലുള്ള റൊണാള്‍ഡോയുമായി കൂടിക്കാഴ്ച നടത്തിയ യുവന്റസ് പ്രസിഡന്റ് ആന്ദ്രെ അഗ്നെല്ലിയാണ് കരാര് ഒപ്പിട്ടത്. പ്രതിഫലത്തുകയെച്ചൊല്ലിയുള്ള തര്‍ക്കത്തെ തുടര്‍ന്നു ക്രിസ്റ്റ്യാനോ റൊണാള്‍ഡോ റയല് മാഡ്രിഡില് അസംതൃപ്തനാണെന്നു റിപ്പോര്‍ട്ടുകളുണ്ടായിരുന്നു. കഴിഞ്ഞ സീസണിലെ മികച്ച പ്രകടനത്തെ തുടര്‍ന്ന് ക്ലബ് പ്രസിഡന്റ് ഫ്‌ലോറന്റിനോ പെരസ് വാഗ്ദാനം ചെയ്ത പ്രതിഫലവര്‍ധന ഇതുവരെ നല്‍കാത്തതാണു താരത്തെ ചൊടിപ്പിച്ചത്.\nക്ലബ്ബുമായി 2021 വരെ കരാറുണ്ടായിരുന്നെങ്കിലും മെസ്സിയുടെയും നെയ്മറുടെയും തുല്യ പ്രതിഫലം തനിക്കും വേണമെന്ന ക്രിസ്റ്റ്യാനോയുടെ ആവശ്യം റയല് തള്ളിയതോടെ അഭ്യൂഹങ്ങള് സജീവമായിരുന്നു. ക്രിസ്റ്റ്യാനോ പോയതോടെ ഇപ്പോള് പിഎസ്ജിയില് കളിക്കുന്ന ഫ്രഞ്ച് താരം കിലിയന് എംബപെയെ ടീമിലെത്തിക്കാന് റയല് ശ്രമം തുടങ്ങി. ബ്രസീല് താരം നെയ്മറിനായും ക്ലബ് ശ്രമിക്കുന്നതായാണ് റിപ്പോര്‍ട്ട്. കഴിഞ്ഞ ചാംപ്യന്‍സ് ലീഗ് ഫൈനലിനു പിന്നാലെ താന് റയല് വിടുകയാണെന്നു ക്രിസ്റ്റ്യാനോ പ്രഖ്യാപിച്ചിരുന്നു. എന്നാല്, പിറ്റേന്നു തന്നെ ഇതു തിരുത്തുകയും ചെയ്തു.\nTags: Christiano RonaldoItalian LeagueJuventus FCreal madridSerie ASpanish Leagueക്രിസ്റ്റ്യാനോ റൊണാള്‍ഡോയുവന്റസ്റയല് മാഡ്രിഡ്റൊണാള്‍ഡോ


തുഷാറിന്‍റെ കേസില് ഇടപെടില്ല; വിശദീകരണവുമായി എം എ യൂസഫലി\nAjman - United Arab Emirates, First Published 28, Aug 2019, 10:38 PM IST\nജാമ്യത്തുക നല്‍കി എന്നത് മാത്രമാണ് ഈ കേസിലുണ്ടായ ബന്ധമെന്ന് എം എ യൂസഫലി\nഅജ്‍മാന്: തുഷാറിനെതിരായ വണ്ടിച്ചെക്ക് കേസില് ഇനി ഇടപെടില്ലെന്ന് പ്രമുഖ വ്യവസായി എം എ യൂസഫലി. തുഷാറിന് ജാമ്യത്തുക നല്‍കി എന്നത് മാത്രമാണ് ഈ കേസിലുണ്ടായ ബന്ധമെന്ന് വ്യക്തമാക്കിയ എം എ യൂസഫലി കേസില് ഇടപെടില്ലന്ന് വ്യക്തമാക്കി. യുഎഇയിലെ കോടതിയുടെ പരിഗണനയിലിരിക്കുന്ന വിഷയമാണിത്. ന്യായത്തിനും നീതിക്കും അനുസരിച്ച് മാത്രമാണ് യുഎഇയുടെ നിയമവ്യവസ്ഥ പ്രവർത്തിക്കുന്നത്. നിയമം നിയമത്തിന്‍റെ വഴിക്ക് മാത്രമേ പോകുകയുള്ളുവെന്നും എം എ യൂസഫലിയുടെ ഓഫീസ് വ്യക്തമാക്കി.\nഎം എ യൂസഫലി ഇടപെട്ടതിനെ തുടര്‍ന്നാണ് തൃശ്ശൂര് സ്വദേശി നാസില് അബ്ദുള്ളയ്ക്ക് വണ്ടിച്ചെക്ക് നൽകിയെന്ന കേസിൽ അജ്‍മാൻ പൊലീസ് അറസ്റ്റ് ചെയ്ത തുഷാർ വെള്ളാപ്പള്ളിക്ക് ജാമ്യം ലഭിച്ചത്. അതേസമയം കോടതിക്ക് പുറത്തുള്ള ഒത്തുതീര്‍പ്പ് ശ്രമം വൈകുന്ന സാഹചര്യത്തില് യുഎഇ പൗരന്‍റെ പാസ്പോര്‍ട്ട് സമര്‍പ്പിച്ച് യാത്രാവിലക്ക് മറികടക്കാന് ശ്രമിച്ചെങ്കിലും തുഷാറിന് കോടതിയില് നിന്നും നേരിട്ടത് വന് തിരിച്ചടി. സ്വദേശിയുടെ പാസ്പോര്‍ട്ട് സമര്‍പ്പിച്ച് സ്വന്തം പാസ്പോര്‍ട്ട് തിരികെ നല്‍കണമെന്ന അപേക്ഷ കോടതി തള്ളുകയായിരുന്നു. ഇതോടെ കേസ് നടത്തി കഴിയാതെ ഇനി തുഷാറിന് തിരിച്ച് വരാൻ സാധിക്കില്ല.\nഎം എ യൂസഫലിയുടെ ഓഫീസിൽ നിന്നുള്ള വിശദീകരണം\nതുഷാർ വെള്ളാപ്പള്ളിയുമായി ബന്ധപ്പെട്ട കേസ് യുഎഇയിലെ കോടതിയുടെ പരിഗണനയിലിരിക്കുന്ന ഒരു വിഷയമാണ്. വളരെ ശക്തമായ നിയമസംവിധാനമാണ് യുഎഇയിൽ നിലനിൽക്കുന്നത്. കേസുകളിൽ യാതൊരു വിധത്തിലുമുള്ള ബാഹ്യഇടപെടലുകൾ ഒരുതരത്തിലും സാധ്യമാകില്ല. ന്യായത്തിനും നീതിക്കും അനുസരിച്ച് മാത്രമാണ് യുഎഇയുടെ നിയമവ്യവസ്ഥ പ്രവർത്തിക്കുന്നത്. നിയമം നിയമത്തിന്‍റെ വഴിക്ക് മാത്രമേ പോകുകയുള്ളു. തുഷാർ വെള്ളാപ്പള്ളിക്ക് ജാമ്യത്തുക നൽകി എന്നത് മാത്രമാണ് ഈ കേസിൽ എം എ യൂസഫലിക്കുണ്ടായ ഏകബന്ധം. അതല്ലാതെ അദ്ദേഹം ഈ കേസിൽ ഏതെങ്കിലും തരത്തിൽ ഇടപെടുകയോ ഇടപെടാൻ ഉദ്ദേശിക്കുകയോ ചെയ്യുന്നില്ല.\nLast Updated 28, Aug 2019, 11:29 PM IST


പൗരത്വ ഭേദഗതി നിയമം ജനുവരി മുതല് നടപ്പാക്കിയേക്കും; സ്ഥിരീകരിച്ച് ബിജെപി ദേശീയ ജനറല് സെക്രട്ടറി – Chandrika Daily\nBy web desk Sunday December 6, 2020 18:45 pm\nപൗരത്വ ഭേദഗതി നിയമം ജനുവരി മുതല് നടപ്പാക്കിയേക്കും; സ്ഥിരീകരിച്ച് ബിജെപി ദേശീയ ജനറല് സെക്രട്ടറി\nകോവിഡ് ഭീതി ഒഴിയുന്നതോടെ പൗരത്വനിയമം നടപ്പാക്കാനുള്ള നടപടികള് തുടങ്ങുമെന്ന് നവംബറില് കേന്ദ്ര ആഭ്യന്തരമന്ത്രി അമിത് ഷായും പറഞ്ഞിരുന്നു.\nന്യൂഡല്‍ഹി: കോവിഡ് പശ്ചാത്തലത്തില് നിര്‍ത്തിവെച്ച പൗരത്വഭേദഗതി നിയമത്തിന്റെ നടപടിക്രമങ്ങള് ജനുവരി മുതല് നടപ്പാക്കിയേക്കുമെന്ന് റിപ്പോര്‍ട്ടുകള്. എന്‍പിആര് ചോദ്യാവലികള് തയ്യാറാണെന്നും ജനുവരി മുതല് പൗരത്വനിയമത്തിന്റെ നടപടിക്രമങ്ങള് തുടങ്ങുമെന്നും നേരത്തെ ദേശീയ മാധ്യമങ്ങള് റിപ്പോര്‍ട്ട് ചെയ്തിരുന്നു. ഇത് സ്ഥിരീകരിച്ചുകൊണ്ട് ബിജെപി ദേശീയ ജനറല് സെക്രട്ടറി കൈലാഷ് വിജയവര്‍ഗിയ ഇന്ന് രംഗത്ത് വന്നു.\n‘വരുന്ന ജനുവരി മുതല് അഭയാര്‍ത്ഥികള്‍ക്ക് സിഎഎയുടെ കീഴില് പൗരത്വം നല്‍കിത്തുടങ്ങാമെന്നാണ് കരുതുന്നത്. സമീപ രാജ്യങ്ങളില് നിന്നെത്തുന്ന അഭയാര്‍ത്ഥികള്‍ക്ക് പൗരത്വം നല്‍കുക എന്ന സത്യസന്ധമായ ഉദ്ദേശ്യം വെച്ചിട്ടാണ് കേന്ദ്രം പൗരത്വ നിയമഭേദഗതി നടപ്പിലാക്കിയത്.”- വിജയവര്‍ഗിയ പറഞ്ഞു.\nഅതേസമയം, ബംഗാള് ജനതയെ കബളിപ്പിക്കാനാണ് ബിജെപി ശ്രമിക്കുന്നതെന്ന് തൃണമൂല് കോണ്‍ഗ്രസ് നേതാവ് ഫിര്‍ഹാദ് ഹക്കിം പറഞ്ഞു. കോവിഡ് ഭീതി ഒഴിയുന്നതോടെ പൗരത്വനിയമം നടപ്പാക്കാനുള്ള നടപടികള് തുടങ്ങുമെന്ന് നവംബറില് കേന്ദ്ര ആഭ്യന്തരമന്ത്രി അമിത് ഷായും പറഞ്ഞിരുന്നു.\nCategories: india, News Tags: caa, NRC


Cannot stop women coming to sabarimala kadakampally surendran: ശബരിമലയിൽ എത്തുന്ന സ്ത്രീകളെ തടയാനാവില്ലെന്ന് ദേവസ്വം മന്ത്രി\nCannot Stop Women Coming To Sabarimala Kadakampally Surendran\nശബരിമലയിൽ എത്തുന്ന സ്ത്രീകളെ തടയാനാവില്ലെന്ന് ദേവസ്വം മന്ത്രി\nതെരുവിലിറങ്ങി പ്രതിഷേധിക്കാതെ കോടതിയെ സമീപിച്ച എൻഎസ്എസ് നിലപാടാണ് ശരി\nOctober 10, 2018 12:18:37 pm\nതിരുവനന്തപുരം: ശബരിമലയിൽ എത്തുന്ന സ്ത്രീകളെ തടയാനാവില്ലെന്ന് ദേവസ്വം മന്ത്രി കടകംപളളി സുരേന്ദ്രൻ. പ്രതിഷേധക്കാർ റിവ്യൂ ഹർജിയിലെ തീരുമാനം വരെ കാത്തിരിക്കണം. എതിർപ്പുകൾ സ്വാഭാവികമാണ്. ആരുമായും ചർച്ചയ്ക്ക് തയ്യാറാണ്. തെരുവിലിറങ്ങി പ്രതിഷേധിക്കാതെ കോടതിയെ സമീപിച്ച എൻഎസ്എസ് നിലപാടാണ് ശരിയെന്ന് മന്ത്രി പറഞ്ഞു.\nഅതിനിടെ, ശബരിമലയില് പ്രായഭേദമന്യേ സ്ത്രീകള്‍ക്ക് പ്രവേശനം അനുവദിച്ച സുപ്രീം കോടതി വിധിക്കെതിരെ കേരളത്തിൽ പ്രതിഷേധം ശക്തമാവുകയാണ്. എൻഡിഎയുടെ നേതൃത്വത്തിലുളള ശബരിമല സംരക്ഷണയാത്രയ്ക്ക് ഇന്ന് തുടക്കമായി. ബിഡിജെഎസ് നേതാവ് തുഷാര് വെള്ളാപ്പളളി ജാഥ ഉദ്ഘാടനം ചെയ്തു. ബിജെപി സംസ്ഥാന പ്രസിഡന്റായ പി.എസ്.ശ്രീധരൻപിളളയാണ് ലോങ് മാർച്ച് നയിക്കുന്നത്. പന്തളത്ത് നിന്ന് ആരംഭിക്കുന്ന ജാഥ ആലപ്പുഴ കൊല്ലം ജില്ലകളിലെ പര്യടനത്തിന് ശേഷം 15 ന് തിരുവനന്തപുരത്താണ് സമാപിക്കുക.\nവിധിക്കെതിരെ ഹൈന്ദവ സംഘടനകളുടെ നേതൃത്വത്തിൽ സംസ്ഥാനത്തുടനീളം പ്രതിഷേധങ്ങളും നടക്കുന്നുണ്ട്. അയ്യപ്പധർമ്മ സമിതി എറണാകുളത്ത് വൈറ്റിലയിൽ ഒരു മണിക്കൂർ റോഡ് ഉപരോധിച്ചു. വരുംദിവസങ്ങളിൽ സമരം ശക്തമാക്കാനാണ് ഹൈന്ദവ സംഘടനകളുടെ നീക്കം.\n#MeToo: ഞാന് അത്തരക്കാരനല്ല: ആരോപണം നിഷേധിച്ച് മുകേഷ്


Karipur plane accident, Cm Pinarayi\nകരിപ്പൂർ അപകടം: രക്ഷാപ്രവർത്തനം വിലയിരുത്തി മുഖ്യമന്ത്രി; പ്രധാനമന്ത്രിയുമായി ടെലിഫോണിൽ സംസാരിച്ചു\nഅപകടത്തിൽ പെട്ടവർക്ക് മികച്ച ചികിത്സ ഉറപ്പു വരുത്താൻ മലപ്പുറം, കോഴിക്കോട് ജില്ലാ കലക്ടർമാർക്ക് മുഖ്യമന്ത്രി നിർദ്ദേശം നൽകി\nAug 7, 2020, 10:48 PM\nകോഴിക്കോട്: കരിപ്പൂർ വിമാന അപകടത്തിലെ രക്ഷാപ്രവർത്തനം വിലയിരുത്തി മുഖ്യമന്ത്രി പിണറായി വിജയന്. അപകടത്തിൽ പെട്ടവർക്ക് മികച്ച ചികിത്സ ഉറപ്പു വരുത്താൻ മലപ്പുറം, കോഴിക്കോട് ജില്ലാ കലക്ടർമാർക്ക് മുഖ്യമന്ത്രി നിർദ്ദേശം നൽകി.\nജില്ലാ ഭരണ പ്രതിനിധികൾ ആശുപത്രികളിൽ എത്തി ഇക്കാര്യം ഉറപ്പു വരുത്തി. വിദഗ്ധ ചികിത്സ ആവശ്യമുള്ളവർക്ക് അതിനുള്ള സൗകര്യവും ഒരുക്കാൻ നിർദ്ദേശിച്ചിട്ടുണ്ട്. മരിച്ചവരുടെ മൃതദേഹങ്ങൾ വീടുകളിൽ എത്തിക്കാൻ നടപടി സ്വീകരിക്കാനും രണ്ടു കലക്ടർമാർക്കും നിർദ്ദേശം നൽകി. അപകടത്തിൽ പെട്ടവരുടെ ബന്ധുക്കൾക്ക് വിവരം ലഭ്യമാക്കാനുള്ള കൺട്രോൾ റൂമുകൾ സജീവമാക്കാനും മുഖ്യമന്ത്രി നിർദ്ദേശിച്ചു.\nവിമാനാപകടം സംബന്ധിച്ച കാര്യങ്ങൾ പ്രധാനമന്ത്രി നരേന്ദ്രമോദിയുമായി മുഖ്യമന്ത്രി ടെലിഫോണിൽ സംസാരിച്ചു. കോഴിക്കോട്, മലപ്പുറം ജില്ലാ കലക്ടർമാർ ഉൾപ്പെടെയുള്ള ഉദ്യോഗസ്ഥ സംഘവും ഐ ജി അശോക് യാദവും എയർപോർട്ടിൽ എത്തി രക്ഷാപ്രവർത്തനത്തിൽ പങ്കെടുക്കുന്നുണ്ടെന്ന് പ്രധാനമന്ത്രിയെ അറിയിച്ചു.\nപൈലറ്റ് അടക്കം ചിലർ മരണമടഞ്ഞിട്ടുണ്ടെന്ന് സ്ഥിരീകരിക്കാത്ത വിവരം ലഭ്യമായിട്ടുണ്ട്. നിരവധി പേർക്ക് പരിക്കേറ്റു. പരിക്കേറ്റവർക്ക് ചികിത്സ നൽകാനും മറ്റെല്ലാ സൗകര്യങ്ങളും ഏർപ്പെടുത്താനും സംസ്ഥാന ഗവൺമെന്റ് നടപടികൾ സ്വീകരിച്ചിട്ടുണ്ടെന്ന് പ്രധാനമന്ത്രിയെ അറിയിച്ചു. കേന്ദ്ര സർക്കാരിന്റെ എല്ലാ സഹായങ്ങളും പ്രധാനമന്ത്രി വാഗ്ദാനം ചെയ്തു. അടിയന്തര സാഹചര്യം നേരിടാൻ സംസ്ഥാന സർക്കാരിന്റെ സർവ്വ സംവിധാനങ്ങളും ഉപയോഗിക്കുമെന്ന് പ്രധാനമന്ത്രിയെ മുഖ്യമന്ത്രി അറിയിച്ചു.


രാമക്ഷേത്ര നിര്‍മ്മാണത്തിന് നാളെ തുടക്കം, ഭൂമി പൂജയില് പ്രധാനമന്ത്രി പങ്കെടുക്കും | ayodhya ram mandir bhoomi pujan ceremony\nDelhi, First Published 4, Aug 2020, 8:03 AM\nനാളെ പതിനൊന്ന് മണിയോടെ ക്ഷേത്രനഗരിയിലെത്തുന്ന പ്രധാനമന്ത്രി ആദ്യം ഹനുമാന് ക്ഷേത്രത്തില് സന്ദര്‍ശനം നടത്തും. പത്ത് മിനിട്ട് നേരം അവിടെ ചെലവഴിക്കും.\nദില്ലി: അയോധ്യയില് രാമക്ഷേത്ര നിര്‍മ്മാണത്തിന് നാളെ തുടക്കമാകും. പ്രധാനമന്ത്രിയുടെ സന്ദര്‍ശനത്തോടനുബന്ധിച്ച് ക്ഷേത്രനഗരിയുടെ സുരക്ഷ കേന്ദ്രസേന ഏറ്റെടുത്തു. കൊവിഡിന്‍റെ പിടിയിലാണെങ്കിലും നഗരം ഭൂമി പൂജക്കായി ഒരുങ്ങിക്കഴിഞ്ഞു. നാളെ പതിനൊന്ന് മണിയോടെ ക്ഷേത്രനഗരിയിലെത്തുന്ന പ്രധാനമന്ത്രി ആദ്യം ഹനുമാന് ക്ഷേത്രത്തില് സന്ദര്‍ശനം നടത്തും. പത്ത് മിനിട്ട് നേരം അവിടെ ചെലവഴിക്കും. തുടര്‍ന്ന് പതിനൊന്നരയോടെ ഒരു മണിക്കൂര് നീളുന്ന ഭൂമിപൂജ. ഭൂമി പൂജക്ക് ശേഷം ക്ഷേത്ര മുറ്റത്ത് പ്രധാനമന്ത്രി പാരിജാത തൈ നടും.\nആര്‍എസ്എസ് മേധാവി മോഹന്‍ഭാഗവത്, ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥടക്കം5പേരേ പ്രധാനമന്ത്രിക്കൊപ്പം വേദിയിലുണ്ടാകൂ. 150 ക്ഷണിതാക്കളില് 133 പേരും സന്യാസിമാരാണ്. ഇവര്‍ക്കൊപ്പം ഉത്തര് പ്രദേശ് സുന്നി വഖഫ് ബോര്‍ഡ് ചെയര്‍മാര്, സഫര് ഫറൂക്കിയും, കേസിലെ പ്രധാനഹര്‍ജിക്കാരനായ ഇക്ബാല് അന്‍സാരിയും ചടങ്ങിന് സാക്ഷിയാകും.\nഅതേ സമയം കൊവിഡ് വ്യാപനത്തിന്‍റെ പശ്ചാത്തലത്തില് ചടങ്ങ് നടത്തുന്നതിനെതിരെ വലിയ വിമര്‍ശനം ഉയരുന്നുണ്ട്. രണ്ട് സഹപൂജാരിമാര്‍ക്കും സുരക്ഷ ഡ്യൂട്ടിയിലുണ്ടായിരുന്ന 16 പോലീസുകാര്‍ക്കും ഇതിനോടകം കൊവിഡ് ബാധിച്ചു. എന്നാല് 2022 വരാനിരിക്കുന്ന ഉത്തര്‍പ്രദേശ് തെരഞ്ഞെടുപ്പിലും, 2024 ലെ ലോക്സഭ തെരഞ്ഞെടുപ്പിലും ബിജെപിയുടെ പ്രധാന തുറുപ്പ് ചീട്ട്\nരാമക്ഷേത്രമാണ്. തെരഞ്ഞെടുപ്പിന് മുന്‍പ് പൂര്‍ത്തിയാകണമെങ്കില് നിര്‍മ്മാണം ഇപ്പോഴേ തുടങ്ങേണ്ടതുണ്ട്.\nക്ഷേത്രനിര്‍മ്മാണം കേന്ദ്ര,സംസ്ഥാനസര്‍ക്കാരുകള് ഏറ്റെടുത്തതിനെ വിമര്‍ശിച്ച് രംഗത്തെത്തിയ ഇടത് പാര്‍ട്ടികള് സുപ്രീംകോടതി വിധി ലംഘിക്കപ്പെടുകയാണെന്ന് ചൂണ്ടിക്കാട്ടി. ക്ഷേത്ര ട്രസ്റ്റിനെ മറികടന്ന് സര്‍ക്കാരുകള് ഇടപടുന്നതിനെയാണ് സിപിഎമ്മും സിപിഐയും വിമര്‍ശിക്കുന്നത്.\nLast Updated 4, Aug 2020, 8:07 AM\nram mandir bhoomi


റിമാന്റ് പ്രതി ആശുപത്രിയില് മരിച്ചു\nഎല്.ഡി.എഫ് സര്‍ക്കാറിന്റെ രണ്ട് രൂപയുടെ അരിക്കെതിരെ ഉമ്മന്‍ചാണ്ടി സര്‍ക്കാര് സുപ്രീം കോടതിയില്\nSunday 12th August 2012 12:30pm\nSunday 12th August 2012 12:10pm\nതിരുവനന്തപുരം: കോടതി റിമാന്റില് വിട്ട പ്രതി ആശുപത്രിയില് മരിച്ചു. കൊല്ലം ശാസ്താംകോട്ട സ്വദേശി അജികുമാറാണ് തിരുവന്തപുരം മെഡിക്കല് കോളേജില് മരിച്ചത്. റബ്ബര് മോഷണക്കേസില് പ്രതിയായ അജികുമാറിനെ മാനസികാസ്വാസ്ഥ്യം പ്രകടിപ്പിച്ചതിനെത്തുടര്‍ന്നാണ് പേരൂര്‍ക്കട മാനസികാരോഗ്യകേന്ദ്രത്തില് പ്രവേശിപ്പിച്ചത്. ഇവിടെ നിന്നും ന്യൂമോണിയ മൂര്‍ച്ഛിച്ചതിനെത്തുടര്‍ന്ന് മെഡിക്കല് കോളേജിലേക്ക് മാറ്റുകയായിരുന്നു.\nഅതേസമയം, ന്യൂമോണിയ ബാധിച്ചയാളെ മാനസികാരോഗ്യ കേന്ദ്രത്തില് എത്തിച്ചതില് ദുരൂഹതയുണ്ടെന്നാരോപിച്ച് ബന്ധുക്കള് രംഗത്തെത്തിയിട്ടുണ്ട്. കൃത്യസമയത്ത് ചികിത്സ ലഭ്യമാക്കുന്നതില് അധികൃതര് അനാസ്ഥ കാട്ടിയെന്നും ഇവര് ആരോപിക്കുന്നു. മെഡിക്കല് കോളേജിലേക്ക് പോകുന്നതിനിടെ അജികുമാറിന് മര്‍ദ്ദനമേറ്റതായും ആക്ഷേപമുണ്ട്.\nഎന്നാല് തെറ്റിദ്ധാരണമൂലമാണ് പ്രതിയെ മാനസികാരോഗ്യകേന്ദ്രത്തിലേക്ക് കൊണ്ടുപോയതെന്നാണ് പോലീസ് വിശദീകരണം. കൊല്ലം ജില്ലാ ജയിലിലാണ് അജികുമാര് കഴിഞ്ഞിരുന്നത്.\nരക്തം മാറി നല്‍കി: രോഗി മരിച്ചു\nTuesday 26th November 2013 1:14pm\nസ്വാകാര്യ പ്രാക്ടീസ് നടത്താന് ഡോക്ടര്‍മാര്‍ക്ക് സര്‍ക്കാര് അനുമതി\nWednesday 5th June 2013 4:47pm


മുല്ലപ്പള്ളി രാമചന്ദ്രന് KPCC അധ്യക്ഷന്; മൂന്ന് വര്‍ക്കിംഗ് പ്രസിഡന്‍റുമാര്; മുരളീധരന് പ്രചാരണവിഭാഗം ചെയര്‍മാന് – Jaihind TV\nമുല്ലപ്പള്ളി രാമചന്ദ്രന് KPCC അധ്യക്ഷന്; മൂന്ന് വര്‍ക്കിംഗ് പ്രസിഡന്‍റുമാര്; മുരളീധരന് പ്രചാരണവിഭാഗം ചെയര്‍മാന്\nമുല്ലപ്പള്ളി രാമചന്ദ്രനെ കെപിസിസി അധ്യക്ഷനായി രാഹുൽഗാന്ധി നിയമിച്ചു. കെ സുധാകരൻ, എം.ഐ ഷാനവാസ്, കൊടിക്കുന്നിൽ സുരേഷ് തുടങ്ങിയവരാണ് വർക്കിംഗ് പ്രസിഡന്റുമാർ. കെ മുരളീധരൻ തെരഞ്ഞെടുപ്പ് പ്രചാരണ വിഭാഗത്തിന്റെ ചെയർമാനാകും.\nമുതിർന്ന നേതാവും വടകര എം.പിയുമായ മുല്ലപ്പള്ളി രാമചന്ദ്രൻ കെ.പി.സി.സി അധ്യക്ഷനാകും. രാഹുൽഗാന്ധിയുടെ തീരുമാനം എ.ഐ.സി.സി ജനറൽ സെക്രട്ടറി അശോക് ഗഹലോട്ടാണ് മാധ്യമങ്ങളെ അറിയിച്ചത്.\nമാർക്സിസ്റ്റ് പാർട്ടിയോട് പടവെട്ടി വളർന്ന മുല്ലപ്പള്ളിയുടെ രാഷ്ട്രീയം കോൺഗ്രസിന് കരുത്ത് പകരും. ആദർശ രാഷ്ട്രീയത്തിന് ഉടമയായ മുല്ലപ്പള്ളിരാമചന്ദ്രന്റെ സംശുദ്ധ ജീവിതമാണ് കെ.പി.സി.സി പ്രസിഡന്റ് സ്ഥാനത്തേക്ക് അദേഹത്തെ എത്തിച്ചത്. പരിചയസമ്പന്നതയും പ്രവൃത്തി പരിചയവും മുല്ലപ്പള്ളിക്ക് മുതൽക്കൂട്ടായി.\nസി. കെ ഗോവിന്ദൻനായർക്ക് ശേഷം കെ.പി.സി.സി അധ്യക്ഷനാകുന്ന മലബാറുകാരനാണ് മുല്ലപ്പള്ളി രാമചന്ദ്രൻ. വയനാട് എം.പിയായ എം.ഐ ഷാനവാസ്, മാവേലിക്കര എം.പി കൊടിക്കുന്നിൽ സുരേഷ്, മുൻ എം.പി കെ സുധാകരൻ തുടങ്ങിയവരാണ് കെ.പി.സി.സി യുടെ വർക്കിംഗ് പ്രസിഡന്റുമാർ.\nവട്ടിയൂർക്കാവ് എം.എൽ.എയും മുൻ കെ.പി.സി.സി അധ്യക്ഷനുമായ കെ മുരളീധരൻ തെരഞ്ഞെടുപ്പ് പ്രചരണ വിഭാഗം കമ്മിറ്റിയെ നയിക്കും. ലോക്സഭാ തെരഞ്ഞെടുപ്പ് അടുത്തിരിക്കെ രാഹുൽഗാന്ധിയുടെ തീരുമാനം കേരളത്തിലെ കോൺഗ്രസിന് പുത്തൻ ഉണർവ് നൽകും.\nകെ സുധാകരന്, എം.ഐ ഷാനവാസ്, കൊടിക്കുന്നില് സുരേഷ് എന്നിവരെ വര്‍ക്കിംഗ് പ്രസിഡന്‍റുമാരായും നിയമിച്ചു. കെ മുരളീധരനെ പ്രചാരണവിഭാഗം ചെയര്‍മാനായും നിയമിച്ചു.


പാവപ്പെട്ടവരുടെ നൊമ്പരങ്ങള് മനസ്സിലാക്കുന്ന മമ്മൂട്ടി, ആരാധകന്റെ കുറിപ്പ് | Fan speaks about Mammootty\nപാവപ്പെട്ടവരുടെ നൊമ്പരങ്ങള് മനസ്സിലാക്കുന്ന മമ്മൂട്ടി, ആരാധകന്റെ കുറിപ്പ്\nKochi, First Published 24, Mar 2020, 11:59 AM IST\nകല്ലെറിയുന്നവരെക്കൊണ്ട് കയ്യടിപ്പിക്കുന്നതാണ് മമ്മൂട്ടിയുടെ രീതിയെന്നും കുറിപ്പില് പറയുന്നു.\nകൊറോണയ്‍ക്ക് എതിരെയുള്ള നിതാന്ത ജാഗ്രതയിലാണ് രാജ്യവും ലോകവും. കൊറോണ പടരാതിരിക്കാനുള്ള സാഹചര്യമാണ് ഒരുക്കുന്നത്. അതേസമയം നിര്‍ദ്ദേശങ്ങള് അനുസരിക്കാത്ത ചിലരുടെ പ്രവര്‍ത്തികള് ആശങ്കയുണ്ടാക്കുകയും ചെയ്യുന്നു. കേരളത്തില് സമ്പൂര്‍ണ ലോക്ക് ഡൌണ് മുഖ്യമന്ത്രി പ്രഖ്യാപിച്ചിരിക്കുകയാണ്. ലോക്ക് ഡൌണിന്റെ പശ്ചാത്തലത്തില് സാധാരണക്കാരെ കുറിച്ച് മമ്മൂട്ടി എഴുതിയ കുറിപ്പിന് അഭിനന്ദിച്ച് രംഗത്ത് എത്തിയിരിക്കുകയാണ് സന്ദീപ് ദാസ്.\nസന്ദീപ് ദാസിന്റെ ഫേസ്‍ബുക്ക് പോസ്റ്റ്\nഞാൻ വെറുക്കാൻ ശ്രമിച്ചിട്ടുള്ള മനുഷ്യനാണ് മമ്മൂട്ടി. ചെറുപ്പം മുതൽക്ക് മോഹൻലാലിനോടായിരുന്നു ആരാധന. ലാലിന്റെ പക്ഷം ചേർന്ന് മമ്മൂട്ടിയെ പരിഹസിക്കുക എന്നതായിരുന്നു സ്‍കൂൾ കാലഘട്ടത്തിലെ എന്റെ പ്രധാന വിനോദം. പക്ഷേ ഇപ്പോൾ മമ്മൂട്ടിയോട് ആദരവും സ്നേഹവും മാത്രമേയുള്ളൂ.\nകല്ലെറിയുന്നവരെക്കൊണ്ട് കയ്യടിപ്പിക്കുന്നതാണ് മമ്മൂട്ടിയുടെ രീതി ! വിരോധികളെ വരെ ആരാധകരാക്കി മാറ്റുന്ന ജാലവിദ്യക്കാരനാണ് അദ്ദേഹം !\nകൊറോണയുടെ പശ്ചാത്തലത്തിൽ മമ്മൂട്ടി ഫേസ്‍ബുക്കിൽ കുറിച്ചത് ഇങ്ങനെയാണ്\nദിവസക്കൂലികൊണ്ടു മാത്രം ജീവിക്കുന്ന ഒരുപാടുപേരുണ്ട്.അവർക്കു കരുതിവയ്ക്കുന്നതിൽ പരിമിതിയുണ്ട്. ഓരോരുത്തരും അവരുടെ വീടിനടുത്തുള്ള,അല്ലെങ്കിൽ പരിചയമുള്ള മനുഷ്യരെക്കുറിച്ച് ആലോചിക്കണം. അവർ കരുതിവച്ചിട്ടുണ്ടോ എന്ന് അന്വേഷിക്കണം. ഇല്ലെങ്കിൽ നമ്മുടെ കരുതൽ അവർക്കുകൂടിയാകണം...\nവരികൾ വായിച്ചപ്പോൾ മനസ്സുനിറഞ്ഞു.തികഞ്ഞ മനുഷ്യസ്നേഹിയായ ഒരാൾക്കുമാത്രമേ ഇങ്ങനെയൊക്കെ എഴുതാൻ സാധിക്കുകയുള്ളൂ.\nഅടങ്ങിയൊതുങ്ങി വീട്ടിലിരിക്കുക'' എന്നതാണ് കൊറോണക്കാലത്തെ മുദ്രാവാക്യം.പ്രിവിലേജ്ഡ് ആയ മനുഷ്യർക്കുമാത്രം സാധിക്കുന്ന കാര്യമാണത്.ഒരു ദിവസം ജോലി ചെയ്‍തില്ലെങ്കിൽ പട്ടിണിയിലാവുന്ന സാധുമനുഷ്യർ ഒരുപാടുള്ള രാജ്യമാണിത്.അവരെ പലരും മറന്നുപോയിരുന്നു എന്നതാണ് സത്യം.പക്ഷേ മമ്മൂട്ടിയ്ക്ക് മറവി ബാധിച്ചിട്ടില്ല !\nസിനിമ ഗ്ലാമറിന്റെ ലോകമാണ്. ഒരു സൂപ്പർതാരത്തിന്റെ നിഘണ്ഡുവിൽ ദാരിദ്ര്യം,പട്ടിണി,വിശപ്പ് മുതലായ പദങ്ങളൊന്നും ഉണ്ടാവുകയില്ല.എല്ലാവിധ സുഖസൗകര്യങ്ങളോടെയും ജീവിക്കുന്ന മമ്മൂട്ടിയ്ക്ക് പാവപ്പെട്ടവന്റെ നൊമ്പരങ്ങൾ മനസ്സിലാകുന്നു എന്നത് ചെറിയ കാര്യമല്ല. പലർക്കും അതിന് സാധിക്കാറില്ല.\nകോവിഡ്-19 സർവവും നശിപ്പിച്ച് മുന്നേറുന്ന സമയത്ത് രജനീകാന്തും അമിതാബ് ബച്ചനുമെല്ലാം പ്രദാനം ചെയ്‍തത് നിരാശമാത്രമാണ്. ജനതാ കർഫ്യൂവിനെക്കുറിച്ച് തെറ്റായ വിവരങ്ങൾ പ്രചരിപ്പിച്ച രജനീകാന്തിന്റെ വിഡിയോ ട്വിറ്റർ നീക്കം ചെയ്യുകയുണ്ടായി. ട്വീറ്റിലൂടെ അശാസ്‍ത്രീയത വിളമ്പിയ ബച്ചന് അവസാനം അത് ഡിലീറ്റ് ചെയ്യേണ്ടിവന്നു.\nആരോഗ്യ പ്രവർത്തകരെ അഭിനന്ദിക്കണമെന്ന് പ്രധാനമന്ത്രി പറഞ്ഞപ്പോൾ ഭാരതീയർ എങ്ങനെയാണ് പ്രതികരിച്ചത്? അവർ കൂട്ടത്തോടെ തെരുവിലിറങ്ങി പാത്രംകൊട്ടി ആർത്തുവിളിച്ചു ! അതോടെ കൊറോണ എന്ന ഭീഷണി പതിന്മടങ്ങായി വർധിച്ചു ! ഇതുപോലൊരു രാജ്യത്ത് ജീവിക്കുന്ന സെലിബ്രിറ്റികൾ കുറച്ചുകൂടി ഉത്തരവാദിത്വത്തോടെ പെരുമാറണം. ബച്ചനും രജനിയ്ക്കും അത് ഇല്ലാതെപോയി.\nബോളിവുഡ് ഗായികയായ കനിക കപൂർ ഒരുപടി കൂടി മുന്നോട്ടുപോയി. അവർക്ക് കോവിഡ്-19 സ്ഥിരീകരിച്ചതാണ്.കരുതൽ നിരീക്ഷണത്തിൽ കഴിയാൻ അധികൃതർ നിർദ്ദേശിച്ചതുമാണ്. പക്ഷേ കനിക ധാരാളം സോഷ്യൽ ഇവന്റുകളിൽ പങ്കെടുത്തു!\nസെലിബ്രിറ്റികൾക്ക് സമൂഹത്തിൽ വലിയ സ്വാധീനമുണ്ട്. അവർ തെറ്റു ചെയ്യുമ്പോൾ ഒരുപാട് പേർക്ക് തെറ്റുചെയ്യാനുള്ള പ്രേരണ ലഭിക്കുകയാണ്. ഇവിടെയാണ് മമ്മൂട്ടിയുടെ പ്രസക്തി. ഷൂട്ടിങ് നിർത്തിവെച്ച് വീട്ടിലിരിക്കുകയാണ് മമ്മൂട്ടി. വീട്ടിലിരിക്കാൻ സാധിക്കാത്തവരെ സഹായിക്കാനുള്ള മനസ്സുമുണ്ട്.\nകരുതൽനിരീക്ഷണം വ്യക്തിസ്വാതന്ത്ര്യത്തെ ഹനിക്കുമെന്ന് അഭിപ്രായപ്പെട്ട അഭിനേതാക്കളുണ്ട്. എന്നാൽ സ്വയം രക്ഷിക്കുന്നതും മറ്റുള്ളവരെ രക്ഷപ്പെടുത്തുന്നതും വ്യക്തിസ്വാതന്ത്ര്യത്തേക്കാൾ പ്രധാനമാണെന്ന് മമ്മൂട്ടി പറയുന്നു\nഒരുപാട് ആദിവാസി ഊരുകളിൽ കരുണയുടെ മഴ പെയ്യിക്കുന്ന വ്യക്തിയാണ് മമ്മൂട്ടി. നിർധനരായ നിരവധി രോഗികൾക്ക് പുതിയ ജീവിതം നൽകിയ ആളാണ് മമ്മൂട്ടി. സഹപ്രവർത്തകരെ ഇത്രയേറെ ചേർത്തുനിർത്തുന്ന നടൻമാർ വിരളമായിരിക്കും.\nഅതുകൊണ്ടുതന്നെ ഒരു കാര്യം തറപ്പിച്ചുപറയാം. ദിവസവേതനം കൊണ്ട് ജീവിക്കുന്ന പാവം മനുഷ്യരെക്കുറിച്ച് മമ്മൂട്ടി എഴുതിയിട്ടുണ്ടെങ്കിൽ, അവർക്കുവേണ്ട സഹായങ്ങളും അദ്ദേഹം ചെയ്‍തുകഴിഞ്ഞിട്ടുണ്ടാവും. ഒഴിഞ്ഞ പാത്രങ്ങളിൽ അന്നമെത്തിയിട്ടുണ്ടാവും. കുറച്ചുകുടുംബങ്ങളെങ്കിലും ഇപ്പോൾ സമാധാനത്തോടെ ഉറങ്ങുന്നുണ്ടാവും.\nമഹാനടന്റെ മഹാസ്‍നേഹത്തിന്റെ കഥകൾ ലോകം അറിയണമെങ്കിൽ, സഹായം ലഭിച്ച മനുഷ്യർ തന്നെ വെളിപ്പെടുത്തേണ്ടിവരും. അല്ലാത്തപക്ഷം ആരാലുമറിയാതെ അവ മൺമറഞ്ഞുപോകും. മമ്മൂട്ടിയ്ക്ക് അതിൽ പരാതിയുണ്ടാവില്ല. മമ്മൂട്ടിക്ക് തുല്യം മമ്മൂട്ടി മാത്രം!


ഭരണകൂടത്തിന്റെ മുട്ടിലിഴഞ്ഞു ശീലമില്ലാത്ത ഒരു മാധ്യമ പ്രവർത്തക കൂടി രംഗം വിടുകയാണ്, നിധി രസ്ദാൻ, ഇരുപത്തിയൊന്ന് വർഷത്തെ എൻഡിടിവി യിലെ സേവനത്തിൽ നിന്നും.\nകത്വ പെൺകുട്ടിയുടെ ദാരുണ അന്ത്യത്തിന്റെ വിശദ വിവരങ്ങൾ ഒരു അന്വേഷണാത്മക റിപ്പോർട്ടിലൂടെ പുറത്ത് കൊണ്ട് വന്നതിനു ഇന്റർനാഷണൽ പ്രസ് ഇൻസ്റ്റിറ്റ്യൂട്ടിന്റെ ഐ പി ഐ അവാർഡ് സ്വീകരിച്ചു കൊണ്ട് നിധി നടത്തിയ പ്രഭാഷണത്തിൽ ഒരു കാര്യം പറഞ്ഞിരുന്നു, ടെലിവിഷൻ ജേർണലിസം എന്നത് സ്റ്റുഡിയോയിൽ ബഹളം കൂട്ടലാണെന്ന ധാരണ നിലനിൽക്കുന്ന ഈ കാലത്ത് ആക്ഷേപങ്ങൾക്കും പരിഹാസങ്ങൾക്കും നടുവിൽ നിന്ന് കൊണ്ട് മാധ്യമ പ്രവർത്തനം നടത്തുക എന്നത് വലിയ വെല്ലുവിളി തന്നെയാണെന്ന്.\nനിധിയുടെ ഡിബേറ്റുകൾ കണ്ടിട്ടുള്ളവർക്ക് അറിയാം, വളരെ കൂളായ ഒരു അന്തരീക്ഷം സൃഷ്ടിച്ചു കൊണ്ടാണ് നിധി ഡിബേറ്റുകൾ നടത്താറുള്ളത്.. അർണബ് നടത്തുന്നത് പോലുള്ള അട്ടഹാസങ്ങളോ കൊലവിളികളോ നിധിയിൽ കാണാറില്ല. ഒരേ വിഷയത്തിലുള്ള അർണാബിന്റെയും നിധിയുടെയും രണ്ട് ഡിബേറ്റുകളെ താരതമ്യപ്പെടുത്തി വർഷങ്ങൾക്ക് മുമ്പൊരു പോസ്റ്റ് എന്റെ എഫ് ബി പേജിൽ എഴുതിയിരുന്നു. അത് ഈ ഈ പോസ്റ്റിന്റെ അനുബന്ധമായി വായിക്കാം.\n'അൾട്രാ മസ്കുലിൻ നാഷണലിസം' ഇന്ത്യയെ വരിഞ്ഞു മുറുക്കുന്നതിനെക്കുറിച്ച് നിധി പലപ്പോഴും പറഞ്ഞിട്ടുണ്ട്, ഒരു മുസ്‌ലിം ന്യൂനപക്ഷം അതിന്റെ ഇരകളായിത്തീരുന്നതിനെക്കുറിച്ചും സംസാരിച്ചിട്ടുണ്ട്. ഡിബേറ്റുകളിൽ അവ നിരന്തരം വിഷയമാക്കിയിട്ടുണ്ട്. കത്വവയിലെ പെൺകുട്ടിയുടെ സ്റ്റോറി പുറത്ത് കൊണ്ട് വന്നതിന് നിധി നേരിട്ട സൈബർ ബുള്ളിയിങ് വളരെ വലുതായിരുന്നു.\n'ആസിഫയുടെ കേസിൽ മാത്രമെന്താണ് നിങ്ങൾക്കിത്ര താത്‌പര്യം. രാജ്യത്ത് എത്ര റേപ്പ് കേസുകൾ നടക്കുന്നു' എന്ന മട്ടിലായിരുന്നു ചോദ്യങ്ങൾ. അവരോടു നിധി പറഞ്ഞത് "എല്ലാ റേപ്പ് കേസുകളും തെറ്റ് തന്നെയാണ്, അവക്കെതിരെ ശബ്ദിക്കണം, പക്ഷേ മന്ത്രിമാരും ഭരണകൂടവും പ്രതികൾക്ക് വേണ്ടി പരസ്യമായി രംഗത്ത് വന്ന ഈ കേസിൽ കൂടുതൽ ശബ്ദമുയർത്തണം' എന്നാണ്. കത്വ വിഷയത്തിൽ മാത്രമല്ല, പല വിഷയങ്ങളിലും അവർ സൈബർ ബുള്ളിയിങ് നേരിട്ടിട്ടുണ്ട്, അതിനെയെല്ലാം അതിജീവിച്ച് മുന്നോട്ട് പോയിട്ടുണ്ട്. കൊറോണ പകർച്ചയുടെ കാര്യത്തിൽ പോലും ഒരു സമുദായത്തെ പ്രതിസ്ഥാനത്ത് നിർത്തുവാൻ ശ്രമിക്കുന്നവരെക്കുറിച്ച് ഉച്ചത്തിൽ സംസാരിച്ചവരിൽ ഒരാൾ നിധിയായിരുന്നു.\nസംഘപരിവാരം സമ്പൂർണ്ണമായി പിടി മുറുക്കുന്ന ദേശീയ മാധ്യമ രംഗത്ത് നിന്ന് ഇത്തരം ചെറിയ ശബ്ദങ്ങൾ കൂടി ഇല്ലാതാകുമ്പോൾ വലിയ വിഷമമുണ്ട്, പകരം പുതിയ ശബ്ദങ്ങൾ വരുമെന്ന് പ്രതീക്ഷിക്കാം.. പക്ഷെ പലപ്പോഴും കാണുന്നത് പകരം പുതിയ പ്രതിഭകളെ കാണുന്നില്ല എന്നതാണ്. മിറർ നൗവിൽ നിന്ന് ഫയേ ഡിസൂസ പോയ ശേഷം അതൊരു വാക്വമായി അവിടെ കിടക്കുന്നത് നാം കാണുന്നുണ്ട്. എന്നിരിക്കിലും അടിച്ചമർത്തപ്പെടുന്നവർക്കും പാർശ്വവത്കരിക്കപ്പെടുന്നവർക്കും വേണ്ടി ശബ്ദിക്കാൻ പുതിയ ശബ്ദങ്ങളും പുതിയ മുഖങ്ങളും വരിക തന്നെ ചെയ്യുമെന്ന് പ്രതീക്ഷിക്കാനാണ് എനിക്കിഷ്ടം.\nഹാർവാഡിൽ മാധ്യമപ്രവർത്തനം പഠിപ്പിക്കാനാണ് നിധി പോകുന്നത്.. അവർക്ക് ആശംസകൾ നേരുന്നു.\nഅനുബന്ധം: (അഞ്ച് വർഷം മുമ്പെഴുതിയ 09 March 2015 എഫ് ബി കുറിപ്പ്)\nവാർത്താ അവതാരകരുടെ രീതികൾ..\nഒരേ ദിവസം നടന്ന ഒരേ വിഷയത്തിലുള്ള രണ്ട് ടി വി ഡിബേറ്റുകൾ നോക്കാം. ഒന്ന് നിധി രസ്ദാൻ നയിച്ച എൻ ഡി ടി വി ചർച്ച.. മറ്റൊന്ന് അർണബ് ഗോസ്വാമി നയിച്ച ടൈംസ് നൗ ഡിബേറ്റ്.. വിഷയം ബി ബി സിയുടെ 'ഇന്ത്യയുടെ മകൾ' ഡോക്യുമെന്ററി.\nഈ രണ്ട് ടി വി ചാനലുകളുടെയും ഈ വിഷയത്തിലെ നിലപാടുകൾ നമുക്കറിയാം. ഡോക്യുമെന്ററി ഇന്ത്യൻ സർക്കാർ സംപ്രേഷണം നിരോധിച്ചത് ശരിയായില്ല എന്ന് എൻ ഡി ടി വി, ശരിയാണെന്ന് ടൈംസ് നൗ. അതിന്റെ ശരി തെറ്റുകളിലേക്ക് കടക്കുന്നില്ല. അത് മറ്റൊരു വിഷയമാണ്. ചർച്ചയുടെ രീതിയാണ് ഇവിടെ സൂചിപ്പിക്കാൻ ഉദ്ദേശിക്കുന്നത്. രണ്ട് ടി വി സ്റ്റേഷനുകളും അവരുടെ വാദമുഖങ്ങൾക്ക് പ്രാമുഖ്യം കിട്ടും വിധമാണ് പാനലിനെ തിരഞ്ഞെടുത്തത്. ടൈംസ് നൗവിൽ ആറ് പ്രമുഖ പാനലിസ്റ്റുകളിൽ നടി ഖുഷ്ബു ഒഴികെ ബാക്കി അഞ്ചു പേരും ഏതാണ്ട് ഒരേ വാദഗതിക്കാരാണ്. എൻ ഡി ടി വി യിലെ ആറ് പേരിൽ നാല് പേർ ഒരു പക്ഷത്ത് ഉള്ളവരാണ്.\nArnab vs Nidhi Razdan\nഅർണബ് നയിക്കുന്ന ചർച്ചകളുടെ സ്വഭാവം നമുക്കറിയാം. രണ്ടോ മൂന്നോ പേർ ഒരേ സമയം സംസാരിച്ചു കൊണ്ടിരിക്കും. അതിനിടയിൽ കാലിച്ചന്തയിൽ ലേലം വിളി നടത്തുന്ന പോലെ അർണബ് ബഹളം വെക്കും. ചർച്ചകളിൽ അർണബ് സംസാരിക്കുമ്പോൾ മാത്രമാണ് സമ്പൂർണ നിശ്ശബ്ദത ഉണ്ടാവുക. അതല്ലെങ്കിൽ അർണബിന്റെ വാദമുഖങ്ങളെ സപ്പോർട്ട് ചെയ്യുന്നവർ സംസാരിക്കുമ്പോൾ.. ഈ ഡിബേറ്റിൽ ഉടനീളം ഖുഷ്ബുവിനെ മര്യാദയ്ക്ക് ഒരു വാചകം പറയുവാൻ അർണബ് അനുവദിക്കുന്നില്ല. അവർ സംസാരിക്കുമ്പോഴെക്കെ അർണബും സംസാരിക്കുന്നു. മറ്റാളുകളും സംസാരിക്കുന്നു. അവർക്കെതിരെ സംസാരിക്കുന്നവർക്ക് മാത്രം അർണബ് നിശ്ശബ്ദത സൃഷ്ടിച്ച് അവസരം നല്കുന്നു. ഇതിനെ നമുക്കൊരു ഡിബേറ്റ് എന്ന് പറയാൻ പറ്റുമോ?. (അർണബിന്റെ എല്ലാ ചർച്ചകളും ഈ വിധമാണെന്ന് എനിക്ക് അഭിപ്രായമില്ല.. നല്ല രീതിയിൽ ചർച്ച നടത്താനും അദ്ദേഹത്തിനറിയാം. ഒരു പൊതുസ്വഭാവം ഇതാണെന്ന് മാത്രം. ചർച്ചകളുടെ അവസാനത്തിൽ അർണബും അർണബിന്റെ അഭിപ്രായങ്ങളും മാത്രം വിജയ പീഠത്തിൽ ഏറുന്ന അവസ്ഥ)\nഅതേ സമയം എൻ ഡി ടി വി ഡിബേറ്റ് ശ്രദ്ധിക്കൂ.. എത്ര മനോഹരമായാണ് നിധി ചർച്ച നയിച്ചത്. എല്ലാവർക്കും അവരുടെ വാദഗതികൾ അവതരിപ്പിക്കാൻ അവസരം കൊടുത്തു. അനവസരത്തിലുള്ള ഒരിടപെടലും നിധി നടത്തിയില്ല. നടത്തിയ ഇടപെടലുകളാകട്ടെ ചർച്ചയെ ട്രാക്കിൽ കൊണ്ട് വരാനുള്ള നയപരമായ നീക്കങ്ങളായിരുന്നു. ചർച്ച അവസാനിപ്പിക്കുമ്പോൾ പ്രേക്ഷകന് വിഷയത്തിന്റെ എല്ലാ തലങ്ങളും മനസ്സിലാക്കാനുള്ള അവസരം ലഭിച്ചതിന്റെ സംതൃപ്തി.\nനമ്മുടെ അവതാരകർ ഇവരിൽ ആരുടെ ശൈലിയായിരിക്കും അനുകരിക്കാൻ ശ്രമിക്കുക?. എന്റെ നിരീക്ഷണത്തിൽ കേരളത്തിലെ അവതാരകരിൽ കൂടുതലും അർണബിന്റെ ആരാധകരായി മാറുന്നതാണ് നാം കാണുന്നത്. Aggressive Anchoring. അർണബിന് പ്രേക്ഷകരെ കിട്ടും. കാരണം എത്ര Aggressive ആയാലും പ്രേക്ഷകരെ പിടിച്ചിരുത്താനുള്ള ചല അസാമാന്യ കഴിവുകൾ അദ്ദേഹത്തിനുണ്ട്. എന്നാൽ അത്രത്തോളം എത്താൻ കഴിയാത്ത നമ്മുടെ അവതാരകരും അർണബിനെ അനുകരിച്ച് Aggressive Anchoring ന് ശ്രമിക്കുന്നത് ആത്മഹത്യാപരമായിരിക്കില്ലേ.. സമയവും നിരീക്ഷണ താത്പര്യവുമുള്ളവർക്ക് ഈ രണ്ട് ഡിബേറ്റുകളും കണ്ട് നോക്കാവുന്നതാണ്.\nരണ്ടും കണ്ടവർ ഉണ്ടെങ്കിൽ അവരുടെ അഭിപ്രായങ്ങൾ അറിയാൻ താത്പര്യമുണ്ട്. നമ്മുടെ അവതാരകരിൽ നിങ്ങൾക്ക് ആരുടെ രീതികളാണ് ഇഷ്ടപ്പെടുന്നത് എന്നും പറയാം. ക്രിയാത്മകമായ അഭിപ്രായങ്ങൾ നമ്മുടെ മാധ്യമ സുഹൃത്തുക്കൾക്കും ഉപകാരപ്പെട്ടേക്കും.


അമേരിക്കയിലെ ആദ്യ സൂപ്പര് മോഡല്, പൂര്‍ണ നഗ്നയായി അഭിനയിച്ച സ്ത്രീ; ആരായിരുന്നു മണ്‍സണ്? കാണാം, ചിത്രങ്ങള് | who is audrey munson photos\nഅമേരിക്കയിലെ ആദ്യ സൂപ്പര് മോഡല്, പൂര്‍ണ നഗ്നയായി അഭിനയിച്ച സ്ത്രീ; ആരായിരുന്നു മണ്‍സണ്? കാണാം, ചിത്രങ്ങള്\nFirst Published Jun 24, 2020, 9:32 AM IST\nഅമേരിക്കയിലെ ആദ്യ സൂപ്പര്‍മോഡല് എന്നറിയപ്പെടുന്ന വ്യക്തിയാണ് ഓഡ്രി മണ്‍സണ്. അന്നത്തെ പ്രധാന കലാകാരന്മാരുടെയെല്ലാം മോഡലായിരുന്നു മണ്‍സണ്. അവളെ മോഡലാക്കിക്കൊണ്ട് നിരവധി ശില്‍പങ്ങളുണ്ടായിട്ടുണ്ട്. അന്നത്തെ നാല് നിശബ്‍ദ സിനിമകളില് വേഷവുമിട്ടിട്ടുണ്ട് മണ്‍സണ്. മണ്‍സണിനെക്കുറിച്ച് കേള്‍ക്കാത്തവര് പോലും ന്യൂയോര്‍ക്കില് മാന്‍ഹട്ടാന് മുനിസിപ്പല് ബില്‍ഡിംഗിലടക്കം ഒരുപക്ഷേ, മണ്‍സണിനെ മോഡലാക്കി പണിത പ്രതിമകള് കണ്ടിട്ടുണ്ടാവും. അസൂയ ജനിപ്പിക്കും വിധം അളവും അഴകുമുള്ള മണ്‍സണിന്‍റെ പ്രതിമകള്. എന്നാല്, അമേരിക്കയിലെ ആദ്യ സൂപ്പര് മോഡല് എന്ന് പിന്നീട് വിളിക്കപ്പെട്ട മണ്‍സണിന്‍റെ അവസാനകാലമേറെയും ഒരു മനോരോഗാശുപത്രിയിലായിരുന്നു എന്നത് ഖേദകരമാണ്.\n1891 -ല് റോച്ചസ്റ്ററിലാണ് മണ്‍സണ് ജനിക്കുന്നത്. അമേരിക്കയിലെ ആദ്യ സൂപ്പര്‍മോഡല് എന്ന് മാത്രമല്ല, മിസ് മാന്‍ഹട്ടാന്, പനാമ-പസഫിക് ഗേള്, എക്സ്പോസിഷന് ഗേള് തുടങ്ങി ഒരുപാട് വിളിപ്പേരുകളുണ്ട് മണ്‍സണിന്. ന്യൂയോര്‍ക്ക് സിറ്റിയിലെ പന്ത്രണ്ടിലധികം പ്രതിമകള്‍ക്ക് മോഡലായത് ഈ സുന്ദരിയാണ്. ന്യൂയോര്‍ക്ക് സിറ്റിക്ക് പുറമെ വേറെയും സ്ഥലങ്ങളില് മണ്‍സണിനെ മോഡലാക്കി ചെയ്‍ത പ്രതിമകള് കാണാം. ആദ്യമായി ഒരു സിനിമയില് പൂര്‍ണ നഗ്നയായി പ്രത്യക്ഷപ്പെടുന്നതും മണ്‍സണ് ആണ്. 1915 -ലിറങ്ങിയ ഇന്‍സ്‍പിരേഷന് ആയിരുന്നു ആ സിനിമ.\nഅമ്മയും അച്ഛനും വേര്‍പിരിഞ്ഞപ്പോഴാണ് 1909 -ല് മണ്‍സണും അമ്മയും ന്യൂയോര്‍ക്കിലേക്ക് പോകുന്നത്. അന്ന് മണ്‍സണിന് 17 വയസ്സായിരുന്നു. മ്യൂസിക് സ്‍കൂളില് പ്രവേശനം നേടുമ്പോഴും അവളുടെ ആഗ്രഹം ഒരു സിനിമാനടിയാവുക എന്നുള്ളതായിരുന്നു. എന്നാല്, ഫോട്ടോഗ്രാഫറായ ഫെലിക്സ് ബെനഡിക്ട് ഹെര്‍സോഗ് അതിനിടയില് അവളെ കണ്ടിരുന്നു. അവളുടെ സൗന്ദര്യം അദ്ദേഹത്തെ ആകര്‍ഷിച്ചു. അതാണവളെ ക്യാമറയുടെ മുന്നിലെത്തിക്കുന്നത്. പിന്നീട്, അദ്ദേഹം അവളെ ശില്‍പിയായ ഇസിഡോര് കോണ്‍ടിക്ക് പരിചയപ്പെടുത്തി. അങ്ങനെ നഗ്നമോഡലായും മണ്‍സണ് പ്രവര്‍ത്തിച്ചു.\nഏതായാലും അദ്ദേഹത്തിന് വേണ്ടി മോഡലിംഗ് ചെയ്‍തതോടെ കൂടുതല്‍പ്പേര് മണ്‍സണിനെ കുറിച്ച് അറിഞ്ഞു. മോഡലെന്ന നിലയിലുള്ള അവളുടെ പ്രശസ്‍തി വര്‍ധിക്കുകയും സ്റ്റുഡിയോയില് നിന്നും സ്റ്റുഡിയോയിലേക്ക് അവള് സഞ്ചരിക്കുകയും ചെയ്‍തു. ന്യൂയോര്‍ക്കിലാകെ മണ്‍സണ് പ്രസിദ്ധി നേടുകയും മിസ് മാന്‍ഹട്ടാന് എന്നവള് അറിയപ്പെടുകയും ചെയ്‍തു. .\nഓരോ ശില്‍പ്പത്തിലും അവളുടെ രൂപം വ്യത്യാസപ്പെട്ടിരുന്നു. ചില കലാകാരന്മാർ മൻസണിനെ മെലിഞ്ഞവളായി ചിത്രീകരിച്ചു, ചിലര് അവളെ ചെറുതായി ചിത്രീകരിച്ചു. എന്തായാലും അവശേഷിക്കുന്നത് അവളുടെ പ്രത്യക്ഷവും സമർഥവുമായ മുഖഭാവങ്ങളാണ്. മണിക്കൂറുകള് അവള് കലാകാരന്മാര്‍ക്കായി പോസ് ചെയ്‍തു. അവരുടെ വര്‍ക്കുകളെ കുറിച്ച് പഠിക്കാനുള്ള അവസരം കൂടിയായിരുന്നു അവള്‍ക്കത്. മിക്ക ദിവസവും നിശ്ചലമായി നിൽക്കേണ്ടിവന്നെങ്കിലും, ജോലിയോടുള്ള അവളുടെ സമീപനത്തിൽ മണ്‍സണ് ഒരു തരത്തിലും അലംഭാവം കാണിച്ചിരുന്നില്ല. മാത്രവുമല്ല, അവള് ചെയ്യുന്ന ജോലിയെ കുറിച്ചും കൂടെ ജോലി ചെയ്യുന്ന കലാകാരന്മാരെ കുറിച്ചും അവള്‍ക്ക് ധാരണയുണ്ടായിരുന്നു. ആ കലയെ മനസിലാക്കാന് കൂടി അവളാ സമയം ചെലവഴിച്ചു. ആരുടെ കൂടെയാണോ ജോലി ചെയ്യുന്നത് അവരെയും അവരെന്താണ് ചെയ്യുന്നതെന്നും കൂടി പഠിച്ചെങ്കില് മാത്രമേ ഓരോ മോഡലും യഥാര്‍ത്ഥ വിജയത്തിലെത്തൂ എന്നാണ് മണ്‍സണ് വിശ്വസിച്ചിരുന്നത്.\n1915 -ൽ സാൻ ഫ്രാൻസിസ്കോയിൽ നടന്ന ഇന്‍റർനാഷണൽ എക്‌സ്‌പോസിഷനെ തുടർന്ന് മണ്‍സണ് ഒരു നടിയാകാൻ തീരുമാനിച്ചു. അവളുടെ ഓൺ-സ്‌ക്രീൻ കരിയർ ഹ്രസ്വകാലത്തേക്കായിരുന്നു. എന്നിരുന്നാലും, അവര് മോഡലായി പ്രവര്‍ത്തിച്ചു. അതിനിടയില് ഇന്‍സ്‍പിരേഷന് എന്ന സിനിമയില് പൂര്‍ണ നഗ്നയായി അഭിനയിച്ചതോടെ അങ്ങനെയൊരു ചുവടുവെപ്പ് നടത്തുന്ന സ്ത്രീ എന്നുകൂടി അവര് അറിയപ്പെട്ടു.\nഅവരുടെ രണ്ടാമത്തെ ചിത്രം, പ്യൂരിറ്റി (1916), കാലിഫോർണിയയിലെ സാന്താ ബാർബറയിൽ നിർമ്മിച്ച സിനിമയാണ്, 1993 -ൽ ഫ്രാൻസിലെ ഒരു 'അശ്ലീലസാഹിത്യ' ശേഖരത്തിൽ നിന്ന് ഇത് വീണ്ടും കണ്ടെത്തുകയും ഫ്രഞ്ച് ദേശീയ സിനിമാ ആർക്കൈവ് സ്വന്തമാക്കുകയും ചെയ്‍തു. സാന്താ ബാർബറയിൽ നിർമ്മിച്ച അവളുടെ മൂന്നാമത്തെ ചിത്രമായ 'ദി ഗേൾ ഓ ഡ്രീംസ്' 1916 അവസാനത്തോടെ പൂർത്തിയായി, 1918 ഡിസംബർ 31 -ന് പകർപ്പവകാശം നേടി. പക്ഷേ, ഒരിക്കലും റിലീസ് ചെയ്‍തിട്ടില്ലെന്നാണ് മനസിലാവുന്നത്.\nപിന്നീട്, 1916 ഒക്കെ കഴിയുമ്പോഴേക്കും മണ്‍സണ് റോഡ് ഐലന്‍ഡിലേക്ക് പോന്നു. അവര് വിവാഹം കഴിച്ചുവെന്നും കഴിച്ചില്ലെന്നും വാദങ്ങളുണ്ട്. ഏതായാലും പില്‍ക്കാലത്ത് അവരുടെ മോഡലിംഗ് കരിയറില് താഴ്‍ചകളുണ്ടായി. പിന്നീട്, അവരുടെ മാനസികാരോഗ്യത്തില് പ്രശ്‍നങ്ങളുണ്ടാവുകയും അവരെ ഒരു മാനസികാരോഗ്യ കേന്ദ്രത്തിലേക്ക് മാറ്റുകയും ചെയ്‍തു. വിഷാദവും സ്‍കീസോഫ്രീനിയയും അടക്കം പലവിധ മാനസിക പ്രയാസങ്ങളിലൂടെ അവര് കടന്നുപോയി. 104 -ാമത്തെ വയസ്സിലാണ് ഓഡ്രി മണ്‍സണ് മരണത്തിന് കീഴടങ്ങുന്നത്


കോട്ടയം: മുണ്ടക്കയത്ത് അമ്മയേയും മകളേയും ചുറ്റിക കൊണ്ട് അടിച്ച് കൊലപ്പെടുത്തിയ കേസില് അയല്‍വാസിയായ യുവാവ് പോലീസ് പിടിയില്. ചിലമ്പിക്കുന്നേല് പരേതനായ കുട്ടപ്പന്റെ ഭാര്യ തങ്കമ്മ(80) മകള് സിനി (40) എന്നിവരെയാണ് മരിച്ച നിലയില് കണ്ടെത്തിയത്. കേസില് ചാത്തന്‍പ്ലാപ്പളളി സ്വദേശിയായ സജിയെ(35) പോലീസ് കസ്റ്റഡിയിലെടുത്തു.\nസിനി അമ്മയെ കൊലപ്പെടുത്തിയതിന് ശേഷം ജീവനൊടുക്കി എന്നായിരുന്നു പ്രാഥമിക നിഗമനം. എന്നാല് ഇന്‍ക്വസ്റ്റ് നടപടിയില് സിനിയുടേയും തങ്കമ്മയുടേയും തലയില് അടിയേറ്റ തരത്തിലുളള മുറിവുകള് കണ്ടെത്തിയതോടെയാണ് സംഭവം കൊലപാതകമാണെന്ന് പോലീസിന് സംശയമുണ്ടായത്. തുടര്‍ന്ന് കുടുംബവുമായി അടുത്ത ബന്ധമുളളവരെ ചോദ്യം ചെയ്യലിനൊടുവിലാണ് പ്രതിയായ സജിയെ പോലീസ് പിടികൂടുന്നത്.\nആറു വര്‍ഷം മുന്‍പ് തങ്കമ്മയുടെ ഭര്‍ത്താവ് കുട്ടപ്പന് മരിച്ചിരുന്നു. വിവാഹ ബന്ധം വേര്‍പെടുത്തിയ സിനിയും മാതാവിനൊപ്പമാണ് താമസിച്ചിരുന്നത്. പ്ലാപ്പള്ളിയില് പ്രധാന റോഡില് നിന്നും 400 മീറ്റര് മുകളിലാണു ഇവര് താമസിക്കുന്ന വീട്. അയല്‍പക്കത്ത് മറ്റു വീടുകള് ഇല്ല. കടുത്ത മദ്യപാനം മൂലം സജിയെ ഭാര്യ ഉപേക്ഷിച്ചു പോയിരുന്നു. സജിയായിരുന്നു തങ്കമ്മയുടെ പറമ്പിലെ ജോലികള് ചെയ്തിരുന്നത്. ഈ ബന്ധം മുതലെടുത്തു സജി സിനിയുമായി അടുപ്പത്തിലാകുകയായിരുന്നുവെന്ന് പൊലീസ് പറഞ്ഞു. വര്‍ഷങ്ങളായി അടുത്ത ബന്ധം പുലര്‍ത്തിയിരുന്ന സജിയോട് തന്നെ വിവാഹം കഴിക്കണമെന്ന് പല തവണ സിനി ആവശ്യപ്പെട്ടു. എന്നാല്, വിവാഹം കഴിക്കാതെ ബന്ധം തുടര്‍ന്നുകൊണ്ടുപോകാനായിരുന്നു സജിക്ക് താല്പര്യം. ഇതിനെ സിനി എതിര്‍ത്തിരുന്നു. വിവാഹത്തിന് സമ്മതിച്ചിെല്ലങ്കില് തന്നെ പീഡിപ്പിച്ചുവെന്ന പരാതി പോലീസില് നല്‍കുമെന്നും സിനി സജിയോടു പറഞ്ഞു. ഇതോടെ ഇരുവരെയും കൊലപ്പെടുത്താൻ പ്രതി പദ്ധതി തയ്യാറാക്കുകയായിരുന്നുവെന്ന് പോലീസ് പറഞ്ഞു. പ്രത്യേക അന്വേഷണ സംഘത്തിന്റെ നേതൃത്വത്തില് സജിയെ ചോദ്യം ചെയ്ത് വരികയാണെന്നും ജില്ലാ പൊലീസ് മേധാവി ഹരിശങ്കര് അറിയിച്ചു.\nസുഹൃത്തുക്കളുമായി ചേര്‍ന്നു സജിയുടെ സഹോദരന് മദ്യപിക്കുന്നതിനിടെ സജിക്കു സിനിയുടെ മേല് കണ്ണുണ്ടായിരുന്നെന്നു വെളിപ്പെടുത്തി. ഈ വിവരം പൊലീസിന്റെ ചെവിയിലെത്തിയതോടെ സജിയെ രഹസ്യമായി നിരീക്ഷിക്കാനും തുടങ്ങി. ഇതറിഞ്ഞതോടെയാണു സജി ആത്മഹത്യാ ശ്രമം നടത്തിയത്. ഇതേ തുടര്‍ന്നു പൊലീസ് സജിയെ കസ്റ്റഡിയിലെടുക്കുകയായിരുന്നു. ചോദ്യം ചെയ്യലിനൊടുവില് സജി കുറ്റം സമ്മതിച്ചതായി പൊലീസ് പറഞ്ഞു.\nസുലൈമാന് നാട്ടിലേക്ക് പോകാനുള്ള വിമാന ടിക്കറ്റ് കൈമാറി\nഅമേരിക്കന് ഫാര്‍മസി വ്യവസായ മേഖലയില് ഇന്ത്യന് ആധിപത്യം\nഎയര് ഇന്ത്യ ജീവനക്കാരന് ഫാനില് കുടങ്ങി മരിച്ചത് ആശയവിനിമയത്തിലെ പിഴവുമൂലം\nമലയാളി എന്‍ജിനീയേഴ്‌സ് അസോസിയേഷന് ഓഫ് നോര്‍ത്ത് ടെക്‌സാസ് (MEANT) നു നവ നേതൃത്വം\nകരുനാഗപ്പള്ളിയില് മന്ത്രവാദിയുടെ തൊഴിയേറ്റ് യുവതി മരിച്ചു\nഅഴിമതി തടയാന് ജനങ്ങളുടെ സഹായത്തോടെ വിജിലന്റ് കേരള നടപ്പാക്കുമെന്ന് രമേശ് ചെന്നിത്തല


Nedumudi Venu | 'നഷ്ടം എന്ന ഒറ്റവാക്കില് ഒതുക്കാനാവില്ല എന്റെ പ്രിയപ്പെട്ട വേണുച്ചേട്ടന്റെ വിയോഗം ' പ്രിയദര്‍ശന് | priyadarshan withamemoir about the late actor nedumudi venu – News18 Malayalam\nNedumudi Venu | 'നഷ്ടം എന്ന ഒറ്റവാക്കില് ഒതുക്കാനാവില്ല എന്റെ പ്രിയപ്പെട്ട വേണുച്ചേട്ടന്റെ വിയോഗം ' പ്രിയദര്‍ശന്\nഒരു പുഞ്ചിരിയില് ഇത്ര മാത്രം സ്‌നേഹം നിറയ്ക്കാന് കഴിയുന്ന വേറൊരാളില്ല എന്ന് പലതവണ തോന്നിയിട്ടുണ്ട്\nLast Updated : October 11, 2021, 21:44 IST\nമലയാള സിനിമ കണ്ട ഏറ്റവും പ്രതിഭാധനരായ നടന്‍മാരില് ഒരാളായ നെടുമുടി വേണുവിന്റെ നിര്യാണത്തില് അനുശോചനം രേഖപ്പെടുത്തി പ്രിയദര്‍ശന്.നഷ്ടം എന്ന ഒറ്റവാക്കില് ഒതുക്കാനാവില്ല എന്റെ പ്രിയപ്പെട്ട വേണുച്ചേട്ടന്റെ വിയോഗം. ജേഷ്ഠതുല്യനെന്നോ, ആത്മസുഹൃത്തെന്നോ ഒക്കെ വിളിക്കാവുന്ന ബന്ധം. ഒരു പുഞ്ചിരിയില് ഇത്ര മാത്രം സ്‌നേഹം നിറയ്ക്കാന് കഴിയുന്ന വേറൊരാളില്ല എന്ന് പലതവണ തോന്നിയിട്ടുണ്ട്. വേദനയോടെ വേണുച്ചേട്ടന് വിട പ്രിയദര്‍ശന് ഫേസ്ബുക്കില് കുറിച്ചു\nNedumudi Venu | വിട പറഞ്ഞത് ഏതു ഗണത്തില്‍പ്പെട്ട മലയാളിയും തങ്ങളിലൊരാളായി കണക്കാക്കിയ ആൾ\nനെടുമുടി എന്നതു ഒരു സ്ഥലപ്പേരല്ലാതായിട്ട് നാലു പതിറ്റാണ്ടായി. ആലപ്പുഴ ജില്ലയിലെ ആ സ്ഥലം പോലും കേശവന് വേണുഗോപാല് എന്ന മനുഷ്യനോട് ഇന്നു സ്വന്തം വിലാസത്തിന് കടപ്പെട്ടിരിക്കുന്നു. നെടുമുടി എന്നാൽ ജീവസുറ്റ, ഊര്‍ജ്ജസ്വലമായ ഒരു ജീവിതമായിരുന്നു. എണ്ണം തെറ്റാതെ കാലങ്ങള് പെരുക്കി കൊണ്ടിരുന്ന താളമായിരുന്നു. കുട്ടനാടന് ഓളങ്ങള്‍പോലെ ഈറനണിയിച്ച ഒരു കാറ്റായിരുന്നു. ഏതു ഗണത്തില്‍പ്പെട്ട മലയാളിയും തങ്ങളിലൊരാളായി കണക്കാക്കിയ ആളാണ് വിട പറഞ്ഞത്. ആർക്കും അന്യനായിരുന്നില്ല വേണു. എല്ലാവർക്കും ജ്യേഷ്ഠനോ സുഹൃത്തോ ആയിരുന്നു. ഇന്ന് കണ്‍കോണില് ഒരു തുള്ളി കണ്ണീരെങ്കിലും വരാത്ത മലയാളികള് ഉണ്ടാകില്ല. അതാണ് ആ മഹാനടനുള്ള തിലോദകം.\nമഹാനടൻ എന്ന വിശേഷണം വളരെ ശ്രദ്ധയോടെ മാത്രം നൽകേണ്ടതാണ്. കഥാപാത്രങ്ങളുടെ മികവെടുത്താൽ മലയാള സിനിമയിലെ മഹാനടൻ എന്നു വിശേഷണത്തിന് ഏറ്റവും അർഹൻ നെടുമുടി വേണുവായിരിക്കും. തമ്പ്, തകര, ചാമരം, കള്ളൻ പവിത്രൻ, പറങ്കിമല, യവനിക.. ഈ പേരുകൾ കേട്ടാൽ തന്നെ അനേകമനേകം തിരകൾ ഇരമ്പിയെത്തും.\nഅരവിന്ദൻ, പത്മരാജൻ, ഭരത് ഗോപി, നെടുമുടി വേണു എന്നീ നാൽവർ സംഘമാണ് മലയാള സിനിമയുടെ ചരിത്രം തന്നെ മാറ്റിയത്. ആലപ്പുഴ എസ് ഡി കോളജിലെ വിദ്യാഭ്യാസത്തിനു ശേഷം വേണു എത്തിയത് കാവാലത്തിന്റെ നാടകക്കളരിയിലാണ്. അഭിനയത്തിന്റെ രസതന്ത്രമല്ല അവിടെ നടന്നത്. ഒരു സിംഫണിയുടെ സൃഷ്ടിയായിരുന്നു. താളവും ലയവും ചേരുന്ന അപൂർവ കോംപോസിഷന്റെ പിറവി.\nമലയാള സിനിമയുടെ ഭാവം മാറ്റിയ കൂട്ടുകെട്ടായിരുന്നു മോഹൻലാലും നെടുമുടി വേണുവും. മോഹൻലാലിന്റെ ആദ്യസിനിമയായ മഞ്ഞിൽ വിരിഞ്ഞ പൂക്കളിൽ ഒന്നിച്ചഭിനയിച്ചു തുടങ്ങിയതാണ് ആ ബന്ധം. സുഹൃത്തായും സഹപ്രവർത്തകനായും ജ്യേഷ്ഠനായും പിന്നെ അച്ഛനായും വരെ മോഹൻലാലിനൊപ്പം നിറഞ്ഞു നിന്നു നെടുമുടി വേണു.\nതമ്പ് മലയാള സിനിമയിലേക്കു മാറ്റങ്ങൾ കൊണ്ടുവന്ന സൃഷ്ടിയാണ്. അതിന്റെ ഓരോ ഘട്ടത്തിലും നെടുമുടി വേണുവിന്റേയും ഭരത് ഗോപിയുടേയും സാന്നിധ്യമുണ്ട്. അരവിന്ദൻ കഥ വികസിക്കുമ്പോൾ മുതൽ തുടങ്ങിയ ബന്ധം. ആൽമരത്തണലിൽ മുപ്പതുകാരൻ വേണു നാൽപതുകാരൻ കഥാപാത്രത്തെ ഉൾക്കൊണ്ടു കിടന്ന ആദ്യ സീൻ മുതൽ തമ്പിന്റെ മടക്കം വരെ എന്തൊരു യാത്രയാണത്.\nനെടുമുടി വേണു അഭിനിയച്ച ആദ്യ 15 സിനിമകൾ എടുക്കുക. മറ്റൊരു നടനും കിട്ടിയിട്ടില്ലാത്ത വൈവിദ്ധ്യമാണ് അത്. മഹാപ്രതിഭകളായ സംവിധായകർ നെടുമുടി വേണു എന്ന മഹാപ്രതിഭയെ തിരിച്ചറിഞ്ഞതിന്റെ സാക്ഷിപത്രം. അരവിന്ദനൊപ്പം ആദ്യ സിനിമ. രണ്ടാം സനിമ സാക്ഷാൽ ജോൺ ഏബ്രാഹമിനൊപ്പം ചെറിയാച്ചന്റെ ക്രൂരകൃത്യങ്ങൾ. അതിൽ വികാരിയച്ചനാണ്. മലയാളത്തിൽ ഏറ്റവും കൂടുതൽ തവണ പുരോഹിതനായ നടനും ഒരു പക്ഷേ നെടുമുടി വേണു ആകും.\nAlso Read- Nedumudi Venu passes away | അഭിനയ കുലപതിക്ക് വിട; മണ്മറഞ്ഞത് നാല് പതിറ്റാണ്ടിലധികം മലയാള സിനിമയിൽ നിറഞ്ഞ സാന്നിധ്യം\nഗോപിയും നെടുമുടി വേണുവും. മലയാള സിനിമയ്ക്കു ലഭിച്ച ഏറ്റവും അർത്ഥവത്തായ ദ്വയം എന്ന് അറിയപ്പെടുന്നത് ഇവർ രണ്ടുപേരുമാണ്. യവനികയിൽ നിന്ന് പാളങ്ങളിലേക്ക് എത്തുമ്പോൾ ഓരോ നിമിഷത്തിലും പരസ്പരം ജയിച്ച് കയറുന്ന രണ്ടു നടന്മാർ. കള്ളൻ പവിത്രനിൽ ഗാംഭീരം കൂടുതലുള്ള കഥാപാത്രം നെടുമുടി വേണുവാണ്. പാവത്തം കൂടുതൽ ഗോപിക്കും. പളങ്ങളിലേക്ക് എത്തുമ്പോൾ ഇതു നേരേ തിരിയുകയാണ്. ഗോപിയുടെ അപ്രമാദിത്തവും നെടുമുടിയുടെ പാവത്തവും.\nരചനയിലെ അച്യുതൻകുട്ടി മലയാള സിനിമയുടെ തന്നെ മഹത്തായ ഈടുവയ്പുകളിൽ ഒന്നാണ്. അഭിനയത്തിന്റെ സൂത്രവാക്യങ്ങൾ കണ്ടറിയാനുള്ള പാഠപുസ്തകം. ആത്മവിശ്വാസമില്ലാത്ത തൊഴിലന്വേഷകനിൽ നിന്ന് ഉത്കട മോഹങ്ങളുള്ള കഥാപാത്രമായുള്ള വളർച്ച ഒരു ഗ്രാഫ് പോലെ അതിൽ വായിച്ചെടുക്കാം.\nഅഭിനയത്തിനും നാട്ടുപാട്ടുകൾക്കും അപ്പുറം മറ്റൊരു നെടുമുടി വേണുവും ഉണ്ടായിരുന്നു. മനോഹരമായ കഥകളും തിരക്കഥയും എഴുതിയ വേണു. കാറ്റത്തെ കിളിക്കൂടും അമ്പട ഞാനേയുമൊക്കെ ആ തൂലികയിൽ പിറന്നതാണ്. പൂരം എന്ന സിനിമ എഴുതി സംവിധാനം ചെയ്തു. ശ്രദ്ധേയമായ നിരവധി ടെലി സീരിയലുകളും നിർമിച്ചു.\nഞാൻ വേണുസാറിന്റെ ആരാധകനാണെന്നു പറഞ്ഞ് വിതുമ്പിപ്പോയി കമൽഹാസൻ. ഒപ്പമഭിനയിച്ചവർക്കെല്ലാം വേണു അനായാസതയുടെ പര്യായമായിരുന്നു. ഏതു കഥാപാത്രവും സ്വാഭാവികമായി വേണുവിലേക്കു പ്രവേശിച്ചു. രൂപം മാറ്റുകയോ സ്വരം മാറ്റുകയോ ചെയ്യാതെ തന്നെ ആ കഥാപാത്രങ്ങളെ വേണു വ്യത്യസ്തമാക്കി.\nനെടുമുടി വേണു എന്തുകൊണ്ട് കേരളത്തിലെ ഓരോ കുടുംബത്തിലേയും നാഥനായി? ദൂരദർശന്റെ പ്രതാപകാലത്ത് കൈരളീ വിലാസം ലോഡ്ജ് പോലുള്ള സീരിയലുകൾ നിർമിച്ചതുകൊണ്ടു മാത്രമല്ല അത്. അന്ന് ആ സീരിയലിന്റെ കഥ സക്കറിയയെ കൊണ്ടാണ് എഴുതിച്ചത്. തമ്പ് എന്ന വീട്ടിൽ താമസിച്ചാണ് സക്കറിയ തിരക്കഥ പൂർത്തിയാക്കിയത്. അങ്ങനെ വീട്ടകങ്ങളിലേക്കു വന്നതുകൊണ്ടുമാത്രമല്ല ഇത്ര ജനകീയത. അച്ചുവേട്ടന്റെ വീടു പോലൊരു സിനിമയിൽ അച്ചുവാകാൻ നെടുമുടി വേണുവിന് അപ്പുറമൊരാളെ ചിന്തിക്കാൻ പോലും കഴിയില്ല.\nസംവിധായകൻ ഭരതനെ അഭിമുഖം ചെയ്യാൻ പോയതാണ് പത്രപ്രവർത്തകനായ നെടുമുടി വേണു. അഭിമുഖം കഴിഞ്ഞപ്പോൾ ഭരതൻ പറഞ്ഞു വേണു ഇനി പോകേണ്ടെന്ന്. ആരവം എന്ന സിനിമയുടെ തിരക്കഥ പൂർത്തിയായ സമയമാണ്. കമൽ ഹാസനെ നായകനാക്കി എടുക്കാനിരുന്ന സിനിമ. അതിലേക്ക് നായകനായി അന്നു നെടുമുടി വേണു പ്രവേശിച്ചു. ഒരു നോട്ടത്തിൽ തന്നെ തിരിച്ചറിയാവുന്ന പ്രതിഭയുടെ പൊൻതിളക്കമായിരുന്നു നെടുമുടി വേണു. മലയാള സിനിമ അഭിനയത്തെ ഇത്രമേൽ പുതുക്കിപ്പണിത മറ്റൊരാളെ കണ്ടെത്തുക പ്രയാസം. ഇത് വിടപറഞ്ഞുപോയ ഒരാളെക്കുറിച്ചു പറയുന്ന വീൺവാക്കുകളല്ല. നെടുമുടി വേണു എന്ന പച്ചയായ മനുഷ്യനെക്കുറിച്ച് ആർക്കു കഴിയും ഇങ്ങനെ വീൺവാക്കുകൾ പറയാൻ\nFirst published: October 11, 2021, 21:32 IST


അമേരിക്കന് സര്‍വ്വകലാശാലയില് നടന്നത് അടിമക്കച്ചവടം\nജോര്‍ജ് തുമ്പയില് 2017-12-05 05:40:41am\nന്യൂയോര്‍ക്ക്:ടോണി മോറിസന്റെ കണ്ടെത്തലാണ് ഇപ്പോള് അമേരിക്കയിലെ വിദ്യാഭ്യാസ മേഖലയിലെ ചര്‍ച്ചാവിഷയം. അതായത്, അമേരിക്കയിലെ പ്രസിദ്ധമായ പ്രിന്‍സ്ടണ് യൂണിവേഴ്‌സിറ്റിയില് ഒരു കാലത്ത് അടിമക്കച്ചവടം ഉണ്ടായിരുന്നുവത്രേ. ടോണി ഇക്കാര്യം വെളിപ്പെടുത്തയതും ഇവിടെ നടത്തിയ ഒരു പ്രസംഗത്തിലായിരുന്നു. ഇനി ടോണി ആരാണെന്ന് സംശയിക്കുന്നവര്‍ക്ക് വേണ്ടി പറയാം, നോവലിസ്റ്റ്, എഡിറ്റര്, പ്രൊഫസ്സര് എന്നീ നിലകളില് പ്രശസ്തിയാര്‍ജിച്ച അമേരിക്കന് സാഹിത്യകാരിയാണ് ടോണി മോറിസണ്. പുലിറ്റ്‌സര് പുരസ്ക്കാരവും സാഹിത്യത്തിനുള്ള നോബല് സമ്മാനവും നേടിയിട്ടുണ്ട്. മൂര്‍ച്ചയുള്ള സംഭാഷണങ്ങളും സൂക്ഷ്മതയാര്‍ന്ന കഥാപാത്രസൃഷ്ടിയുമാണ് ടോണി മോറിസണ് നോവലുകളുടെ സവിശേഷത.\nദി ബ്ലൂവെസ്റ്റ് ഐ, സോംഗ് ഓഫ് സോളമന്, ബിലവഡ്, സുല തുടങ്ങിയവയാണ് പ്രശസ്തമായ നോവലുകള്. പ്രിന്‍സ്റ്റണ് യൂണിവേഴ്‌സിറ്റി 2013-ല് ഹോണററി ബിരുദം നല്‍കി ടോണിയെ ആദരിച്ചിരുന്നു. നാലു വര്‍ഷങ്ങള്‍ക്ക് ശേഷം അവര് വീണ്ടും ക്യാമ്പസിലെത്തി പ്രിന്‍സ്റ്റണ് ആന്‍ഡ് സ്ലേവറി എന്ന സിംപോസിയത്തിലെ മുഖ്യപ്രഭാഷകയായി. അതില് അവര് കണ്ടെത്തിയത് ഈ സര്‍വ്വകലാശാല കേന്ദ്രീകരിച്ച് അടികകച്ചവടം പൊടിപൊടിച്ചിരുന്നു എന്നാണ്. ന്യൂ ജേഴ്‌സിയിലെ പ്രിന്‍സ്റ്റണില് സ്ഥിതിചെയ്യുന്ന സ്വകാര്യ ഐവി ലീഗ് സര്‍വകലാശാലയായ പ്രിന്‍സ്ടണ് സര്‍വ്വകലാശാലയ്ക്ക് അമേരിക്കന് ചരിത്രത്തോളം തന്നെ പഴക്കമുണ്ട്.\n1746-ല് ന്യൂ ജേഴ്‌സിയിലെ എലിസബത്ത് നഗരത്തില് കോളേജ് ഒഫ് ന്യൂ ജേഴ്‌സി എന്ന പേരില് സ്ഥാപിക്കപ്പെട്ട ഈ കോളേജ് അമേരിക്കന് സ്വാതന്ത്ര്യസമരത്തിനു മുന്‍പേ സ്ഥാപിക്കപ്പെട്ട കൊളോണിയല് കോളേജുകളില് ഒന്നും, അമേരിക്കന് ഐക്യനാടുകളിലെ നാലാമത്തെ ഉന്നതവിദ്യാഭ്യാസകേന്ദ്രവുമാണ്. 1747-ല് നെവാര്‍ക്കിലേക്കും ഒന്‍പത് വര്‍ഷത്തിനുശേഷം പ്രിന്‍സ്റ്റണിലേക്കും മാറി, 1896-ലാണ് പ്രിന്‍സ്റ്റണ് സര്‍വകലാശാല എന്ന പേര് സ്വീകരിച്ചത്. മോറിസന്റെ അഭിപ്രായപ്രകാരം, പ്രിന്‍സ്റ്റണിലെ ആദ്യത്തെ ഒമ്പത് പ്രസിഡന്റുമാര്‍ക്കും സ്വന്തമായി അടിമകള് ഉണ്ടായിരുന്നുവത്രേ. സര്‍വ്വകലാശാല കേന്ദ്രീകരിച്ച് അടിമവ്യാപാരം നടന്നിരുന്നുവെന്നത് പുതിയ ഒരു അറിവാണ്. ഇത് അമേരിക്കന് ചരിത്രത്തില് തന്നെ കാതലായ ഒരു മാറ്റമുണ്ടാക്കുമെന്നുറപ്പ്.\nസാജു സെബാസ്റ്റ്യൻ കളത്തിപ്പറമ്പിലിന്റെ സംസ്കാരം ശനിയാഴ്ച\nന്യുയോർക്ക് റിവൈവൽ 2018\nദൈവത്തിനായി വേദനിച്ച പൗരോഹിത്യം ഫാദർ ജോൺ തോമസ് ആലുംമൂട്ടിൽ സപ്തതി നിറവിൽ


ഉറക്ക ഹോർമോണായ മെലറ്റോണിനെ ബാധിക്കുന്നതിനാൽ നമ്മുടെ ഭക്ഷണക്രമം ഉറക്ക രീതികളെ സ്വാധീനിക്കുന്നു\nDecember 18, 2021 10:22:36 pm\nഉറക്കക്കുറവ് പലരെയും ബാധിക്കുന്ന പ്രശ്നമാണ്. ഉറക്കക്കുറവിനെ മറികടക്കാനുള്ള പരിഹാര മാർഗങ്ങളും പലരും അന്വേഷിക്കാറുണ്ട്.\nആളുകൾക്ക് നല്ല രാത്രി വിശ്രമം ലഭിക്കാൻ സഹായിക്കുന്ന ഭക്ഷണപാനീയങ്ങളെക്കുറിച്ച് ധാരാളം വിശ്വാസങ്ങൾ ആളുകൾക്കിടയിലുണ്ട്. എന്നാൽ അവയിൽ പലതും ശാസ്ത്രീയ തെളിവുകളെ അടിസ്ഥാനമാക്കിയുള്ളതല്ല. അത്തരത്തിൽ ചില വിശ്വാസങ്ങളെക്കുറിച്ച് ഞങ്ങൾക്കറിയാവുന്ന കാര്യങ്ങൾ ഇതാ.\nഭക്ഷണത്തിന്റെയും ഉറക്കത്തിന്റെയും രസതന്ത്രം\nഉറക്ക ഹോർമോണായ മെലറ്റോണിനെ ബാധിക്കുന്നതിനാൽ നമ്മുടെ ഭക്ഷണക്രമം ഉറക്ക രീതികളെ സ്വാധീനിക്കുന്നു. ഉദാഹരണത്തിന്, എസൻഷ്യൽ അമിനോ ആസിഡ് ആയ ട്രിപ്റ്റോഫാൻ അടങ്ങിയ ഭക്ഷണങ്ങൾ സാധാരണയായി ഉറങ്ങാൻ സഹായിക്കുന്നു, കാരണം ട്രിപ്റ്റോഫാൻ മെലറ്റോണിൻ ഉത്പാദിപ്പിക്കാൻ സഹായിക്കുന്നു. കൂടാതെ, വിറ്റാമിൻ ഡി, മഗ്നീഷ്യം, സിങ്ക് എന്നിവ പോലുള്ള ചില വിറ്റാമിനുകളും ധാതുക്കളും ഉറങ്ങാൻ സഹായിച്ചേക്കാം.\nAlso Read: ചര്‍മ്മത്തിലെ സ്ട്രെച്ച് മാര്‍ക്കുകള് അകറ്റാന് പ്രകൃതിദത്ത പരിഹാരങ്ങള്\nഎണ്ണയുള്ള മത്സ്യം: തെളിവുകൾ സൂചിപ്പിക്കുന്നത് മത്തി പോലുള്ള എണ്ണയുള്ള മത്സ്യങ്ങൾ നിങ്ങളെ നന്നായി ഉറങ്ങാൻ സഹായിക്കുന്നു എന്നാണ്. എണ്ണയുള്ള മത്സ്യത്തിൽ ഒമേഗ -3 എണ്ണകൾ പോലുള്ള ആരോഗ്യകരമായ കൊഴുപ്പുകൾ അടങ്ങിയിട്ടുണ്ട്, ഇത് കുട്ടികളിൽ ഉറക്കം മെച്ചപ്പെടുത്തുകയും സെറോടോണിൻ റിലീസിൽ ഏർപ്പെടുകയും ചെയ്യുന്നു. മാനസികാവസ്ഥയുമായി ബന്ധപ്പെട്ടിരിക്കുന്ന സെറോടോണിൻ എന്ന മസ്തിഷ്ക രാസവസ്തുവും ഉറക്ക-ഉണർവ് ചക്രത്തെ നിയന്ത്രിക്കുന്നു. അതും എണ്ണമയമുള്ള മത്സ്യം കഴിക്കുന്നത് എങ്ങനെ സഹായിക്കുന്നുവെന്നതിന് വിശദീകരണമാണ്.\nടാർട്ട് ചെറി:ടാർട്ട് ചെറികളുടെ ഉപഭോഗം ഉറക്കം എന്നിവയെക്കുറിച്ച് നിരവധി പഠനങ്ങൾ പരിശോധിച്ചിട്ടുണ്ട്. മെലറ്റോണിന്റെ അളവ് വർദ്ധിപ്പിക്കാനുള്ള അവരുടെ കഴിവ് കാരണം ടാർട്ട് ചെറി പ്രായമായവരിൽ ഉറക്കം മെച്ചപ്പെടുത്തുന്നുവെന്ന് തെളിവുകൾ സൂചിപ്പിക്കുന്നു. കൂടാതെ ടാർട്ട് ചെറികളിൽ മഗ്നീഷ്യം ഉൾപ്പെടെയുള്ള പോഷകങ്ങൾ അടങ്ങിയിട്ടുണ്ട്, ഇത് നിങ്ങളുടെ ഉറക്കം മെച്ചപ്പെടുത്തുകയും ചെയ്യും.\nകിവി പഴം: കിവി പഴത്തിന്റെ ഉറക്കത്തെ സഹായിക്കുന്ന ശേഷി സംബന്ധിച്ച തെളിവുകൾ സമ്മിശ്രമാണ്. നാലാഴ്ച കിവി പഴം കഴിക്കുന്നത് ഉറക്കത്തിന്റെ അളവ് മെച്ചപ്പെടുത്തുമെന്ന് ഒരു പഠനം നിർദ്ദേശിച്ചു. മറ്റൊരു പഠനത്തിലാണെങ്കിൽ ഉറക്കമില്ലായ്മ അനുഭവിക്കുന്നവരിൽ ഒരു ഫലവും കണ്ടെത്തിയില്ല. ഈ കണ്ടെത്തലുകളെ അടിസ്ഥാനമാക്കി, കിവി പഴം കഴിക്കുന്നത് മിക്ക ആളുകൾക്കും ഉറക്കം നൽകുമോ എന്ന കാര്യം ഇതുവരെ വ്യക്തമല്ല.\nAlso Read: മഞ്ഞുകാല രോഗങ്ങളും ഒമിക്രോൺ ലക്ഷണങ്ങളും വേർതിരിച്ചറിയാൻ ശ്രദ്ധിക്കേണ്ട കാര്യങ്ങൾ\nഓയ്സ്റ്റർ: ഓയ്സ്റ്റർ അഥവാ ചിപ്പി ഉൾപ്പെടെയുള്ള സിങ്ക് അടങ്ങിയ ഭക്ഷണങ്ങൾ ഉറക്കത്തിന് ഗുണം ചെയ്യുമെന്ന് റിപ്പോർട്ട് ചെയ്യപ്പെടുന്നു. എന്നിരുന്നാലും, ഉറങ്ങാൻ പോകുന്നതിന് മുൻപ് മുമ്പ് ഇവ കഴിക്കുന്നത് നിങ്ങളുടെ രാത്രി ഉറക്കത്തിന് പ്രയോജനകരമാകാൻ സാധ്യതയില്ല.\nമദ്യവും മറ്റ് പാനീയങ്ങളും\nമദ്യം മസ്തിഷ്ക പ്രവർത്തനത്തെ മന്ദഗതിയിലാക്കുന്നു, കൂടാതെ വിശ്രമവും ഉറക്കവും അനുഭവപ്പെടുന്നതിന് കാരണമാകുന്ന സെഡേറ്റീവ് ഇഫക്റ്റുകൾ അതിനുണ്ട്. എന്നാൽ മദ്യം കഴിക്കുന്നത് യഥാർത്ഥത്തിൽ മോശം ഉറക്കവുമായും അതിന്റെ ഗുണനിലവാരവും സമയദൈർഘ്യവുമായി ബന്ധപ്പെട്ടിരിക്കുന്നു. മദ്യപാനം കൂടുതൽ വേഗത്തിലുള്ള ഉറക്കത്തിന് കാരണമാകുമെങ്കിലും, ഇത് ഉറക്കത്തിന്റെ വിവിധ ഘട്ടങ്ങളെ ബാധിക്കുകയും മൊത്തത്തിലുള്ള ഉറക്കത്തിന്റെ ഗുണനിലവാരം കുറയ്ക്കുകയും ചെയ്യും.\nനിങ്ങൾക്ക് നല്ല ഉറക്കം വേണമെങ്കിൽ, മദ്യം ഒഴിവാക്കുന്നത് നല്ല ഉപദേശമാണ്. എന്നാൽ അതിന് സഹായിക്കുന്ന ഏതെങ്കിലും മദ്യ ഇതര പാനീയങ്ങളുണ്ടോ എന്ന് നോക്കാം.\nചൂടുള്ള പാൽ: ഉറങ്ങുന്നതിനുമുമ്പ് ഒരു ഗ്ലാസ് ചൂട് പാൽ കുടിച്ചാൽ ഉറക്കത്തിന്റെ ഗുണനിലവാരം മെച്ചപ്പെടുത്തുമെന്ന് 1970-കളിൽ നടത്തിയ ഗവേഷണം അഭിപ്രായപ്പെട്ടു. എന്നിരുന്നാലും, ഈ ഗവേഷണം വളരെ ചെറിയ ഗ്രൂപ്പിലാണ് നടത്തിയത്, അതിനുശേഷം ചെറിയ ഗവേഷണങ്ങൾ നടന്നിട്ടുണ്ട്. പാൽ കുടിക്കുന്നത് മെലറ്റോണിന്റെ അളവ് വർദ്ധിപ്പിക്കാൻ സഹായിക്കും. എന്നാൽ ഒരു ഗ്ലാസ് ചെറുചൂടുള്ള പാൽ തീർച്ചയായും നിങ്ങളെ ഉറക്കത്തിലേക്ക് വീഴ്ത്തും എന്ന വാദത്തെ പിന്തുണയ്ക്കാൻ മതിയായ തെളിവുകളില്ല.\nAlso Read: ശൈത്യകാലത്ത് ജലദോഷവും ചുമയും തടയാൻ തല മറയ്ക്കണോ? ആയുർവേദം പറയുന്നത്\nഎല്ല് ബ്രാത്ത്: ഉറക്കത്തെ സഹായിക്കുന്ന ഒരു ഭക്ഷണമായി എല്ല് ബ്രാത്ത് സാധാരണയായി ഓൺലൈൻ ലേഖനങ്ങളിൽ സൂചിപ്പിക്കുന്നു. ഗ്ലൈസിൻ എന്ന അമിനോ ആസിഡിന്റെ ഉയർന്ന ഉള്ളടക്കം ഇതിന് കാരണമാകാം. ഗ്ലൈസിൻ എലികളിലും മനുഷ്യരിലും ഉറക്കം മെച്ചപ്പെടുത്തുമെന്ന് തെളിയിക്കപ്പെട്ടിട്ടുണ്ട്, ഒരുപക്ഷേ ശരീര താപനില കുറയ്ക്കുന്നതിലൂടെ. എന്നിരുന്നാലും ബ്രാത്ത് ഉപഭോഗത്തെക്കുറിച്ചും ഉറക്കത്തെക്കുറിച്ചും പ്രത്യേകമായി പഠനങ്ങളൊന്നുമില്ല.\nഹെർബൽ ടീ: സ്ലീപ് മാർക്കറ്റ് ലക്ഷ്യമിട്ടുള്ള ഹെർബൽ ടീകളുടെ ശ്രേണി വളർന്നിട്ടുണ്ട്. അതിലെ സാധാരണ ഘടകമായ വലേറിയൻ ഉറക്കത്തെ സഹായിക്കുമോ എന്നതിനുള്ള തെളിവുകൾ സംബന്ധിച്ച് അനിശ്ചിതത്വം തുടരുന്നുണ്ട്.\nകഫീൻ അടങ്ങാത്ത ഗ്രീൻ ടീ ഉറക്കത്തിന്റെ ഗുണനിലവാരം മെച്ചപ്പെടുത്തുമെന്ന് റിപ്പോർട്ട് ചെയ്യപ്പെട്ടിട്ടുണ്ട്, അതിൽ അടങ്ങിയിരിക്കുന്ന എൽ-തിയനൈൻ എന്ന അമിനോ ആസിഡിന്റെ വിശ്രമിപ്പിക്കുന്ന ഗുണങ്ങളുമായി ഇത് ബന്ധപ്പെട്ടിരിക്കാം. എന്നാൽ പൊതുവേ, കഫീൻ അടങ്ങിയ ചായകൾ ഒഴിവാക്കുന്നത് ബുദ്ധിപരമായ തിരഞ്ഞെടുപ്പാണ്. നിങ്ങൾക്ക് ഹെർബൽ ടീ ഇഷ്ടമാണെങ്കിൽ, അവ ഉറങ്ങുന്നതിന് മുമ്പുള്ള വിശ്രമ ദിനചര്യയുടെ ഭാഗമാകാം. എന്നാൽ അവ നിങ്ങളുടെ ഉറക്കത്തിന്റെ ഗുണനിലവാരം മെച്ചപ്പെടുത്താൻ സാധ്യതയില്ല.\nഉറക്കസമയം ഒരു ദിനചര്യ\nഒരു കിടപ്പുമുറിയില അന്തരീക്ഷവും സ്ഥിരമായതും തടസ്സമില്ലാത്തതുമായ ഉറക്കം പ്രോത്സാഹിപ്പിക്കുന്ന ദൈനംദിന ദിനചര്യകളും പ്രധാനമാണ്. ഉറങ്ങാൻ കിടക്കാൻ ഒരേ സമയം സൂക്ഷിക്കുക, നിങ്ങളുടെ കിടപ്പുമുറി തടസ്സങ്ങളില്ലാത്തതാക്കുക, വിശ്രമിക്കുന്ന പ്രീ-സ്ലീപ്പ് ദിനചര്യകൾ എന്നിവ ഇതിൽ ഉൾപ്പെടുന്നു.\nഎന്നാൽ ഉറക്കത്തിന് സഹായകമാവും അവകാശപ്പെടുന്ന പല ഭക്ഷണങ്ങൾക്കും അവയെ പിന്തുണയ്ക്കുന്ന തെളിവുകളോ തെളിവുകളോ ഇല്ല.\nഇവയിലേതെങ്കിലും ഒന്ന് നന്നായി ഉറങ്ങാൻ നിങ്ങളെ സഹായിക്കുന്നുവെങ്കിൽ, നിർത്തേണ്ടതില്ല. എന്നാൽ ഉറങ്ങുന്നതിന് മുമ്പ് വിശ്രമിക്കുന്നതും ഇലക്ട്രോണിക് ഉപകരണങ്ങളിൽ നിന്നുള്ള വളരെയധികം നീല വെളിച്ചം കണ്ണിലെത്താതെ ഒഴിവാക്കുന്നത് ഉൾപ്പെടെ, ഒരു നല്ല രാത്രി ഉറക്കത്തിന്റെ മറ്റ് അടിസ്ഥാനകാര്യങ്ങളും ഓർക്കുക.\nWeb Title: Can oily fish cherries or milk help you sleep heres what the evidence shows\nദിവസവും ഈ ഭക്ഷണം കഴിക്കുന്നത് ഉയർന്ന രക്തസമ്മർദ്ദം നിയന്ത്രിക്കാൻ സഹായിക്കുമെന്ന് പഠനം